ഇന്ത്യയ്ക്കെതിരേ ചരിത്ര ടെസ്റ്റിനുള്ള അഫ്ഗാനിസ്ഥാൻ ക്രിക്കറ്റ് ടീമിൽ നാല് സ്പിന്നർമാർ . റാഷിദ് ഖാൻ , മുജീബ് റഹ്മാൻ എന്നിവർക്ക് പുറമെ സാഹിർ ഖാൻ , അമീർ ഹംസ എന്നിവരും 15 അംഗ ടീമിൽ ഇടം നേടി . അടുത്ത 14ന് ബംഗളൂരു ചിന്നസ്വാമി സ്റ്റേഡിയത്തിലാണ് മത്സരം . അഫ്ഗാനിസ്ഥാന്റെ അരങ്ങേറ്റ ടെസ്റ്റാണിത് . അഫ്ഗാനൊപ്പം ടെസ്റ്റ് അംഗീകാരം ലഭിച്ച അയർലൻഡ് പാക്കിസ്ഥാനുമായി കളിച്ചിരുന്നു . നിശ്ചിത ഓവർ ക്രിക്കറ്റിൽ റാഷിദും മുജീബും ഇതിനോടകം അവരുടെ പേര് രേഖപ്പെടുത്തിയിട്ടുണ്ട് . എന്നാൽ ലോങ് ഫോർമാറ്റിൽ എത്രത്തോളം മികവ് പുലർത്താൻ സാധിക്കുമെന്ന് കണ്ടറിയണം . അഷ്ഗർ സ്റ്റാനിക്സായി ആദ്യ ടെസ്റ്റിൽ ടീമിനെ നയിക്കാനുള്ള ചുമതല . വിക്കറ്റ് കീപ്പർ മുഹമ്മദ് ഷെഹ്സാദ് , ഓൾ റൌണ്ടർ മുഹമ്മദ് നബി എന്നിവരും ടീമിലുണ്ട് . എന്നാൽ പരുക്ക് കാരണം പേസർ ദ്വാളറ്റ് സദ്രാന് ടീമിൽ ഇടം നേടാൻ സാധിച്ചില്ല . അഫ്ഗാന്റെ പരിചയസമ്പന്നനായ ബൌളറാണ് സദ്രാന് . യാമിൻ അഹമ്മദ്സായ വഫദർ , സയീദ് അഹമ്മദ് ഷിർസാദ് എന്നിവർക്കാമ് പേസ് അറ്റാക്കിന്റെ ചുമതല .


സ്പാനിഷ് ലീഗ് മത്സരത്തിനിടെ പരിക്കേറ്റ ലിയൊണൽ മെസ്സിക്ക് മൂന്ന് ആഴ്ച കളത്തിലിറങ്ങനാകില്ലെന്ന റിപ്പോർട്ട് പുറത്തുവന്നതിന് പിന്നാലെയാണ് ബാഴ്സലോണയെ വിമർശിച്ച് അർജൻറീന പരിശീലകൻ രംഗത്തെത്തിയത് . മെസ്സിക്ക് ആവശ്യമായ വിശ്രമം ക്ല്ബ് അനുവദിക്കുന്നില്ലെന്ന് എഡ്ഗാർഡോ ബൌസ കുറ്റപ്പെടുത്തി . അപ്രധാന മത്സരങ്ങളിൽ പോലും മെസ്സിയെ കളത്തിലിറക്കുകയാണ് . രാജ്യത്തിന് വേണ്ടി കളിക്കാനിറങ്ങുന്പോൾ മെസ്സിയുടെ കാര്യത്തിൽ പ്രത്യേക ശ്രദ്ധ വേണമെന്ന് പറഞ്ഞ് കത്തയക്കുന്ന ബാഴ്സ പക്ഷെ ക്ലബിന് വേണ്ടി കളിക്കുന്പോൾ ആ ശ്രദ്ധ മെസിക്ക് നൽകുന്നില്ലെന്നും അർജൻറീന പരിശീലരകൻ ആരോപിച്ചു . പെറുവിനും പരാഗ്വെക്കുമെതിരായ അർജൻറീനയുടെ ലോകകപ്പ് യോഗ്യത മത്സരങ്ങളിൽ മെസിക്ക് കളിക്കാനിവില്ലെ . മെസി ടീമിലുണ്ടായിരുന്നെങ്കിൽ എതിരാളികൾക്ക് വെല്ലുവിളി ആയേനെയെന്ന് പറഞ്ഞ ബൌസ മെസിയില്ലെങ്കിലും ടീമിന് ജയിക്കാനാകുമെന്ന പ്രതീക്ഷ പ്രകടിപ്പിച്ചു . ഒക്ടോബർ 6നാണ് പെറുവിനെതിരായ അർജൻറീനയുടെ മത്സരം . ഒക്ടോബർ 11ന് അർജൻറീന പരാഗ്വേയെ നേരിടും . നിലവിൽ ലാറ്റിനമേരിക്കൻ യോഗ്യത റൌണ്ടിൽ മൂന്നാം സ്ഥാനത്താണ് അർജന്ഡറീന . ലാറ്റിനമേരിക്കയിൽ നിന്ന് 4 ടീമുകളാണ് ലോകകപ്പിന് നേരിട്ട് യോഗ്യത നേടുക . അത്ലറ്റികോ മാഡ്രിഡിനെതിരായ മത്സരത്തിനിടെ പരുക്കേറ്റ മെസ്സിക്ക് മൂന്നാഴ്ചത്തെ വിശ്രമമാണ് ഡോക്ടമാർ നിർദേശിച്ചിരിക്കുന്നത് . സ്പാനിഷ് ലീഗിലെ അഞ്ച് മത്സരങ്ങളും മെസ്സിക്ക് നഷ്ടമാകും .


നീരജ് മാധവന്റെ ഫോട്ടോയ്ക്ക് തകർപ്പൻ കമന്റുമായി കാളിദാസ് ജയറാം . കാളിദാസ് ജയറാമിന് മറുപടിയുമായി നീരജ് മാധവും . സുഹൃത്തുക്കൾക്കിടയിലെ കമന്റാണ് ഇപ്പോൾ വൈറലാകുന്നത് . നിരവധി പേരാണ് കമന്റുകൾ ലൈക്ക് ചെയ്തിരിക്കുന്നത് . ഐ ഫോൺ ഉപയോഗിക്കുന്ന പിച്ചക്കാരൻ എന്നായിരുന്നു നീരജ് മാധവിന്റെ ഫോട്ടോയ്ക്ക് കാളിദാസ് ജയറാം കമന്റിട്ടത് . നീ കൊറച്ച് ഡ്രസ്സ് മേടിച്ച് താ , ഞാൻ ഇട്ടോളാം എന്നായിരുന്നു നീരജ് മാധവിന്റെ മറുപടി . ജീത്തു ജോസഫ് സംവിധാനം ചെയ്യുന്ന ചിത്രമാണ് കാളിദാസ് ജയറാമിന്റേതായി ഉടൻ റിലീസ് ചെയ്യാനുള്ളത് . അതേസമയം രജീഷ് ലാൽ വംശ സംവിധാനം ചെയ്യുന്ന ക ആണ് നീരജ് മാധവിന്റേതായി ഒരുങ്ങുന്ന ചിത്രം .


സിറ്റിയിൽ യാത്ര ചെയ്യാൻ യൂബർ , ഒല ആപ്പുകളുപയോഗിച്ച് കാർ വിളിക്കുന്നത് പോലെ വിമാനങ്ങളും വിളിച്ച് യാത്ര ചെയ്യാൻ പറ്റുന്ന കാലം അതിവിദൂരത്തല്ല . രാജ്യത്ത് ചുരുങ്ങിയ ചെലവിൽ ഉപഭോക്താക്കളുടെ ഇഷ്ടപ്രകാരം വിമാന സർവീസ് തുടങ്ങാനാണ് വിവിധ കമ്പനികൾ പദ്ധതിയിടുന്നത് . ചാർട്ടേഡ് വിമാന സർവ്വീസ് നൽകുന്ന കമ്പനികൾ പരസ്പര സഹകരണത്തോടെ ഇപ്പോൾ നൽകുന്നതിന്റെ പകുതി ചിലവിൽ സർവ്വീസുകൾ നൽകുമെന്നാണ് വാഗ്ദാനം . നിലവിൽ ചാർട്ടേഡ് വിമാനങ്ങൾ ബുക്ക് ചെയ്യുന്നവരിൽ നിന്നാണ് കമ്പനികൾ മുഴുവൻ പണവും ഈടാക്കുന്നത് . ഉപഭോക്താവിന്റെ അടുത്തുള്ള വിമാനത്താവളത്തിലേക്ക് വിമാനം എത്തിക്കുന്നതിനും തിരികെ പോകുന്നതിനുമെല്ലാമുള്ള പണം ഉപഭോക്താവ് നൽകണം . ആറ് മുതൽ ഒൻപത് സീറ്റുകൾ വരെയുള്ള ഒരു ചെറിയ വിമാനം ചാർട്ടർ ചെയ്ത് പറക്കാൻ മണിക്കൂറിന് ഒന്നര ലക്ഷം മുതൽ രണ്ട് ലക്ഷം വരെയാണ് ഇപ്പോൾ ചെലവ് വരുന്നത് . ഈ ചെലവ് പകുതിയായി കുറയ്ക്കാൻ കഴിഞ്ഞാൽ നിരവധി പേർ വിമാനങ്ങൾ ചാർട്ടർ ചെയ്ത് യാത്ര ചെയ്യാൻ തയ്യാറാവുമെന്നാണ് കമ്പനികളുടെ കണക്കുകൂട്ടൽ . ചിലവ് കുറയ്ക്കാനായി വിവിധ സ്ഥലങ്ങളിൽ വിമാനങ്ങൾ സജ്ജീകരിക്കുകയും ബുക്കിങ്ങുകൾ അതിന് അനുസൃതമായി ഏകീകരിക്കുകയും ചെയ്യും . രാജ്യത്ത് നിലവിൽ 129 ഏവിയേഷൻ കമ്പനികളാണുള്ളത് . ഇതിൽ 69 കമ്പനികൾക്ക് ഹെലികോപ്റ്റർ സർവീസ് മാത്രമാണുള്ളത് . രാജ്യത്ത് ആദ്യമായി എയർ ആംബുലൻസ് സർവ്വീസ് ആരംഭിച്ച ഫ്ലാപ്പ് ഏവിയേഷൻ എന്ന കമ്പനി സർവ്വീസുകൾ കൂടുതൽ വിപുലമാക്കാനും തീരുമാനിച്ചിട്ടുണ്ട് . കൊച്ചി അടക്കമുള്ള നഗരങ്ങളിലേക്ക് സർവ്വീസ് വ്യാപിപ്പിക്കും . മെട്രോ നഗരങ്ങൾ വിട്ട് മറ്റ് നഗരങ്ങളിലേക്ക് കൂടുതൽ ശ്രദ്ധിക്കാനാണ് കമ്പനിയുടെ തീരുമാനം . നിലവിൽ ചില ആശുപത്രികൾ എയർ ആംബുലൻസ് സൌകര്യം നൽകാറുണ്ടെങ്കിലും അത്യാവശ്യ ഘട്ടങ്ങളിൽ ഇവ പെട്ടെന്ന് ലഭിക്കാറില്ല . ചുരുക്കത്തിൽ കാർ വാടകയ്ക്ക് എടുത്ത് യാത്ര ചെയ്യുന്ന ലാഘവത്തോടെ വിമാനം വിളിച്ച് പോകാൻ കഴിയുന്ന കാലം ഉടനെയുണ്ടാകുമെന്നാണ് ഈ രംഗത്തെ കമ്പനികൾ നൽകുന്ന വാഗ്ദാനം .


ലോകബാങ്കിന് ബദലായി ബ്രിക്സ് രാജ്യങ്ങളുടെ നേതൃത്വത്തിൽ പുതിയ ബാങ്ക് വരുന്നു . ഇന്ത്യക്കാരനായിരിക്കും ബാങ്കിന്റെ ആദ്യ അധ്യക്ഷൻ . ചൈനയിലെ ഷാങ്ഹായ് ആയിരിക്കും ബാങ്കിന്റെ ആസ്ഥാനം . ബ്രസീലിൽ നടക്കുന്ന ബ്രിക്സ് രാജ്യങ്ങളുടെ സമ്മേളനത്തിലാണ് സുപ്രധാനമായ തീരുമാനം . ബ്രസീൽ , ചൈന , ഇന്ത്യ , റഷ്യ , ദക്ഷിണാഫ്രിക്ക എന്നീ രാജ്യങ്ങൾ ചേർന്നതാണ് ബ്രിക്സ് . ബ്രസീൽ പ്രസിഡന്റ് ദിൽമ റൌസഫ് ആണ് പുതിയ വികസന ബാങ്കിന്റെ കാര്യം വെളിപ്പെടുത്തിയത് . ഇന്ത്യൻ പ്രധാനമന്ത്രി നരേന്ദ്ര മോദി , ചൈനീസ് പ്രസിഡന്റ് സി ജിൻപിങ് , ദക്ഷിണാഫ്രിക്കൻ പ്രസിഡന്റ് ജേക്കബ് സുമ , റഷ്യൻ പ്രധാനമന്ത്രി വ്ലാദിമിർ പുച്ചിൻ എന്നിവർ ചേർന്നായിരിക്കും ബാങ്കിന്റെ പ്രഖ്യാപനം നടത്തുക . അമേരിക്കൻ നേതൃത്വത്തിലുള്ള ലോകബാങ്കിന് ബദലായിരിക്കും പുതിയ ബാങ്ക് . മിനി ഐഎംഎഫ് എന്ന പേരിലായിരിക്കും ഇത് അറിയപ്പെടുക . പ്രാരംഭ ഘട്ടത്തിൽ 5000 കോടി ഡോളറായിരിക്കും മൂലധനം . ഇതുവഴി 10000 കോടി ഡോളറിന്റെ ക്രയവിക്രയങ്ങൾ സാധ്യമാക്കാനാകും . കഴിഞ്ഞ വർഷം തന്നെ ഇത്തരമൊരു വികസന ബാങ്ക് സംബന്ധിച്ച ചർച്ചകൾ തുടങ്ങിയിരുന്നു . ഒരു തരത്തിൽ പറഞ്ഞാൽ അമേരിക്കൻ വിരുദ്ധ കൂട്ടായ്മയുടെ ബാങ്കാണ് ഇതെന്നും പറയാവുന്നതാണ് . റഷ്യയും ചൈനയും ബ്രസീലും നേരത്തേ തന്നെ അമേരിക്കൻ വിരുദ്ധത പ്രകടിപ്പിച്ചിട്ടുള്ളവരാണ് . ബാങ്കിന്റെ ആസ്ഥാനം ജോഹന്നാസ് ബർഗിൽ ആകണം എന്ന് ദക്ഷിണാഫ്രിക്കൻ പ്രസിഡന്റ് ജേക്കബ് സുമ ശക്തമായി ആവശ്യപ്പെട്ടിരുന്നു . എന്നാൽ ചർച്ചകൾക്കൊടുവിൽ ഇത് ചൈനക്ക് ലഭിച്ചു . ബാങ്കിന്റെ ആദ്യ പ്രസിഡന്റ് സ്ഥാനത്തേക്ക് റഷ്യയായിരുന്നു ഇന്ത്യക്കൊപ്പം അവകാശ വാദം ഉന്നയിച്ചിരുന്നത് .


റെക്കോർഡ് പിഴ ചുമത്തിയ യൂറോപ്യൻ യൂണിയന്റെ നടപടിക്കെതിരെ അപ്പീൽ പോകുമെന്ന് ടെക് ഭീമൻ ഗൂഗിൾ . സ്മാർട്ട് ഫോണുകളിൽ ഉപയോഗിക്കുന്ന ആൻഡ്രോയിടിനെ ഇന്നത്തെ നിലയിൽ എത്തിക്കാൻ ഗൂഗിൾ വലിയ തുക മുതൽമുടക്കിയിട്ടുണ്ടെന്നും അത് തിരിച്ചു പിടിക്കാൻ ഞങ്ങളുടെ ആപുകൾ ആളുകൾ ഉപയോഗിക്കേണ്ടതുണ്ടെന്നും ഗൂഗ്ൾ പ്രതികരിച്ചു . ആളുകൾ ആപുകൾ ഉപയോഗിക്കേണ്ടതുള്ളത് കൊണ്ടുതന്നെയാണ് അവ ഇൻസ്റ്റാൾ ചെയ്യാൻ നിർദേശിക്കുന്നത് . തങ്ങളുടെ ആപ്പുകളോട് മത്സരിക്കുന്ന ആപ്പുകൾ ഫോണുകളിൽ ഇൻസ്റ്റാൾ ചെയ്യാനും നിർമാതാക്കൾക്ക് പൂർണ സ്വാതന്ത്ര്യമുണ്ട് . അത് ചെയ്യരുതെന്ന് തങ്ങൾ അവശ്യപ്പെട്ടിട്ടില്ലെന്നും ഗൂഗ്ൾ അറിയിച്ചു . യൂറോപ്യൻ യൂണിയന്റെ കോംപന്റീഷൻ കമ്മീഷനാണ് ഗൂഗിളിന് അഞ്ച് ബില്യൺ അമേരിക്കൻ ഡോളറിന്റെ പിഴ ഇട്ടിരിക്കുന്നത് . കമ്പനികൾ തമ്മിലുള്ള ആരോഗ്യകരമായ മത്സരം സംരക്ഷിക്കാനുള്ള സമിതിയാണ് കോംപറ്റീഷൻ കമ്മീഷൻ . ആൻഡ്രോയിഡ് ഓപ്പറേറ്റിംഗ് സിസ്റ്റം ഉപയോഗിക്കുന്ന ഫോണുകളിൽ ഗൂഗിൾ സെർച്ചും മാപ്പും ക്രോം ബ്രൌസറും അടക്കമുള്ള ഫീച്ചറുകൾ ഡിഫോൾട്ടായി സെറ്റ് ചെയ്യാൻ നിർമ്മാതാക്കളെ നിർബന്ധിച്ചുവെന്ന് കണ്ടെത്തിയതിനെ തുടർന്നാണ് പിഴ . ഇങ്ങനെ ചെയ്യുന്നതിലൂടെ മറ്റ് കമ്പനികളുടെ മത്സരത്തിനുള്ള അവകാശം ഗൂഗിൾ നിഷേധിച്ചുവെന്ന് കമ്മീഷൻ വിലയിരുത്തി . ടെക് ഭീമനായ ഗൂഗിൽ നേരിടുന്ന ഏറ്റവും വലിയ പിഴയാണ് ഇത് . 2015 ഒക്ടോബറിൽ ആരംഭിച്ച അന്വേഷണത്തിലെ കണ്ടെത്തിലിൻറെ അടിസ്ഥാനത്തിലാണ് വിധി . വിധിക്കെതിരെ അപ്പീൽ പോകുമെന്ന് ഗൂഗിൾ അറിയിച്ചിട്ടുണ്ട് . ലോകത്ത് ഏറ്റവും കൂടുതൽ ഉപഭോക്താക്കൾ ഉപയോഗിക്കുന്ന മൊബൈൽ ഓപ്പറേറ്റിംഗ് സിസ്റ്റമാണ് ആൻഡ്രോയിഡ് . ആപ്പിളൊഴികെയുള്ള മറ്റ് പ്രമുഖ മൊബൈൽ നിർമ്മാതാക്കളെല്ലാം ആൻഡ്രോയിഡ് ഓപ്പറേറ്റിംഗ് സിസ്റ്റം പ്രീ ഇൻസ്റ്റാൾ ചെയ്താണ് ഫോണുകൾ പുറത്തിറക്കുന്നത് . സൌജന്യമായി നൽകുന്ന ഈ ഓപ്പറേറ്റിംഗ് സിസ്റ്റത്തിന് പകരം ഗൂഗിളിന്റെ ആപ്പ് പാക്കേജ് നിർബന്ധമായി ഉൾപ്പെടുത്താൻ നിർദ്ദേശിക്കുകയായിരുന്നു രീതി . ഇതിലൂടെ ഗൂഗിൾ സേവനങ്ങൾ തന്നെ തെരഞ്ഞെടുക്കാൻ ഉപഭോക്താക്കൾ നിർബന്ധിതരാകുകയായിരുന്നു . ഇതു വഴി മൊബൈൽ ഡാറ്റാ ഉപഭോഗത്തിന്റെ സിംഹഭാഗവും കയ്യടക്കാൻ ഗൂഗിളിന് കഴിഞ്ഞു . പിഴവലിപ്പത്തെക്കാൾ ഗൂഗിളിന്റെ ആധിപത്യം ചോദ്യം ചെയ്യപ്പെടുമെന്നതാണ് വിധിയുടെ പ്രത്യേകത . എന്നാൽ യൂറോപ്യൻ യൂണിയന്റെ തീരുമാനം ഏറെ വൈകിപ്പോയെന്ന വാദവും ഉയരുന്നുണ്ട് . ഉപഭോക്താക്കളിൽ ഭൂരിഭാഗവും ഗൂഗിൾ സേവനങ്ങളുടെ അടിമകളായി തീർന്ന ശേഷമാണ് വിധി എത്തിയിരിക്കുന്നതെന്നാണ് ഇവർ അഭിപ്രായപ്പെടുന്നത് . ചട്ടലംഘനത്തിന് കഴിഞ്ഞ വർഷവും 2.7 ബില്യൺ ഡോളറിന്റെ പിഴ ഗൂഗിളിന് യൂറോപ്യൻ യൂണിയൻ ചുമത്തിയിരുന്നു . ഇന്റർനെറ്റ് സമത്വം , ഉപഭോക്താക്കളുടെ സ്വകാര്യത എന്നീ കാര്യങ്ങളിൽ ശക്തമായ നിലപാടുകളുമായി മുന്നോട്ടുപോകുകയാണ് യൂറോപ്യൻ യൂണിയൻ . പല തരത്തിലായി നടത്തിയ ചട്ടലംഘനങ്ങൾക്ക് ഇന്റൽ , ഫെയ്സ്ബുക്ക് , മൈക്രോസോഫ്റ്റ് തുടങ്ങിയ മറ്റ് വമ്പൻമാർക്കും യൂറോപ്യൻ യൂണിയൻ പിഴ ചുമത്തിയിരിന്നു . നെറ്റ് ന്യൂട്രാലിറ്റി സംബന്ധിച്ച് ശക്തമായ നയം ദിവസങ്ങൾക്ക് മുന്പ് ഇന്ത്യയും പാസാക്കിയിരുന്നു . ഇപ്പോഴത്തെ യൂറോപ്യൻ യൂണിയൻ നടപടിയോട് ഇന്ത്യ എങ്ങനെ പ്രതികരിക്കുമെന്ന് ലോകം ഉറ്റുനോക്കുന്നുണ്ട് .


രൂക്ഷ വിമർശനത്തിന് വഴിവച്ച് സ്വകാര്യ ജീവിതത്തെക്കുറിച്ചുള്ള ഹാർദിക് പാണ്ഡ്യയുടെ വെളിപ്പെടുത്തലുകൾ . കോഫി വിത്ത് കരൺ എന്ന പരിപാടിയിൽ ഇന്ത്യൻ ക്രിക്കറ്റ് താരം നടത്തിയ തുറന്നു പറച്ചിലുകളാണ് സമൂഹമാധ്യമങ്ങളിൽ രൂക്ഷ വിമർശനത്തിന് കാരണമായിരിക്കുന്നത് . നിരവധി സ്ത്രീകളുമായി തനിക്ക് ലൈംഗിക ബന്ധമുണ്ടെന്ന് ഹാർദിക് പരിപാടിക്കിടെ വെളിപ്പെടുത്തിയിരുന്നു . ഇത്തരം കാര്യങ്ങളെക്കുറിച്ച് മാതാപിതാക്കൾ അന്വേഷിക്കാറില്ലെന്നും ഹാർദിക് പരിപാടിയുടെ അവതാരകനായ കരൺ ജോഹറിനോട് വെളിപ്പെടുത്തി . ലൈംഗിക ബന്ധത്തിൽ ഏർപ്പെടുന്ന ദിവസം ആ വിവരം മാതാപിതാക്കളോട് സംസാരിക്കാറുണ്ടെന്നും ഇത്തരം കാര്യങ്ങൾ അവർ ചോദിക്കാതെ തന്നെയാണ് പറയുന്നതെന്നും ഹാർദിക് പറഞ്ഞു . ആഫ്രിക്കൻ സംസ്കാരവും സ്റ്റെലും ഫാഷനോടും ഏറെ താൽപര്യമുണ്ടെന്നും ഹാർദിക് പറഞ്ഞു . വെസ്റ്റ് ഇൻഡീസുകാരനാണോയെന്ന് നിരവധിയാളുകൾ ചോദിച്ചിട്ടുണ്ടെന്നും ഹാർദ്ദിക് പറഞ്ഞു . പരിപാടിയിൽ ഹാർദിക്കിനൊപ്പം പങ്കെടുത്ത കെ എൽ രാഹുലും ലൈംഗിക ജീവിതത്തെക്കുറിച്ച് പരാമർശങ്ങൾ നടത്തി . തന്റെ പോക്കറ്റിൽ നിന്ന് 18 വയസിനുള്ളിൽ പിതാവ് കോണ്ടം കണ്ടെത്തി ശാസിച്ച കാര്യം കെ എൽ രാഹുൽ തുറന്നു പറഞ്ഞു . രൂക്ഷ വിമർശനമാണ് താരങ്ങൾക്ക് വെളിപ്പെടുത്തലുകൾക്ക് പിന്നാലെ നേരിടേണ്ടി വന്നത് . എന്നാൽ താരങ്ങളുടെ സ്വകാര്യതയെ ബഹുമാനിക്കണമെന്നാണ് ചിലർ പറയുന്നത് .


കോപ്പ അമേരിക്ക സെമിഫൈനലിൽ അമേരിക്കയ്ക്കെതിരെ അർജന്റീന ഒരു ഗോളിന് മുന്നിട്ടു നിൽക്കുമ്പോഴാണ് 32 - ാം മിനിട്ടിൽ അർജന്റീനയ്ക്ക് അനുകൂലമായി അമേരിക്കയുടെ ബോക്സിന് പുറത്ത് ആ ഫ്രീ കിക്ക് ലഭിക്കുന്നത് . ആര് കിക്കെടുക്കുമെന്ന കാര്യത്തിൽ അർജന്റീന നിരയിൽ യാതൊരു ആശയക്കുഴപ്പവുമില്ലായിരുന്നു . എന്നാൽ മെസി ഉയർത്തിവിടുന്ന പന്തിൽ ആരു ഗോളടിക്കുമെന്നൊരു മത്സരം അപ്പോൾ ബോക്സിനകത്ത് നടക്കുന്നുണ്ടായിരുന്നു . മെസിയുടെ കിക്ക് തലപ്പാകത്തിലെത്തുമെന്ന് കരുതി കാത്തുനിന്ന സഹതാരങ്ങളെയും അത്തരമൊരു ഷോട്ട് തടുക്കാനായി മനസൊരുക്കിയ അമേരിക്കൻ പ്രതിരോധനിരയെയും ഗോൾ കീപ്പർ ഗുസാനെയുമെല്ലാം ഒരുപോലെ കബളിപ്പിച്ച് മെസി ഇടം കാൽ കൊണ്ട് തൊടുത്ത ഷോട്ട് ഗോൾ പോസ്റ്റിന്റെ വലതു മൂലയിലിയിലേക്ക് പറന്നിറങ്ങിയപ്പോൾ അമ്പരന്നത് അമേരിക്ക മാത്രമല്ല ഫുട്ബോൾ ലോകം തന്നെയായിരുന്നു . മെസിയുടെ പ്രതിഭയെ അമേരിയ്ക്കയ്ക്കൊപ്പം ഫുട്ബോൾ ലോകവും നമിച്ച നിമിഷം . ഈ ഗോളോടെ അർജന്റീനയ്ക്കായി ഏറ്റവുമധികം ഗോൾ നേടുന്ന താരമെന്ന ബഹുമതിയും മെസിയുടെ ബൂട്ടുകൾക്ക് സ്വന്തമായി . ദേശീയ ടീമിൽ കളിക്കുമ്പോൾ തിളങ്ങുന്നില്ലെന്ന വിമർശനങ്ങളെയെല്ലാം ഡ്രിബ്ബിൾ ചെയ്ത് മുന്നേറിയാണ് ഇത്തവണ മെസി അർജന്റീനയ്ക്കായി ഗോളടിച്ചും ഗോളടിപ്പിച്ചും മുന്നേറുന്നത് . ഇനിയൊരു കടമ്പ കൂടി അർജന്റീനയ്ക്ക് മുന്നിൽ . ചിലിയോ കൊളംബിയയോ . ആരായാലും അത് കൂടി മറികടന്നാലെ രണ്ടു പതിറ്റാണ്ടിന്റെ ഗോൾ വരൾച്ചയ്ക്ക് വിരാമമിടാൻ മെസിക്കും സംഘത്തിനും കഴിയൂ .


മിമിക്രിക്കാരനായിട്ടായിരുന്നു അബിയുടെ തുടക്കം . മൃഗങ്ങളുടെയും താരങ്ങളുടെയും ശബ്ദം അനുകരിച്ചായിരുന്നു മിമിക്രി ആരംഭിച്ചത് . മുംബൈയിൽ സാനിട്ടറി ഇൻസ്പെക്ടർ കോഴ്സ് പഠിക്കുമ്പോഴും മിമിക്രിയിൽ സജീവമായിരുന്നു . ക ലാ ഭ വ നി ലൂ ടെ മി മി ക്രി രം ഗ ത്തെ ത്തി യ അ ബി ത ന താ യ മി ക വു ക ളി ലൂ ടെ മി മി ക്രി രം ഗ ത്തെ അ ഗ്ര ഗ ണ്യ നാ യി മാ റു ക യാ യി രു ന്നു . ദേ മാവേലി കൊമ്പത്ത് എന്ന ഓഡിയോ കാസറ്റ് സീരീസ് വൻ ഹിറ്റ് ആയിരുന്നു . 1991ൽ പുറത്തിറങ്ങിയ ബാലചന്ദ്രമേനോൻ സംവിധാനം ചെയ്ത നയം വ്യക്തമാക്കുന്നു എന്ന ചിത്രത്തിൽ സ്റ്റീഫൻ എന്ന കഥാപാത്രത്തെ അവതരിപ്പിച്ചുകൊണ്ടാണ് അബി സിനിമാ ലോകത്തേക്ക് കടന്നത് . അതിന്ശേഷം 50ലേറെ ചിത്രങ്ങളിൽ അബി അഭിനയിച്ചു . ഒരുകാലത്ത് സിനിമയിൽ സജീവമായിരുന്ന അബി പിന്നീട് ബിഗ് സ്ക്രീനിൽ നിന്ന് അപ്രത്യക്ഷമാകുന്ന കാഴ്ചയാണ് കണ്ടത് . തനിക്ക് ആരും അർഹിക്കുന്ന പരിഗണന തന്നില്ല എന്നത് സത്യമാണ് . അതിൽ തന്റെ പിഴവും കാണും . ഞാൻ മദ്യപിക്കില്ല . . പിന്നാലെ ചാൻസ് ചോദിച്ചുകൊണ്ട് നടക്കുന്ന ശീലവും ഇല്ലാത്തതുകൊണ്ടാവാം താൻ തഴയപ്പെട്ടത് എന്നായിരുന്നു അബിയുടെ വെളിപ്പെടുത്തലും , ന്യായീകരണവും . സിനിമയുടെ മദ്യപന സദസുകളിൽ പങ്കെടുക്കാതിരുന്നതും തഴയപ്പെടുന്നതിനു കാരണമായെന്ന് ഈ കലാകാരൻ വിശ്വസിച്ചു പോന്നിരുന്നു . തനിക്കെതിരെ ഉയർന്ന പാരകൾ തടയാൻ ആരുമില്ലാതിരുന്നതും തടസ്സമായെന്നും അബി തുറന്നു പറഞ്ഞിട്ടുണ്ട് . അതേസമയം ലാൽ ജോസിനെ പോലെ ഉള്ള ചുരുക്കം ചിലർ തന്നെ സഹായിച്ചതായും അബി പല അഭിമുഖങ്ങളിലും തുറന്നു പറഞ്ഞിരുന്നു . പിന്നീട് ഒരിടവേളയ്ക്ക് ശേഷം ഹാപ്പി വെഡ്ഡിംഗ് എന്ന ചിത്രത്തിലൂടെയാണ് അബി മടങ്ങിയെത്തിയത് . ര ക്ത ത്തി ൽ പ്ലേറ്റ്ലെറ്റു ക ൾ കു റ യു ന്ന രോ ഗ ത്തി ന് അബി ഏ റെ നാ ളാ യി ചി കി ത്സ യി ലാ യി രു ന്നു . വ്യാ ഴാ ഴ്ച രാ വി ലെ യാ ണ് അ ബി യെ എ റ ണാ കു ള ത്തെ സ്വ കാ ര്യ ആ ശു പ ത്രി യി ൽ എ ത്തി ച്ച ത് . ആ ശു പ ത്രി യി ൽ എ ത്തു ന്ന തി ന് മു ൻ പ് ത ന്നെ മ ര ണം സം ഭ വി ച്ചി രു ന്ന താ യി ആ ശു പ ത്രി അ ധി കൃ ത ർ വ്യ ക്ത മാ ക്കി .


ഇംഗ്ലണ്ടിനെതിരേ ഏകദിന പരമ്പരയ്ക്കുള്ള ഇന്ത്യൻ ടീമിൽ നിന്ന് അജിൻക്യ രഹാനെയെ പുറത്താക്കി . അതേ സമയം ചെന്നൈ സൂപ്പർ കിങ്സ് തരാം അമ്പാടി റായിഡുവിനെ ടീമിലേക്ക് മടക്കി വിളിച്ചു . ഡൽഹി ഡെയർഡെവിൾസ് ക്യാപ്റ്റൻ ശ്രേയാസ് അയ്യറും ടീമിൽ സ്ഥാനം പിടിച്ചു . സൺറൈസേഴ്സ് ഹൈദരാബാദിന്റെ പേസർ സിദ്ധാർത്ഥ് കൌൾ ഏകദിന - ട്വന്റി 20 ടീമിൽ അരങ്ങേറും . ഇന്ത്യൻ ടീമിൽ നാലാം സ്ഥാനക്കാർക്കായിരുന്നു ക്ഷാമം . വിവിധ പര്യടനങ്ങളിൽ പലരേയും പരീക്ഷിച്ചിരുന്നു . അതിലൊരാളായിരുന്നു അജിൻക്യ രഹാനെ . എന്നാൽ കിങ്സ് ഇലവൻ പഞ്ചാബിന്റെ ഓപ്പണർ കെ . എൽ . രാഹുലും റായിഡുവും ഐപിഎല്ലിൽ തകർപ്പൻ പ്രകടനം പുറത്തെടുത്തതോടെ രഹാനെയുടെ സ്ഥാനം ചോദ്യം ചെയ്യപ്പെടുകയായിരുന്നു . സിദ്ധാർത്ഥ് കൌൾ 10 ഐപിഎൽ മത്സരങ്ങളിൽ 16 വിക്കറ്റുകളാണ് വീഴ്ത്തിയത് . ടീമിലേക്ക് വഴി തുറന്നതും ഈ പ്രകടനം തന്നെ . ഇംഗ്ലണ്ടിനെതിരേ ഏകദിനത്തിനുള്ള ടീംഃ വിരാട് കോലി ( ക്യാപ്റ്റൻ ) , ശിഖർ ധവാൻ , രോഹിത് ശർമ , കെ . എൽ . രാഹുൽ , ശ്രേയാസ് അയ്യർ , അമ്പാടി റായുഡു , എം . എസ് . ധോണി , ദിനേശ് കാർത്തിക് , യുസ്വേന്ദ്ര ചാഹൽ , കുൽദീപ് യാദവ് , വാഷിങ്ടൺ സുന്ദർ , ജസ്പ്രീത് ബുംറ , സിദ്ധാർത്ഥ് കൌൾ , ഹാർദിക് പാണ്ഡ്യ , ഭുവനേശ്വർ കുമാർ , ഷാർദുൽ ഠാക്കുർ .


ഐഎസ്എൽ സീസണിൽ കേരള ബ്ലാസ്റ്റേഴ്സിന്റെ മോശം പ്രകടനത്തെ തുടർന്ന് സന്ദേശ് ജിങ്കാൻ ആരാധകരോട് ക്ഷമ പറഞ്ഞു . ഈ സീസണിൽ ആരാധകരുടെ പ്രതീക്ഷകൾക്കനുസരിച്ച് പ്രകടനം നടത്താൻ തങ്ങൾക്കായില്ലെന്നും ഇതിലും മികച്ച പ്രകടനം ആരാധകർ അർഹിക്കുന്നുവെന്നും ജിങ്കൻ ട്വിറ്ററിൽ കുറിച്ചു . 2019 ൽ ഇതിലും കൂടുതൽ അധ്വാനിക്കാനും ആരാധകർക്ക് ആഗ്രഹിക്കുന്ന പ്രകടനം നടത്താനും ശ്രമിക്കുമെന്നും ക്യാപ്റ്റൻ കൂട്ടിച്ചേർത്തു . ട്വീറ്റ് ഇങ്ങനെ . . . കേരള ബ്ലാസ്റ്റേഴ്സ് കുടുംബത്തോടും ആരാധകരോടും ക്ഷമ ചോദിക്കുന്നു . തീർത്തും ബുദ്ധിമുട്ടേറിയ ഒരു സീസണായിരുന്നു ഇത് . എന്നാൽ നിങ്ങൾ അർഹിക്കുന്നത് ഒന്നും ഞങ്ങൾക്ക് നൽകാൻ സാധിച്ചില്ല . എന്നാൽ ഞങ്ങൾ കഴിവിന്റെ പരാമവധി ശ്രമിച്ചു . ചില സമയങ്ങളിൽ നമ്മൾ ചെയ്ത കഠിനാധ്വാനത്തിന് ഫലം ഉറപ്പുവരുത്താൻ സാധിക്കില്ല . കഴിഞ്ഞത് മാറ്റാൻ കഴിയില്ല . ഭാവിയിലേക്ക് നോക്കാൻ മാത്രമേ സാധിക്കൂ . അടുത്ത സീസണിൽ ഇതിനേക്കാൾ കൂടുതൽ കഠിനാധ്വാനം ചെയ്യും . ഇങ്ങനെ പറഞ്ഞാണ് ജിങ്കാൻ ട്വീറ്റ് അവസാനിപ്പിക്കുന്നത് . ഐഎസ്എൽ ചരിത്രത്തിൽ ഏറ്റവും മോശം പ്രകടനമാണ് ബ്ലാസ്റ്റേഴ്സിന്റേത് . നിരവധി ആരാധകർ പ്രതിഷേധമറിയിക്കുകയും ചെയ്തു . സ്റ്റേഡിയങ്ങളിൽ ആളൊഴിഞ്ഞു . 12 മത്സരങ്ങൾ കഴിഞ്ഞപ്പോൾ വെറും 9 പോയന്റുമായി ലീഗിൽ എട്ടാം സ്ഥാനത്ത് നിൽക്കുകയാണ് കേരള ബ്ലാസ്റ്റേഴ്സ് .


ക്യാംപസുകളെ ഇളക്കിമറിക്കാൻ മോഹൻലാൽ ചിത്രം വെളിപാടിൻറെ പുസ്തകത്തിലെ വീഡിയോ ഗാനം പുറത്തിറങ്ങി . നാടൻ ഈണത്തിലുള്ള എൻറമ്മേടെ ജിമിക്കി കമ്മൽ . . . എന്ന ഗാനമാണ് റിലീസായത് . മോഹൻലാലിനെ നായകനാക്കി ലാൽ ജോസ് സംവിധാനം ചെയ്യുന്ന ആദ്യ സിനിമയാണ് വെളിപാടിൻറെ പുസ്തകം . അങ്കമാലി ഡയറീസ് ഫെയിം ശരത് കുമാറും ജൂഡ് ആൻറണിയുമാണ് ഗാനരംഗത്തിൽ . ഗാനത്തിൻറെ ഓഡിയോ നേരത്തെ തന്നെ യൂടൂബിൽ ഹിറ്റായിരുന്നു . വിനീത് ശ്രീനിവാസനും രഞ്ജിത് ഉണ്ണിയും ചേർന്നാണ് ഗാനം ആലപിച്ചിരിക്കുന്നത് . അനൽ പനച്ചൂരാൻറെ രചനയ്ക്ക് ഷാൻ റഹ്മാനാണ് സംഗീതം . അങ്കമാലി ഡയറീസിലൂടെ ശ്രദ്ധ നേടിയ അന്ന രേഷ്മ രാജനാണ് ചിത്രത്തിലെ നായിക . ബെന്നി പി നായരമ്പലമാണ് രചന . ആൻറണി പെരുമ്പാവൂരാണ് വെളിപാടിൻറെ പുസ്തകം നിർമ്മിക്കുന്നത് . കുർത്തയണിഞ്ഞ് സഞ്ചിയും തൂക്കി മോഹൻലാൽ സെക്കിളിലെത്തുന്ന ടീസറിന് വലിയ സ്വീകാര്യത ലഭിച്ചിരുന്നു .


ഏറെ നാളത്തെ കാത്തിരിപ്പിനൊടുവിൽ ഐ ഫോൺ 7 പുറത്തിറങ്ങി . സാൻഫ്രാൻസിസ്കോയിൽ നടന്ന പ്രത്യേക ചടങ്ങിലാണ് ആപ്പിൾ സി . ഇ . ഒ റ്റിം കുക്ക് , ഐ ഫോൺ 7ഉം ഐ ഫോൺ 7 പ്ലസും പുറത്തിറക്കിയത് . ഇതുവരെ പുറത്തിറങ്ങിയതിൽ വെച്ച് ഏറ്റവും മികച്ചതെന്നാണ് അദ്ദേഹം ഐ ഫോൺ 7നെ വിശേഷിപ്പിച്ചത് . കറുപ്പിന്റെ രണ്ട് വേരിയന്റുകൾക്ക് പുറമേ , ഗോൾഡ് , സിൽവർ , റോസ് ഗോൾഡ് എന്നീ നിറങ്ങളിലായിരിക്കും ഫോൺ ഉപഭോക്താക്കളുടെ കൈകളിലെത്തുക . ഇതുവരെ ഐ ഫോണുകൾക്ക് അന്യമായിരുന്ന മാറ്റ് ബ്ലാക്ക് , ജെറ്റ് ബ്ലാക്ക് എന്നീ നിറങ്ങളും ഐ ഫോൺ7ലൂടെ ആപ്പിൾ രംഗത്തിറക്കിക്കഴിഞ്ഞു . സ്പർശനത്തിലെ ശക്തി തിരിച്ചറിഞ്ഞ് പ്രതികരിക്കുന്ന ഹോം ബട്ടണ് മറ്റൊരു പ്രത്യേകതയാണ് . 12 മെഗാപിക്സലുള്ള പിൻക്യാമറ തന്നെയാണ് ഐഫോണിന്റെ മുഖ്യ ആകർഷണം . രണ്ട് ലെൻസുകളാണ് ഈ ക്യാമറയിലുണ്ടാവുക . 56എംഎം ടെലിഫോട്ടോ ലെൻസും മറ്റൊരു വൈഡ് ആംഗിൾ ലെൻസുമാണ് ഇവ . ക്വാഡ് ടോൺ എൽ . ഇ . ഡി ഫ്ലാഷും ചിത്രങ്ങൾക്ക് മിഴിവേകും . 7 മെഗാപിക്സൽ എച്ച് . ഡിയാണ് മുൻക്യാമറ . സ്വന്തമായി വികസിപ്പിച്ചെടുത്ത ഇമേജ് സിഗ്നൽ പ്രോസസറാണ് ക്യാമറക്കായി ഉപയോഗിക്കുന്നത് . ഐ ഫോണുകളിൽ ആദ്യത്തെ വാട്ടർപ്രൂഫ് , ഡെസ്റ്റ് പ്രൂഫ് ഫോണുകളെന്ന ഖ്യാതിയും ഐ ഫോൺ 7ഉം , 7 പ്ലസിനും സ്വന്തമാകും . കൂടുതൽ തെളിച്ചമുള്ള ഡിസ്പ്ലേയും നിലവിലുള്ള A9 ചിപ്പുകളേക്കാൾ 40 ശതമാനം വേഗതയുള്ള 64 ബിറ്റ് A10 പ്രോസസറുകളും പുതിയ മോഡലുകളുടെ പ്രത്യേകതയാണ് . താഴെയും മുകളിലും രണ്ട് സ്പീക്കറുകളുള്ള ഇവ സ്റ്റീരിയോ ശബ്ദ മികവ് സമ്മാനിക്കുമെന്ന് ആപ്പിൾ അവകാശപ്പെടുന്നു . ടെക് ലോകം പ്രതീക്ഷിച്ചിരുന്ന പോലെ തന്നെ രണ്ട് പുതിയ മോഡലുകളിലും ഹെഡ്ഫോൺ ജാക്കുകളില്ല . അതുകൊണ്ടുതന്നെ പഴയ ഐഫോൺ മോഡലുകളുടെ പോലും ഹെഡ്സെറ്റുകൾ ഇതിൽ പ്രവർത്തിക്കില്ല . ലൈറ്റ്നിങ് ഇയർപോഡുകളും ലൈറ്റ്നിങ് - 3.5mm ഓഡിയോ അഡാപ്റ്ററുമായിരിക്കും ഇതിൽ പകരമുണ്ടാവുക . വയർലെസ് ഓഡിയോ അനുഭവത്തിനായി എയർപോഡുകളും പുതിയ മോഡലുകളിലുണ്ട് . ഇതുപക്ഷേ ഫോണിനൊപ്പം ലഭിക്കില്ല . പ്രത്യേകം വാങ്ങേണ്ടിവരും . വൈഫൈ ഉപയോഗിച്ചുകൊണ്ട് 14 - 15 മണിക്കൂറുകൾ ബാറ്ററി ലൈഫ് ഐ ഫോൺ 7 വാഗ്ദാനം ചെയ്യുന്നു . 32ജി . ബി , 128ജി . ബി , 256 ജി . ബി സ്റ്റോറേജോടുകൂടിയാവും ഫോൺ വിപണിയിൽ ലഭ്യമാവുക . 32 ജി . ബി വേരിയന്റിന് 649 ഡോളറാണ് ഐ ഫോൺ 7ന്റെ വില . 7 പ്ലസിന് 769 ഡോളറാവും . ആദ്യ ഘട്ടത്തിൽ അമേരിക്ക , ബ്രിട്ടൻ , ചൈന എന്നീ രാജ്യങ്ങളിലായിരിക്കും ലഭ്യമാവുക . ആദ്യ രണ്ട് ഘട്ടത്തിൽ ഫോൺ ലഭ്യമാവുന്ന രാജ്യങ്ങളുടെ പട്ടികയിലും ഇന്ത്യ ഉൾപ്പെട്ടിട്ടില്ല . വെള്ളിയാഴ്ച മുതൽ ഓർഡറുകൾ സ്വീകരിച്ച് 16 മുതൽ ഫോണുകൾ വിതരണം ചെയ്യുമെന്ന് കമ്പനി അറിയിച്ചിട്ടുണ്ട് .


എല്ലാ യുണിയനുകളും ഉൾപ്പെടുന്ന യുണൈറ്റഡ് ഫോറം ഓഫ് ബാങ്കാണ് പണിമുടക്കിന് നേതൃത്വം നൽകുന്നത് . പുതുതലമുറ ബാങ്കുകൾ സമരത്തിൽ പങ്കെടുക്കുന്നില്ല . ജില്ലാ കേന്ദ്രങ്ങളിൽ ബാങ്ക് ജീവനക്കാർ ധർണയും പ്രകടനവും നടത്തുന്നുണ്ട് . 2012 ഒക്ടോബർ 31ന് ബാങ്ക് ജീവനക്കാരുടെ ശമ്പള പരിഷ്കരണ കരാറിന്റെ കാലാവധി കഴിഞ്ഞിരുന്നു . അധികം വൈകാതെ തന്നെ ജീവനക്കാരുടെ സംഘടനകൾ ഇന്ത്യൻ അസോസിയേഷൻ ഓഫ് ബാങ്ക്സിന് അവകാശ പത്രം സമർപ്പിച്ചെങ്കിലും ഫലപ്രദമായ ചർച്ചകൾ നടത്താൻ അസോസിയേഷൻ തയ്യാറായില്ലെന്നാണ് സമരക്കാരുടെ ആരോപണം . 30 ശതമാനും മുതൽ 40 ശതമാനം വരെയാണ് ജീവനക്കാർ ശബള വർധനവ് ആവശ്യപ്പെട്ടത് . എന്നാൽ ആറ് തവണ ചർച്ച നടത്തിയ ശേഷം അഞ്ച് ശതമാനും മാത്രമാണ് വാഗ്ദാനം ചെയ്തത് . ബാങ്കുകളുടെ ആദായം കുറഞ്ഞുവരികയാണെന്ന് ചൂണ്ടിക്കാട്ടി ഇന്ത്യൻ അസോസിയേഷൻ ഓഫ് ബാങ്ക്സ് ആവശ്യം അംഗീകരിക്കാൻ വിസമ്മതിച്ചതോടെയാണ് ജീവനക്കാർ സമരത്തിനാഹ്വാനം ചെയ്തത് . കോർപ്പറേറ്റുകളുടെ വായ്പകൾ പുനക്രമീകരിച്ചും എഴുതിത്തള്ളിയും ബാങ്കുകൾ കോടികൾ നഷ്ടപ്പെടുത്തുന്നുണ്ട് . എന്നാൽ ശമ്പള വർധനവിന്റെ കാര്യത്തിൽ ഇങ്ങനെ പിശുക്കുകാണിക്കുന്നത് ന്യായീകരിക്കാൻ കഴിയില്ലെന്നാണ് യൂണിയനുകളുടെ നിലപാട് .


കരീന കപൂർ ഗർഭിണിയാണ് . പ്രസവം ഡിസംബറിൽ ഉണ്ടാകുമെന്ന് ഭർത്താവ് സെയ്ഫ് അലി ഖാൻ സ്ഥിരീകരിച്ചു . കരീന ഗർഭിണിയാണെന്ന വാർത്ത മാധ്യമങ്ങൾ ശ്രദ്ധയിൽപെടുത്തിയപ്പോഴാണ് സെയ്ഫ് സത്യം തുറന്നു പറഞ്ഞത് . കുട്ടിയെ വരവേൽക്കാനുള്ള ഒരുക്കത്തിലാണ് സെയ്ഫ് - കരീന താരദമ്പതികൾ . അടുത്തിടെ കരീനയുടെ പിതാവിനെ ഉദ്ധരിച്ച് മാധ്യമങ്ങൾ പുറത്തുവിട്ട ഗർഭിണിയാണെന്ന വാർത്ത കരീന നിഷേധിച്ചിരുന്നു . കരീന ഗർഭിണിയാകുന്നത് തിരിച്ചടിയാകുന്നത് നിർമാതാക്കൾക്കാണ് . ഗർഭിണിയായതിനാൽ സിനിമയിൽ നിന്നും ഇടവേള എടുക്കുമെന്നുമാണ് കേൾക്കുന്നത് . സെപ്തംബർ ആദ്യവാരം തന്നെ ഇപ്പോൾ ചെയ്തു കൊണ്ടിരിക്കുന്ന വീരേ ദി വെഡ്ഡിംഗ് പൂർത്തിയാക്കിയ ശേഷമായിരിക്കും ഇടവേള എടുക്കുന്നത് . താരദമ്പതികൾ തന്നെയാണ് ഇടവേള എടുക്കുന്ന കാര്യത്തിലെ അനിശ്ചിതത്വം നീക്കേണ്ടത് . റിയാ കപൂറിന്റെ പുതിയ ചിത്രം സെപ്റ്റംബറിൽ ആരംഭിക്കാനിരുന്നതാണ് . കരീന ഗർഭിണിയായ സാഹചര്യത്തിൽ സിനിമയുടെ ചിത്രീകരണം നീട്ടിവയ്ക്കുമെന്നാണ് സൂചന . സോനം കപൂറും ചിത്രത്തിൽ പ്രധാന വേഷത്തിലെത്തുന്നുണ്ട് . ഗോൽമാൽ പരമ്പരയിലെ നാലാമത്തെ ചിത്രത്തിൽ നിന്ന് ഒഴിവാക്കിയതോടെയാണ് കരീന ഗർഭിണിയാണെന്ന ഗോസിപ്പ് പരന്നത് . 2008 - ൽ പുറത്തുവന്ന ഗോൽമാൽ റിട്ടേൺസിലും 2010 - ൽ പുറത്തുവന്ന ഗോൽമാൽ 3 - ലും കരീന അഭിനയിച്ചിരുന്നു .


കെവിൻ പീറ്റേഴ്സനെ ഇംഗ്ലണ്ട് ടീമിൽ നിന്ന് പുറത്താക്കാനെടുത്ത തീരുമാനത്തിൽ തനിക്കിപ്പോഴും ദുഃഖമുണ്ടെന്ന് രാജ്യാന്തര ക്രിക്കറ്റിൽ നിന്ന് വിരമിക്കൽ പ്രഖ്യാപിച്ച ഇംഗ്ലീഷ് മുൻ നായകൻ അലിസ്റ്റർ കുക്ക് . പീറ്റേഴ്സനെ പുറത്താക്കാനെടുത്ത തീരുമാനം കരിയറിലും ജീവിതത്തിലും ഏറ്റവും കടുപ്പമേറിയതായിരുന്നുവെന്നും കുക്ക് പറഞ്ഞു . 2014ൽ ശ്രീലങ്കക്കെതിരായ പരമ്പര തോൽവിക്കുശേഷം ക്യാപ്റ്റൻ സ്ഥാനം ഒഴിയാതിരുന്നത് ശരിയായിരുന്നു എന്ന് തന്നെയാണ് ഇപ്പോഴും തന്റെ അഭിപ്രായമെന്നും കുക്ക് പറഞ്ഞു . കാരണം അതിനുശേഷം നടന്ന ആഷസിൽ ഞങ്ങൾ 3 - 1ന് ജയിച്ചു . എനിക്കു വേണമെങ്കിൽ ശ്രീലങ്കയോടേറ്റ തോൽവിയുടെ പേരിൽ ക്യാപ്റ്റൻ സ്ഥാനം രാജിവെച്ച് എളുപ്പവഴി തെരഞ്ഞെടുക്കാമായിരുന്നു . അന്ന് ഞാനത് ചെയ്തില്ല . അതായിരുന്നു ശരിയും . കഴിഞ്ഞ ആറു മാസമായി വിരമിക്കലിനെക്കുറിച്ച് ഗൌരവമായി ആലോചിക്കുന്നുണ്ടായിരുന്നുവെന്നും കുക്ക് പറഞ്ഞു . സതാംപ്ടൺ ടെസ്റ്റിൽ ഇന്ത്യ ജയിച്ചിരുന്നെങ്കിൽ വിരമിക്കൽ തീരുമാനം അപ്പോൾ പരസ്യമാക്കില്ലായിരുന്നു . വിരമിക്കലിനെക്കുറിച്ച് നാലാം ടെസ്റ്റിനിടെ തന്നെ ക്യാപ്റ്റൻ ജോ റൂട്ടിനോടും കോച്ച് ട്രെവർ ബെയ്ലിസിനോടും സംസാരിച്ചിരുന്നു . വിരമിക്കൽ തീരുമാനം പ്രഖ്യാപിച്ചശേഷം എന്നെക്കുറിച്ച് ഒരുപാട് ആളുകൾ നല്ലകാര്യങ്ങൾ പറയുന്നതിൽ സന്തോഷമുണ്ട് . ഇന്ത്യക്കെതിരെ ഇന്ത്യയിലും ഓസ്ട്രേലിയക്കെതിരെ ഓസ്ട്രേലിയയിലും നേടിയ വിജയങ്ങളാണ് തന്റെ കരിയറിലെ ഏറ്റവും തിളക്കമാർന്ന നേട്ടങ്ങളെന്നും കുക്ക് പറഞ്ഞു .


നഷ്ടവാർത്ത വന്നതോടെ ആപ്പിൾ ഓഹരികൾ എട്ട് ശതമാനം ഇടിഞ്ഞ് 100 ഡോളറിലെത്തി . രണ്ടാം പാദത്തിൽ 5.12 കോടി യൂണിറ്റ് ഐഫോണുകളാണ് വിറ്റത് . കഴിഞ്ഞ വർഷം ഇക്കാലയളവിൽ ഇത് 6.12 കോടിയായിരുന്നു . സ്മാർട്ഫോൺ വിപണി താഴോട്ടാണെന്നാണ് ആപ്പിൾ സിഇഒ ടിം കുക്ക് പറഞ്ഞത് . എന്നാൽ ആപ്പിളിനെ പെട്ടന്ന് ഒരു വലിയ വീഴ്ചയിൽ നിന്നും രക്ഷിച്ചത് ഇന്ത്യയാണെന്ന് ടിം കുക്ക് സൂചിപ്പിക്കുന്നു . അമേരിക്കയും ചൈനയും കഴി ! ഞ്ഞാൽ ആപ്പിൾ ഉൽപന്നങ്ങൾ ഏറ്റവും വിൽപന നടക്കുന്നത് ഇന്ത്യയിലാണ് . എന്നാൽ ഇന്ത്യയിലെ വേഗം കുറഞ്ഞ നെറ്റ്വർക്കുകൾ ഐഫോൺ വിൽപനയെ ബാധിക്കുന്നുണ്ട് . ആപ്പിളിനെ സംബന്ധിച്ചിടത്തോളം ഇന്ത്യ മികച്ച വിപണിയാണ് . എന്നാൽ റീട്ടെയിൽ പ്രശ്നങ്ങൾ വിൽപന കുറച്ചു . ഐഫോൺ 6എസ് വലിയ പ്രകടനം നടത്തിയില്ലെന്ന് ആപ്പിൾ വിലയിരുത്തുന്നു . നേരത്തെ പുറത്തിറങ്ങിയ ഐഫോണുകൾ അപ്ഡേറ്റ് ചെയ്യാൻ ഉപയോക്താക്കൾ കാര്യമായ തൽപ്പര്യം കാണിച്ചില്ലെന്ന് ആപ്പിൾ പറയുന്നു . അതേസമയം , ആപ്പിൾ സ്റ്റോർ , ആപ്പിൾ മ്യൂസിക് വരുമാനം 20 ശതമാനം വർധിച്ചു . ഏതാണ്ട് ആറു ബില്യൻ ഡോളറിനടത്താണ് ഇത് . ഐമാക് , ഐപാഡ് വിൽപന ലാഭത്തിന് മുകളിലാണ് ഇത് . ഇത് ഭാവിയിലേക്കുള്ള സൂചന എന്നാണ് ആപ്പിൾ വിലയിരുത്തുന്നത് ഗാഡ്ജറ്റുകൾക്ക് അപ്പുറം അവയുടെ അനുബന്ധ സേവനങ്ങൾക്ക് പ്രധാന്യം കൊടുക്കാനും ലാഭം പിടിച്ച് നിർത്താനും ആപ്പിൾ ശ്രമിച്ചേക്കും .


ജിഎസ്ടി നിലവിൽവന്ന് ഒരു വർഷമാകുമ്പോഴും നികുതി കുറവിൻറെ നേട്ടം ഉപഭോക്താക്കൾക്ക് ലഭിക്കുന്നില്ല . എംആർപിയിൽ കുറവ് വരുത്താതെ ഉൽപാദകരും ക്ളോസിംഗ് സ്റ്റോക്ക് പഴയ വിലയിൽ വിറ്റ് വ്യാപാരികളും കൊളള തുടരുകയാണ് . നടപടിയെടുക്കേണ്ട കേന്ദ്ര സംസ്ഥാന സർക്കാരുകളാകട്ടെ ചെറുവിരലനക്കുന്നുമില്ല . ജിഎസ്ടി നിലവിൽ വന്നതോടെ 80 ശതമാനം ഉൽപ്പന്നങ്ങളുടെയും നികുതി കുറഞ്ഞതായാണ് കണക്ക് . എന്നാൽ നികുതി കുറവിൻറെ നേട്ടം ചിലർ പോക്കറ്റിലാക്കുന്നതായി ഏഷ്യാനെറ്റ് ന്യൂസിന്റെ അന്വേഷണത്തിൽ തെളിഞ്ഞു . ജിഎസ്ടിക്ക് മുമ്പുളള സ്റ്റോക്കിൻമേൽ ഭൂരിഭാഗം വ്യാപാരികളും ഇൻപുട്ട് ക്രെഡിറ്റ് എടുക്കാറുണ്ട് . എന്നാൽ ഈനേട്ടം ഉപഭോക്താക്കൾക്ക് കൈമാറാതെ ക്ളോസിംഗ് സ്റ്റോക്ക് വിറ്റഴിക്കാനുളള ശ്രമമാണ് നടക്കുന്നത് . ഇല്ക്ട്രോണിക്സ് വിപണിയിൽ തട്ടിപ്പ് നടത്തുന്നത് ഉദ്പാദകരാണ് . 28 ശതമാനം നികുതിയുണ്ടായിരുന്ന ഉൽപ്പന്നങ്ങൾക്ക് നികുതി 12 ശതമാനം ആയെങ്കിലും ഉൽപ്പാദകർ എംആർപി യിൽ മാറ്റം വരുത്തിയിട്ടില്ല . വിൽക്കുന്നതിൽ ഏറെയും പഴയ സ്റ്റോക്ക് തന്നെയുമാണ് . പുതിയ ഉൽപ്പന്നങ്ങൾ പഴയ സ്റ്റിക്കർ പതിച്ച് വരുന്നതായും ആക്ഷേപമുണ്ട് . ഇറച്ചിക്കോഴി മുതൽ ഇലകട്രോണിക്സ് വിപണി വരെ ജിഎസ്ടിയിൽ കൊളള തുടരുകയാണ് . സർക്കാരിനും ഉൽപ്പാദകർക്കും വിതരണക്കാർക്കും ജിഎസ്ടി വഴി വരുമാനം വർദ്ധിച്ചെങ്കിലും നഷ്ടക്കണക്ക് പറയാനുളളത് ഉപഭോക്താക്കൾക്ക് മാത്രം .


ആയിരത്തിൽപ്പരം കോടി രൂപയെങ്കിലും ബജറ്റിൽ നീക്കിവച്ചാൽ മാത്രമേ ദേശീയപാതാ വികസനമെന്ന സർക്കാരിന്റെ പ്രഖ്യാപിത നയം പ്രാബല്യത്തിൽ വരൂ . ഭൂമി ഏറ്റെടുക്കലുമായി ബന്ധപ്പെട്ട എതിർപ്പുകളെ മറികടക്കാൻ ജനപ്രിയ പാക്കേജുകളും വേണ്ടിവരും . 45 മീറ്റർ വീതി കേരളത്തിൽ പ്രായോഗികമാകുമോയെന്ന ചോദ്യവും ഇതോടൊപ്പം ഉയരുന്നുണ്ട് . ദേശീയപാതാ വികസനത്തിനായി സർക്കാർ കൈയും തലയും മുറുക്കി ഇറങ്ങുമ്പോൾ പ്രതിഷേധവും ഒരു ഭാഗത്തുനിന്ന് ഉയരുകയാണ് . സ്ഥലമേറ്റെടുപ്പിനായി ഇവിടേയ്ക്കു വരേണ്ടെന്ന ബോർഡുകൾ ദേശീയപാതയോരത്തുള്ള വീടുകൾക്കു മുന്നിൽ സ്ഥാനം പിടിച്ചുകഴിഞ്ഞു . ഈ പ്രതിഷേധങ്ങൾ ഇല്ലാതാക്കാൻതക്ക പ്രഖ്യാപനങ്ങൾ ബജറ്റിൽ ഉണ്ടാകുമോ എന്നതാണു ചോദ്യം . കാസർഗോട്ടെ തലപ്പാടി മുതൽ തിരുവനന്തപുരം കഴക്കൂട്ടം വരെ ഏറ്റെടുക്കേണ്ടത് 1233.24 ഹെക്ടർ ഭൂമിയാണ് . നിയമസഭയിൽ ഏറ്റവുമൊടുവിൽ അവതരിപ്പിച്ച കണക്ക് പ്രകാരം ഏറ്റെടുത്തതാവട്ടെ 209.54 ഹെക്ടർ സ്ഥലം മാത്രം . 2007ൽ നിജപ്പെടുത്തിയ ഭൂമി വില അപര്യാപ്തമാണെന്നും നെഗോഷ്യബിൾ പർച്ചേസ് ആക്ട് പ്രകാരം ഭൂമി ഏറ്റെടുക്കണമെന്നുമുള്ള നിര്ദ്ദേശങ്ങൾ ഉയരുന്നുണ്ട് . ദേശീയപാതാ വികസനം ബിഒടി അടിസ്ഥാനത്തിൽ വൻകിട കമ്പനികൾക്ക് കൈമാറിയേക്കുമെന്ന സൂചനകൾക്കിടെ സർക്കാരിൽനിന്നു കിട്ടാനുള്ള കുടിശികയുടെ കണക്കുമായി കോൺട്രാക്ടരുമാർ രംഗത്തെത്തിക്കഴിഞ്ഞു . വിവിധ വകുപ്പുകളിലായി 2500 ഓളം കോടി രൂപ കഴിഞ്ഞ സർക്കാരിൽനിന്നു കിട്ടാനുണ്ടെന്നാണ് ഓൾ കേരള ഗവൺമെന്റ് കോൺട്രാക്ടേഴ്സ് അസോസിയേഷൻ പറയുന്നത് .


ഓഹരി വിപണികളിൽ നഷ്ടം . നിഫ്റ്റി 8,700ന് താഴെ എത്തി . ഏഷ്യൻ വിപണികളിലെ സമ്മിശ്ര പ്രതികരണത്തിനൊപ്പം ടാറ്റ ഗ്രൂപ്പിൻറെ ഓഹരികളിൽ ഇടിവ് നേരിട്ടതാണ് വിപണിയെ നഷ്ടത്തിലാക്കിയത് . ടാറ്റ സ്റ്റീലാണ് ഇന്ന് നഷ്ടപ്പട്ടികയിൽ മുന്നിൽ . ഗെയിൽ , എച്ച്യുഎൽ എന്നിവയും നഷ്ടം നേരിട്ടു . എണ്ണ , വാതക ഓഹരികളും നഷ്ടത്തിലാണ് . ഡോ . റെഡ്ഡീസ് ലാബ്സ് , സൺ ഫാർമ , ആക്സിസ് ബാങ്ക് എന്നിവർ നേട്ടമുണ്ടാക്കി . ഡോളറുമായുള്ള വിനിമയത്തിൽ രൂപ മൂന്ന് പൈസയുടെ നഷ്ടം നേരിട്ടു . 66 രൂപ 88 പൈസയിലാണ് രൂപ .


പുനെ ഉയർത്തിയ 196 റൺസിന്റെ കൂറ്റൻ വിജയലക്ഷ്യമാണ് ഗുജറാത്ത് ലയൺസ് അവസാന പന്തിൽ മറികടന്നത് . 37 പന്തിൽ 63 റൺസെടുത്ത ഡ്വെയ്ൻ സ്മിത്തും 22 പന്തിൽ 43 റൺസെടുത്ത ബ്രണ്ടൻ മക്കല്ലവും ചേർന്നു നൽകിയ ഉജ്ജ്വല തുടക്കമാണ് ഗുജറാത്ത് ലയൺസിന് കാര്യങ്ങൾ എളുപ്പമാക്കിയത് . സുരേഷ് റെയ്ന 34 റൺസും ദിനേഷ് കാർത്തിക് 33 റൺസും നേടി . ഡ്വെയ്ൻ സ്മിത്താണ് മാൻ ഓഫ് ദ മാച്ച് . നേരത്തെ സ്റ്റീവൻ സ്മിത്തിന്റെ ( 54 പന്തിൽ 101 ) സെഞ്ച്വറിയുടെയും ആജിൻക്യ രഹാനെയുടെ ( 54 ) അർദ്ധസെഞ്ച്വറിയുടെയും മികവിലാണ് റൈസിങ് പൂനെ സൂപ്പർ ജയന്റ്സ് 20 ഓവറിൽ മൂന്നിന് 195 റൺസ് അടിച്ചുകൂട്ടിയത് . ധോണി പുറത്താകാതെ 30 റൺസെടുത്തു . ഈ ജയത്തോടെ ഏഴു കളികളിൽ 12 പോയിന്റുമായി ഗുജറാത്ത് ലയൺസ് ഐപിഎൽ പോയിന്റ് പട്ടികയിൽ ഒന്നാമതാണ് . അതേസമയം അഞ്ചു കളി തോറ്റ പൂനെ നാലു പോയിന്റോടെ ലീഗിൽ ആറാം സ്ഥാനത്താണ് .


ഒരു കാലത്ത് ലോകത്ത് ഏറ്റവും അധികം വായിക്കപ്പെട്ടിരുന്ന മാസികയായിരുന്ന റീഡേഴ്സ് ഡൈജസ്റ്റ് വിറ്റു . എത്ര രൂപക്കാണ് വിറ്റത് എന്നതാണ് രസകരമായ കാര്യം . വെറും ഒരു പൌണ്ട് ആണ് റീഡേഴ്സ് ഡൈജസ്റ്റ് വിറ്റപ്പോൾ കിട്ടിയ തുക . ഇന്ത്യൻ റുപ്പിയിൽ പറഞ്ഞാൽ 103.76 രൂപ . നഷ്ടത്തിൽ നിന്ന് നഷ്ടത്തിലേക്ക് കൂപ്പുകുത്തിക്കൊണ്ടിരുന്ന മാഗസിൻ എങ്ങനെയെങ്കിലും ഒന്ന് ഒഴിവാക്കണം എന്ന് കരുതി ഇരിക്കുകയായിരുന്നു ഉടമയായ ജോൺ മൊൾട്ടൻ . അപ്പോഴാണ് വെഞ്ച്വർ കാപിറ്റലിസ്റ്റ് ആയ മൈക്ക് ലക്ക് വെൽ എത്തുന്നത് . കച്ചവടം നടക്കുകയും ചെയ്തു . ഏതാണ്ട് 14,000 കോടി രൂപയുടെ ആസ്തിയുണ്ട് മൈക്ക് ലക്ക് വെല്ലിന് . മികച്ച നിക്ഷേപകനായ മൈക്ക് ഇപ്പോൾ ലക്ഷ്യമിടുന്നത് ഇൻഷുറൻസ് ബിസിനസാണ് . നഷ്ടത്തിൽ ഓടിക്കൊണ്ടിരിക്കുന്ന റീഡേഴ്സ് ഡൈജസ്റ്റ് ഏറ്റെടുക്കുമ്പോൾ ലക്ക് വെല്ലിന്റെ ലക്ഷ്യങ്ങൾ വലുതാണ് . ഒരിടക്ക് ലോകത്ത് ഏറ്റവും പ്രചാരമുള്ള മാസികയായിരുന്നു റീഡേഴ്സ് ഡൈജസ്റ്റ് . അത്രയധികം ആളുകൾ വരിക്കാരുമായിരുന്നു . റീഡേഴ്സ് ഡൈജസ്റ്റിന്റെ വരിക്കാരുടെ ഡാറ്റാ ബേസ് ആണ് മൈക്ക് ലക്ക് വെല്ലിന്റെ ലക്ഷ്യം . നിലവിൽ 15 ലക്ഷം വരിക്കാരുടെ വിവരങ്ങളാണ് റീഡേഴ്സ് ഡൈജസ്റ്റിന്റെ പക്കലുളളത് . ഇതിന്റെ ഒമ്പത് ശതമാനം മാത്രമേ പുതിയ വരിക്കാരുള്ളൂ . എന്നാലും ഈ വിവരങ്ങൾ തന്നെ മൈക്കിന്റെ ഇൻഷുറൻസ് ബിസിനസിന് ഏറെ ഗുണകരമാകും . 1922 ൽ ഡെവിറ്റും ലീല ബെൽ വലാസും ചേർന്നാണ് റീഡേഴ്സ് ഡൈജസ്റ്റ് മാഗസിൻ തുടങ്ങിയത് . 60 കളിൽ മാഗസിന്റെ ആഗോള സർക്കുലേഷൻ 2.3 കോടി കവിഞ്ഞിരുന്നു . കഴിഞ്ഞ ദശകം വരെ ലോകത്തിലെ ഏറ്റവും പ്രചാരത്തിലുള്ള മാസികകളിൽ ഒന്നായിരുന്നു റീഡേഴ്സ് ഡൈജസ്റ്റ്


ബാങ്ക് വായ്പകൾക്ക് സർക്കാർ അനുവദിച്ച മൊറൊട്ടോറിയത്തിൻറെ കാലാവധി അവസാനിച്ചതോടെ കശുവണ്ടി വ്യവസായികൾ വീണ്ടും പ്രതിസന്ധയിൽ . ഇരുനൂറ്റി അൻപതിലധികം വ്യവസായികൾ ജപ്തി ഭീഷണിയിലാണ് . സർഫേസി നിമയത്തിൽ ഇളവ് വേണമെന്നാണ് വ്യവസായികളുടെ ആവശ്യം . തോട്ടണ്ടിയുടെ ലഭ്യതക്കുറവും വർദ്ധിച്ച കൂലിയും കാരണം സംസ്ഥാനത്ത് ആകെയുള്ള 864 സ്വകാര്യ കശുവണ്ടി ഫാക്ടറികളിൽ 775 എണ്ണവും പ്രവർത്തിക്കുന്നില്ല . വൻ തുക ബാങ്കുകളിൽ നിന്നും വായ്പയെടുത്ത വ്യവസായികൾക്ക് അത് തിരിച്ച് അടയ്ക്കാനും ആകുന്നില്ല . കശുവണ്ടി മേഖലയിലെ ഈ പ്രതിസന്ധി കണക്കിലെടുത്ത് ആറ് മാസം മുൻപാണ് ബാങ്കുകളുമായി ചർച്ച ചെയ്ത് സർക്കാർ വായ്പകൾക്ക് മൊറട്ടോറിയം ഏർപ്പെടുത്തിയത് . അതിൻറെ കാലാവധി ഓഗസ്റ്റ് 31 ന് അവസാനിച്ചു . 250 ചെറുകിട വ്യവസായികൾ ഇതുവരെയും വായ്പ തുക അടച്ച് തീർത്തിട്ടില്ല . സർഫാസി നിയമപ്രകാരം 10 കോടി ആസ്തിയുള്ള വസ്തുവകകൾക്ക് മൂന്ന് കോടി രൂപയാണ് ബാങ്കുകൾ വില നിശ്ചയിക്കുക . നോട്ടീസ് നൽകാതെ ജപ്തി നടപടയിലേക്കും കടക്കാം . ഇറക്കുമതി ചെയ്യുന്ന തോട്ടണ്ടിക്ക് മുൻകൂർ അടയ്ക്കുന്ന അഞ്ച് ശതമാനം ജിഎസ്ടി കേന്ദ്ര സർക്കാർ മടക്കിത്തരാത്തതും പ്രതിസന്ധിയിടെ ആക്കം കൂട്ടി . ഈ മാസം 10 ന് പ്രതിസന്ധി പരിഹരിക്കണമെന്നാവശ്യപ്പെട്ട് സെക്രട്ടേറിയേറ്റിന് മുന്നിൽ പ്രതിഷേധ സമരം സംഘടിപ്പിക്കാനാണ് ചെറുകിട വ്യവസായികളുടെ തീരുമാനം .


മലയാളി ഭക്ഷ്യോത്പാദക സ്റ്റാർട്ടപ്പിന് 1.3 കോടി രൂപയുടെ നിക്ഷേപസമാഹരണം . കൊച്ചി ആസ്ഥാനമായി പ്രവർത്തിക്കുന്ന പ്ലിങ് ഫുഡ്സ് ആൻഡ് ബിവ്റേജസ് പ്രൈവറ്റ് ലിമിറ്റഡ് എന്ന സ്ഥാപനമാണ് കേരളത്തിൽ ഫണ്ടിംഗ് നേടുന്ന ആദ്യ എഫ്എംസിജി സ്റ്റാർട്ടപ്പ് എന്ന നേട്ടം സ്വന്തമാക്കിയിരിക്കുന്നത് . പ്ലിങ് എന്ന ബ്രാൻഡിൽ ഏത്തയ്ക്ക , കപ്പ ക്രിസ്പ്പി സ്നാക്സ് പുറത്തിറക്കുന്ന കമ്പനി 2016ൽ സംരംഭകനും മാർക്കറ്റിംഗ് വിദഗ്ധനുമായ ആൻഡ്രീൻ മെൻഡസ് ആരംഭിച്ചതാണ് . പ്രവർത്തനമാരംഭിച്ച് രണ്ടുവർഷത്തിനുള്ളിൽതന്നെ ദക്ഷിണേന്ത്യയിൽ ആകമാനം മൂവായിരത്തിലധികം ചെറുകിട - ഇടത്തരം ചില്ലറവിൽപ്പനകേന്ദ്രങ്ങളിൽ സാന്നിധ്യം സ്വന്തമാക്കാൻ പ്ലിങ് ഫുഡ്സിന് കഴിഞ്ഞു . മേം , മോദി ദുശ്മൻ ദുശ്മൻ ! ! ! ഷാനിയെ ഹിന്ദി പഠിപ്പിക്കാനിറങ്ങിയ ശോഭ സുരേന്ദ്രന് അറഞ്ചം പുറഞ്ചം ട്രോളുകൾ ബാംഗ്ലൂർ ആസ്ഥാനമായി പ്രവർത്തിക്കുന്ന ബ്രാൻഡ് ക്യാപ്പിറ്റൽ ട്രീറ്റീസ് , ഏയ്ഞ്ചൽ ഇൻവെസ്റ്റർ രവീന്ദ്രനാഥ് കമ്മത് എന്നിവരാണ് പ്ലിങ് ഫൂഡ്സിന് നിലവിൽ നിക്ഷേപകരായുള്ളത് . നൂറുകോടിയുടെ ബ്രാൻഡാകാൻ സാധ്യതയുള്ള സംരംഭമാണ് പ്ലിങ് ഫുഡ്സെന്ന് രവീന്ദ്രനാഥ് കമ്മത്ത് പറഞ്ഞു . അതിന്റെ ദ്രുതഗതിയിലുള്ള വളർച്ചയിൽ ഒരു പങ്കുവഹിക്കണമെന്നാണ് ആഗ്രഹം . മുൻപ് നടത്തിയ നിക്ഷേപങ്ങളൊക്കെ ടെക് കമ്പനികളിൽ ആയിരുന്നെന്നും ആദ്യമായാണ് എഫ്എംസിജി രംഗത്ത് നിക്ഷേപം നടത്തുന്നതെന്നും അദ്ദേഹം കൂട്ടിച്ചേർത്തു . വൻകിട നിക്ഷേപകരും ബഹുരാഷ്ട്ര ഭീമന്മാരും വിപണി കൈയാളുന്ന എഫ്എംസിജി രംഗത്ത് ചെറിയ മുതൽമുടക്കും കാര്യമാത്രപ്രസക്തമായ വ്യവസായമാതൃകയുമായി പ്ലിങ് പുതിയ ചുവടുവയ്പ്പാണ് നടത്തിയിരിക്കുന്നത് . ഇതുകൊണ്ടുതന്നെ തുടർച്ചയായി പുതിയ രുചികളും ഉത്പ്പന്നങ്ങളും പുറത്തിറക്കാൻ തങ്ങൾക്കു സാധ്യമാണെന്ന് പ്ലിങ് സ്ഥാപകൻ ആൻഡ്രീൻ മെൻഡസ് അഭിപ്രായപ്പെട്ടു . മൂന്നു രുചികളിലെ പാക്കറ്റുകളുമായി ആരംഭിച്ച പ്ലിങ് ഇപ്പോൾ അഞ്ച് വ്യത്യസ്തമായ രുചികളിൽ ഏത്തയ്ക്ക , കപ്പ ക്രിസ്പ്പി സ്നാക്സ് പുറത്തിറക്കുന്നുണ്ട് . വൈകാതെ ഇത് പത്ത് തരം ഉത്പ്പന്നങ്ങളിലേക്കെത്തും . ഷാനിയെ ഹിന്ദി പഠിപ്പിക്കാൻ ശോഭ സുരേന്ദ്രൻ . . . മണ്ടത്തരം പൊളിച്ചടുക്കി ഷാനി പ്രഭാകർ യൂറോപ്യൻ , ഗൾഫ് ഭക്ഷ്യവിപണികളിലേക്ക് വൈകാതെ ചുവടുവയ്ക്കാനിരിക്കുന്ന പ്ലിങ് നിക്ഷേപത്തിന്റെയും വ്യാവസായികസഹകരണങ്ങളുടെയും പുതിയ സാധ്യതകൾ സ്വാഗതം ചെയ്യുന്നുണ്ട് . കേരളത്തിൽനിന്ന് ആഗോളതലത്തിലേക്ക് വളരുന്ന ആദ്യ ഭക്ഷ്യോത്പ്പന്ന ബ്രാൻഡ് എന്ന പദവി പ്ലിങ് സ്വന്തമാക്കും എന്ന ശുഭപ്രതീക്ഷയാണ് പങ്കുവയ്ക്കാനുള്ളതെന്നും ആൻഡ്രീൻ കൂട്ടിച്ചേർത്തു .


സഞ്ജയ് ലീലാ ബൻസാലിയുടെ ' സാവരിയ ' യിലൂടെയാണ് സോനം കപൂറും രൺബീർ കപൂറും തങ്ങളുടെ സിനിമാ ജീവിതം ആരംഭിക്കുന്നത് . അതിനുശേഷം ഇരുവരും ഒന്നിച്ച് അഭിനയിച്ചിട്ടില്ല . എന്നാൽ രാജ്കുമാർ ഹിരാനിയുടെ ' സഞ്ജു ' വിലൂടെ വീണ്ടും ഇരുവരും ഒന്നിക്കുകയാണ് . 10 വർഷത്തിന് ശേഷം വീണ്ടും ഒന്നിക്കുമ്പോൾ സോനം മികച്ച നടിയായി മാറിയതായി അനുഭവപ്പെട്ടന്നാണ് രൺബീർ പറഞ്ഞത് . ചിത്രത്തിൻറെ ട്രെയിലർ ലോഞ്ചിൽ സംസാരിക്കുകയായിരുന്നു രൺബീർ . സോനത്തിൻറെ ആത്മവിശ്വാസവും അനുഭവും മികച്ചതാണെന്നും തങ്ങൾ രണ്ടുപേരും നന്നായി ആസ്വദിച്ചാണ് ജോലി ചെയ്തതെന്നും രൺബീർ പറഞ്ഞു . വെള്ളിത്തിരയിൽ എത്തുന്നതിന് മുമ്പ് ഇരുവരും സഞ്ജയ് ലീലാ ബൻസാലിയുടെ ബ്ലാക്കിൽ സഹസംവിധായകരായിരുന്നു . സാവരിയയിൽ ഒന്നിച്ചതിന് ശേഷം ഒന്നിച്ചഭിനയിക്കാനുള്ള അവസരം തങ്ങൾക്ക് ലഭിച്ചില്ലെന്നും എന്നാൽ ബ്ലാക്കിൽ സഹസംവിധായകരായിരുന്നപ്പോൾ എങ്ങനെയായിരുന്നോ അതുപോലെ തന്നെയാണ് സോനം ഇപ്പോഴെന്നും രൺബീർ പറഞ്ഞു .


നോട്ട് നിരോധനത്തെയും ജിഎസ്ടിയെയും രൂക്ഷമായി വിമർശിച്ച് മുൻ കേന്ദ്രമന്ത്രിയും ബിജെപി നേതാവുമായ അരുൺ ഷൂരി . കള്ളപ്പണം വെളുപ്പിക്കാനുള്ള ചരിത്രത്തിലെ വലിയ നീക്കമായിരുന്നു നോട്ടു നിരോധനം . ഇതുവഴി കള്ളപ്പണം വെളുപ്പിക്കാനുള്ള അവസരം സർക്കാർ ഒരുക്കിയെന്നും സാമ്പത്തിക വിദഗ്ധനും മുതിർന്ന മാധ്യമ പ്രവർത്തകനുമായ അരുൺ ഷൂരി പറഞ്ഞു . " ഉയർന്ന മുല്യമുള്ള നോട്ടുകൾ നിരോധിച്ചത് സാമ്പത്തിക തളർച്ചയുണ്ടാക്കി . നോട്ടു നിരോധനം ബുദ്ധി ശൂന്യമായ എടുത്തു ചാട്ടമാണ് . 99 ശതമാനത്തിലധികം നോട്ട് തിരിച്ചെത്തിയത് പരാജയം തെളിയിക്കുന്നു " . ഒരു ദേശീയ ചാനലിലാണ് സർക്കാരിൻറെ സാമ്പത്തിക പരിഷ്കാരങ്ങളെ രൂക്ഷമായി വിമർശിച്ച് മുൻ കേന്ദ്രമന്ത്രി രംഗത്തെത്തിയത് . കേന്ദ്ര സർക്കാർ ജിഎസ്ടി നടപ്പാക്കിയ രീതിയെയും അരുൺ ഷൂരി പരിഹസിച്ചു . ജിഎസ്ടി പ്രഖ്യാപിച്ച പ്രത്യേക പാർലമെൻറ് സമ്മേളനത്തെ ഇവൻറ് മാനേജ്മെൻറ് പരിപാടിയെന്നാണ് അദ്ദേഹം വിശേഷിപ്പിച്ചത് . നിർണ്ണായകമായ നികുതി പരിഷാകാര നടപടിയെ സ്വാതന്ത്രദിനവുമായി താരതമ്യപ്പെടുത്തിയതിൻറെ യുക്തിയെന്തെന്നും ബിജെപി നേതാവ് ചോദിച്ചു .


മലയാളികളുടെ ദേശീയോൽസവത്തെ വരവേൽക്കാൻ വൻ ഓഫറുകളുമായി രാജ്യത്തെ മുൻനിര ഗൃഹോപകരണ നിർമ്മാതാക്കളായ ഗോദ്റെജ് അപ്ലയൻസസ് . ഏറ്റവും നവീന സാങ്കേതിക വിദ്യകൾ അടിസ്ഥാനമാക്കിയുള്ള വാഷിങ് മെഷീൻ , റഫ്രിജറേറ്ററുകൾ , മൈക്രോവേവ് ഓവനുകൾ , ചെസ്റ്റ് ഫ്രീസറുകൾ എന്നീ പ്രീമിയം ഉൽപ്പന്നങ്ങൾ ഓണത്തോടനുബന്ധിച്ച് ഗോദ്റെജ് അപ്ലയൻസസ് പുറത്തിറക്കുന്നു . ഓണത്തിന് 200 കോടി രൂപയുടെ വിൽപനയാണ് കേരളത്തിൽ നിന്നും ഗോദ്റെജ് ലക്ഷ്യമിടുന്നത് . കഴിഞ്ഞ വർഷവുമായി താരതമ്യം ചെയ്യുമ്പോൾ വിൽപനയിൽ 30 ശതമാനം വർദ്ധനയാണ് പ്രതീക്ഷിക്കുന്നത് . നിരവധി ആകർഷകമായ ഓഫറുകളും ഗോദ്റെജ് പ്രഖ്യാപിച്ചിട്ടുണ്ട് . 1 ലക്ഷം രൂപ വില മതിക്കുന്ന സ്വർണം ഉൾപ്പെടെയാണ് സമ്മാനപദ്ധതികൾ അവതരിപ്പിച്ചിരിക്കുന്നത് . കഴിഞ്ഞ ഏതാനും വർഷങ്ങളായി കൂടുതൽ മൂല്യമുള്ള ഓഫറുകൾ നൽകുന്നതിനാണ് ഗോദ്റെജ് ശ്രദ്ധ കേന്ദ്രീകരിച്ചിരിക്കുന്നത് . ഗോദ്റെജിന്റെ തൊപ്പിയിൽ മറ്റൊരു പൊൻതൂവൽ കൂടി ചാർത്തികൊണ്ട് പ്രീമിയം സബ്ബ്ബ്രാന്റായ ഗോദ്റെജ് എൻഎക്സ്ഡബ്ല്യുവിൽ പുതിയൊരു റഫ്രിജറേറ്റർ കൂടി അവതരിപ്പിക്കുകയാണ് ഗോദ്റെജ് . റഫ്രിജറേറ്ററിന്റെ അടി ‘ഭാഗത്തും ഫ്രീസറുള്ളതും കൂടുതൽ സ്ഥല സൌകര്യവുമുള്ള ബോട്ടം മൌണ്ടഡ് റഫ്രിജറേറ്ററായ ഇതിന് ഇൻവർട്ടർ കംപ്രസറാണ് കരുത്ത് പകരുന്നത് . ഗ്ലാസ് പതിച്ച ഡോർ സഹിതമെത്തുന്ന റഫ്രിജറേറ്ററിന് മനോഹരമായ ഡിസൈനാണ് ഗോദ്റെജ് നൽകിയിരിക്കുന്നത് . മൈക്രോവേവ് ഓവൻ വിപണിയിൽ പ്രവർത്തനം ശക്തമാക്കുന്നതിന്റെ ‘ഭാഗമായി 11 മൈക്രോവേവ് ഓവനുകൾ കൂടി ഗോദ്റെജ് പുറത്തിറക്കിയിട്ടുണ്ട് . ഹെൽത്ത് ഫ്രൈ , ഹെൽത്തി ബ്രെഡ് ബാസ്കറ്റ് , ഹെൽത്തി ഇന്ത്യൻ തഡ്ക്ക എന്നിങ്ങനെ ആരോഗ്യകരമായ പാചകത്തിന് വഴിയൊരുക്കുകയാണ് പുതിയ മൈക്രോവേവ് ഓവനുകളിലൂടെ ഗോദ്റെജ് ലക്ഷ്യമിടുന്നത് . ഫുള്ളി ഓട്ടോമാറ്റിക്ക് ടോപ്പ് ലോഡിലുള്ള പുതിയ അല്ല്യൂർ സീരീസ് ആണ് വാഷിങ് മെഷീൻ വിഭാഗത്തിൽ പുറത്തിറക്കിയിരിക്കുന്നത് . റോളർ കോസ്റ്റർ വാഷ് സാങ്കേതികവിദ്യ അടിസ്ഥാനമാക്കിയാണ് ഇത് പ്രവർത്തിക്കുന്നത് . മൂന്ന് വ്യത്യസ്ത തരത്തിൽ പെട്ട റോളർകോസ്റ്റർ സാങ്കേതിക വിദ്യയാണ് ഇതിൽ ഉൾപ്പെടുത്തിയിരിക്കുന്നത് . അക്വാജെറ്റ് പൾസേറ്റർ , ഗ്രാവിറ്റി ഡ്രം കാന്റൂർ ഡിസൈൻ , കാസ്കേഡിങ് വാട്ടർഫാൾ ഇഫക്ട് എന്നിവ തുണിയിലെ കറകൾ നീക്കാൻ സഹായിക്കുന്നു . സാധാരണ വസ്ത്രം അലക്കുന്നതിനേക്കാൾ 44 ലിറ്റർ കുറച്ചു വെള്ളം മാത്രമേ ഈ വാഷിങ് മെഷീന് ആവശ്യമുള്ളൂ . ഇതിലുള്ള ഇകോ മോഡ് ആണ് ജല ഉപയോഗം കുറക്കാൻ സഹായിക്കുന്നത് . ഫ്ളക്സി വാഷ് സംവിധാനം കസ്റ്റമൈസ്ഡ് വാഷിങ്ങിനും സഹായിക്കുന്നു . വാഷിങ് മെഷീനിലെ കൺട്രോൾ പാനൽ പൂർണമായും വാട്ടർ റെസിസ്റ്റന്റാണ് . ചെസ്റ്റ് ഫ്രീസർ വിപണിയിലേക്ക് പുതിയ ഉൽപ്പന്നം കൂടി ഗോദ്റെജ് അവതരിപ്പിക്കുകയാണ് . ഫ്രീസർ – കൂളർ കൺവെർട്ട് ‘ ആണ് ഗോദ്റെജിന്റെ പുതിയ ചെസ്റ്റ് ഫ്രീസർ . ഫ്രീസറിൽ നിന്ന് കൂളറിലേക്കും , തിരിച്ചും സ്വിച്ച് ചെയ്യാനുള്ള സംവിധാനം ഇതിലുണ്ട് . ഗോദ്റെജിന്റെ എല്ലാ ചെസ്റ്റ് ഫ്രീസർ മോഡലുകളും ഏറ്റവും കുറച്ച് വൈദ്യുതി മാത്രം ഉപയോഗിച്ച് പ്രവർത്തിക്കുന്നതാണ് . പരമാവധി തണുപ്പും 40 ശതമാനം അധികം ഊർജ്ജ സംരക്ഷണവും ഗോദ്റെജ് ചെസ്റ്റ് ഫ്രീസറുകൾ വാഗ്ദാനം ചെയ്യുന്നു . ഈ ഓണത്തിന് ഗോദ്റെജ് ഉൽപ്പന്നങ്ങൾ വാങ്ങുന്നതിലൂടെ 1 ലക്ഷം രൂപയുടെ സമ്മാനങ്ങൾ നേടാനും ഉപഭോക്താക്കൾക്ക് സാധിക്കും . സ്ക്രാച്ച് , എസ്എംഎസ് എന്നിവയിലൂടെ ദിവസവും സമ്മാനങ്ങൾ ഉണ്ട് . കേരളം ഗോദ്റെജിനെ സംബന്ധിച്ചിടത്തോളം പ്രാധാന്യമുള്ള ഒരു വിപണിയാണെന്നും ദീർഘകാലമായി കേരളത്തിലെ ജനങ്ങളുടെ പിന്തുണ ലഭിക്കുന്നുണ്ടെന്നും ഗോദ്റെജ് ബിസിനസ് ഹെഡും എക്സിക്യൂട്ടീവ് വൈസ് പ്രസിഡന്റുമായ കമൽ നന്തി പറഞ്ഞു . ‘ ഉപഭോക്താക്കളുടെ അഭിരുചി കൃത്യമായി തിരിച്ചറിയാനും അതനുസരിച്ച് അവരുടെ പ്രതീക്ഷകൾ നിറവേറ്റാനും സാധിക്കുന്നതിൽ സന്തോഷമുണ്ട് . ഉപഭോക്താക്കളുടെ ആവശ്യങ്ങൾക്കനുസരിച്ചുള്ള ഉൽപ്പന്നങ്ങൾ ഡിസൈൻ ചെയ്യാനും അവ നൽകാനും അതേ സമയം അത് പ്രകൃതി സൌഹൃദമായിരിക്കാനും ശ്രമിക്കുന്നു . ഉൽസവ സീസണ് തുടക്കം കുറിക്കുന്നു എന്ന നിലക്ക് പുതിയ ഉൽപ്പന്നങ്ങളിലൂടെയും ഓഫറുകളിലൂടെയും ഇത്തവണത്തെ ഓണം കൂടുതലായി ആഘോഷിക്കാനുള്ള അവസരമൊരുക്കുകയാണ് ഗോദ്റെജ് അദ്ദേഹം കൂട്ടിച്ചേർത്തു . ഗോദ്റെജിനെ സംബന്ധിച്ചിടത്തോളം തങ്ങളുടെ വരുമാനത്തിൽ കേരളത്തിന്റെ സംഭാവന വളരെ വലുതാണെന്നും കേരളം ഗോദ്റെജിന്റെ പ്രധാന വിപണിയായി തുടരുകയാണെന്നും ഗോദ്റെജ് അപ്ലയൻസസ് നാഷണൽ സെയിൽസ് ഹെഡ് സഞ്ജീവ് ജെയിൻ പറഞ്ഞു . പുതിയ ഉൽപ്പന്നങ്ങളിലൂടെയും ഓഫറുകളിലൂടെയും 30 ശതമാനം അധികം വളർച്ചയും 200 കോടിയുടെ വിൽപനയും കേരളത്തിൽ നിന്ന് നേടാൻ സാധിക്കുമെന്ന് ഉറപ്പുണ്ടെന്ന് അദ്ദേഹം വ്യക്തമാക്കി . കേരളത്തിൽ ഉടനീളം മോടിയോടെ ഓണം ആഘോഷിക്കുകയാണെന്നും ഇതിന് കൂടുതൽ ഉൽസവച്ഛായ പകർന്ന് ഗോദ്റെജ് ആകർഷകമായ ഓഫറുകളും സമ്മാനങ്ങളും നൽകുകയാണെന്നും ഗോദ്റെജ് അപ്ലയൻസസ് സോണൽ ബിസിനസ് ഹെഡ് ജുനൈദ് ബാബു പറഞ്ഞു . ഉപഭോക്താക്കൾക്ക് ഓരോ ദിവസവും സ്വർണ സമ്മാനങ്ങൾ നേടാൻ അവസരമുണ്ട് . കൂടാതെ മൂല്യമേറിയ ഉൽപ്പന്നങ്ങളും സ്വന്തമാക്കാം . അദ്ദേഹം കൂട്ടിച്ചേർത്തു . പുതിയ ഉൽപ്പന്നങ്ങൾ വിപണിയിലെത്തി കഴിഞ്ഞു . ജൂലൈ 15 മുതൽ ഓഗസ്റ്റ് 30 വരെ കേരളത്തിൽ മാത്രം ഈ ഓഫറുകൾ ലഭിക്കും .


സംസ്ഥാനത്തെ വിപണികളിൽ വിഷു കച്ചവടം തകൃതി . നോട്ട് ക്ഷാമം രൂക്ഷമായതോടെ കറൻസി രഹിത ഇടപാടുകളും വമ്പൻ ഓഫറുകളുമായി ഷോപ്പിംഗ് മാളുകളാണ് ഇത്തവണ വിപണി കീഴടക്കുന്നത് . നോട്ട് ക്ഷാമം രൂക്ഷമായതോടെ എ . ടി . എമ്മുകളിൽ നിന്ന് പണം ലഭിക്കാതെ പലരും കഷ്ടപ്പെടുകയാണ് . ട്രഷറികൾക്ക് ആവശ്യമായ പണം റിസർവ് ബാങ്ക് നൽകാതെ വന്നതോടെ പലർക്കും പെൻഷൻ വാങ്ങാൻ കഴിഞ്ഞിട്ടില്ല . കയ്യിൽ കാശില്ലേ , എ . ടി . എമ്മിന് മുന്നിൽ പോയി വരി നിൽക്കേണ്ട , കടയിലെത്തി കാർഡുരച്ചാൽ വിഷു പൊടിപൂരമാക്കാമെന്നാണ് ഷോപ്പിങ് മാളുകളുടെയും വാഗ്ദാനം . ഒപ്പം ഉപഭോക്താക്കളെ ആകർഷിക്കാൻ വിഷു ഓഫറുകളും ഒരുക്കിയിട്ടുണ്ട് . പ്രമുഖ ഷോപ്പിങ് മാളുകളും ബ്രാൻഡഡ് ഷോറൂമുകളുമെല്ലാം വിഷു പ്രമാണിച്ച് പ്രത്യേക ഓഫറുകൾ തന്നെ അവതരിപ്പിച്ചിട്ടുണ്ട് . സദ്യവട്ടങ്ങൾക്കൊപ്പം വസ്ത്രങ്ങളും ആഭരണങ്ങളുമെല്ലാം ഒരു കുടക്കീഴിൽ ലഭിക്കുമെന്നത് ഇടത്തരക്കാർ മുതലുള്ളവരെ ഷോപ്പിങ് മാളുകളിലേക്ക് ആകർഷിക്കുന്നു . രാത്രി വൈകിയാലും ഷോപ്പിംഗ് മുടങ്ങില്ല . എന്നാൽ നോട്ട് ക്ഷാമത്തിനൊപ്പം മാളുകളിലേക്കുള്ള ഒഴുക്ക് കൂടുന്നത് സാധാരണ കച്ചവടക്കാരുടെ വിഷു ആഘോഷത്തിൻറെ നിറം കെടുത്തുന്നുണ്ട് .


ചരക്ക് സേവന നികുതി നിലവിൽ വന്നതോടെ കേരളത്തിൽ നിന്നും ഗൾഫിലേക്കുള്ള പച്ചക്കറി കയറ്റുമതിയിൽ വൻ ഇടിവ് . സംസ്ഥാനത്തെ മൂന്ന് വിമാനത്താവളങ്ങളിൽ നിന്നുമായി നടന്ന പച്ചക്കറി കയറ്റുമതിയിൽ 25 മുതൽ 40 ശതമാനം വരെയാണ് ഇടിവ് വന്നെന്നാണ് കയറ്റുമതിക്കാർ പറയുന്നത് കേരളത്തിലെ വിമാനത്താവളിൽ നിന്നും നിത്യേന ശരാശരി 300 മുതൽ 320 ടൺവരെ പച്ചക്കറിയാണ് കയറ്റി അയച്ചിരുന്നത് . ഇപ്പോൾ ഇത് 210 മുതൽ 250 ടൺ വരെയായി കുറഞ്ഞിരിക്കുന്നു . പച്ചക്കറികൾക്ക് ചരക്ക് സേവന നികുതി ബാധകമല്ലെങ്കിലും വിമാനക്കമ്പനികൾ ജി . എസ് . ടി ഈടാക്കുന്നുണ്ട് . ഒരു കിലോ പച്ചക്കറി കയറ്റി അയക്കുന്നതിന് ഈടാക്കുന്ന 45 രുപക്ക് പുറമെ 18 ശതമാനം ജി . എസ് . ടിയും അടക്കണം . ജി . എസ് . ടി തുക 20 ദിവസത്തിനകം ഏജൻസിക്ക് തിരിച്ച് കിട്ടേണ്ടതാണ് . എന്നാൽ മാസങ്ങൾ പിന്നിട്ടിട്ടും പണമൊന്നും കയറ്റുമതിക്കാർക്ക് കിട്ടിയില്ല . മൂന്ന് മാസത്തിലേറെയായി കയറ്റുമതിക്കാർക്ക് കിട്ടാനുള്ള തുക തന്നെ 250 കോടിയധികം വരുമെന്നും ഇവർ പറയുന്നു . പതിയ ഓർഡറുകൾ ഒന്നും സ്വീകരിക്കാതെ അത്യാവശ്യസാധനനങ്ങൽ മാത്രം അയച്ച് പിടിച്ചു നിൽക്കുകയാണ് . കയറ്റുമതി കുറഞ്ഞതോടെ ഗൾഫിലും ഇന്ത്യൻ പച്ചക്കറികൾക്ക് ക്ഷാമം നേരിട്ടു തുടങ്ങിയിട്ടുണ്ട് .


ഒരു മനുഷ്യൻറെ തലച്ചോറിൽ നിന്ന് തന്നെ അവൻ എന്ത് ചിന്തിക്കുന്നുവെന്ന് പിടിച്ചെടുത്താലോ . സയൻസ് ഫിക്ഷൻ സിനിമകളിൽ കണ്ടിട്ടുള്ള ഈ കാര്യം സാധ്യമാകുവാൻ പോകുന്നു . മനുഷ്യൻ മനസ്സിൽ എന്ത് ചിന്തിക്കുന്നുവെന്ന് മനസ്സിലാക്കാൻ സാധിക്കുന്ന സംവിധാനം ശാസ്ത്രജ്ഞന്മാർ വികസിപ്പിച്ചു . ആർട്ടിഫിഷൽ ഇൻറലിജൻസിൻറെ സഹായത്തോടെയാണ് ഈ സംവിധാനം തയ്യാറാക്കിയിരിക്കുന്നത് . മനുഷ്യമനസിനെ ഡീക്കോഡ് ചെയ്യുന്നതിനും തലച്ചോറിൻറെ സ്കാനിങ് വിശകലനം ചെയ്യുന്നതിലൂടെ ഒരാൾ എന്താണു കാണുന്നതെന്ന് വ്യാഖ്യാനിക്കാനും കഴിയുന്ന സംവിധാനമാണ ശാസ്ത്രജ്ഞർ കണ്ടെത്തിയിരിക്കുന്നത് . അമേരിക്കയിലെ പ്രൂഡ് യൂണിവേഴ്സിറ്റിയിലെ ഗവേഷകരാണ് ഇത്തരത്തിൽ ഒരു കണ്ടെത്തലിന് പിന്നിൽ . ഇത്തരത്തിലുള്ള ഒരു സാങ്കേതിക നെറ്റ്വർക്ക് ഭാവിയിലെ കമ്പ്യൂട്ടിംഗ് സാങ്കേതിക വിദ്യയിൽ കുതിച്ചുചാട്ടമുണ്ടാക്കും എന്നാണ് ഗവേഷണത്തിന് നേതൃത്വം നൽകിയ ഷോമിംഗ് ലീയു പറയുന്നു . ദൃശ്യങ്ങളും ചിത്രങ്ങളും കാണുമ്പോൾ നമ്മുടെ തലച്ചോറ് എന്ത് സ്വാഭാവിക ചിത്ര ഉത്പാദിപ്പിക്കുന്നു എന്ന പഠനമാണ് ഈ സാങ്കേതിക വിദ്യയുടെ അടിസ്ഥാനമെന്നും ഇദ്ദേഹം കൂട്ടിച്ചേർക്കുന്നു . ഇത്തരം ആർട്ടിഫിഷൽ ഇൻറലിജൻസ് സംവിധാനത്തിനായി അൽഗോരിഥം വികസിപ്പിക്കാൻ മൂന്ന് സ്ത്രീകളെ 972 വീഡിയോ ക്ലിപ്പുകൾ കാണിച്ച് . അവരുടെ 11.5 മണിക്കൂർ എഫ്എംആർഐ സ്കാൻ റിപ്പോർട്ടുകൾ ഗവേഷണ സംഘം പരിശോധിച്ച് പഠനം നടത്തി . ഡീപ് ലേണിംഗ് ആൽഗോരിഥത്തിന്റെ ഒരു രൂപമാണ് കൺവൊല്യൂഷണൽ ന്യൂറൽ നെറ്റ്വർക്കുകൾ . ചിത്രങ്ങളേയും മറ്റ് ഉത്തേജനങ്ങളേയും എങ്ങിനെയാണ് തലച്ചോർ പ്രോസസ് ചെയ്യുന്നതെന്ന് പഠിക്കുന്നതിനായി ഉപയോഗപ്പെടുത്തിയിരുന്നതും കൺവോല്യൂഷണൽ ന്യൂറൽ നെറ്റ്വർക്കുകളെയാണ് .


സൌബിൻ സാഹിറും ഷൈൻടോം ചാക്കോയും പ്രധാന വേഷങ്ങളിൽ എത്തുന്ന പോപ്കോൺ റിലീസിന് ഒരുങ്ങുകയാണ് . അനീഷ് ഉപാസന സംവിധാനം ചെയ്ത ചിത്രത്തിൻറെ ട്രെയിലർ പുറത്തുവന്നു . മൂന്നാം ചിത്രം ഹ്യൂമർട്രാക്കിൽ തീർത്തിരിക്കുകയാണ് സംവിധായകൻ അനീഷ് ഉപാസന . പ്രണയവുമായി ബന്ധപ്പെട്ട് നാസിക്കിൽ എത്തപ്പെടുന്ന മൂന്ന് ചെറുപ്പക്കാരുടെ കഥ പറയുകയാണ് പോപ്കോൺ . സ്വാഭാവിക ഹാസ്യവുമായി ഊറിചിരിപ്പിക്കാൻ സൌബിനും ഷൈനും ശ്രിദ്ധയും . കൂടെ സുധീർ കരമനയും ഇന്ദ്രൻസും ശശി കലിംഗയും ഭഗതും ജാഫറും . ഉത്തരേന്ത്യൻ ലൊക്കേഷനുകളാണ് ചിത്രത്തിൻറെ ഹൈലൈറ്റ് . സംവിധായകൻ തന്നെയാണ് ക്യാമറ കൈകാര്യം ചെയ്തിരിക്കുന്നത് . ഷാനി ഖാദറിൻറേതാണ് തിരക്കഥ . ബൻസുരി സിനിമയുടെ ബാനറിൽ ഷിബു ദിവാകർ , ഷൈൻ ഗോപി എന്നിവരാണ് ചിത്രം നിർമ്മിച്ചിരിക്കുന്നത് .


ക്രിക്കറ്റിൽ മികച്ച പ്രകടനം കാഴ്ച വയ്ക്കുന്ന വ്യക്തിയാണ് വിരാട് കോഹ്ലി . എന്നാൽ ക്രിക്കറ്റ് മാത്രമല്ല ഡാൻസും തനിക്ക് നല്ലരീതിയിൽ വഴങ്ങുമെന്ന് ഒന്നുകൂടി തെളിയിച്ചിരിക്കുകയാണ് താരം . സഹീർ ഖാൻറെ വിവാഹ സൽക്കാരത്തിനിടയ്ക്കാണ് കോഹ്ലിയുടെ തകർപ്പൻ ഡാൻസ് . എന്നാൽ ഈ ഡാൻസ് കണ്ട് കാമുകി അനുഷ്ക ശർമ പോലും അമ്പരന്നു . ബോളിവുഡ് താരങ്ങളും ക്രിക്കറ്റ് താരങ്ങളും സഹീർഖാൻറെ വിവാഹ സൽക്കാരത്തിൽ പങ്കെടുക്കാൻ എത്തിയിരുന്നു . മുംബൈ താജ്മഹൽ പാലസിലായിരുന്നു വിവാഹ വിരുന്ന് ഒരുക്കിയത് . സൽക്കാരത്തിൽ കാണികളെ രസിപ്പിക്കുന്ന തരത്തിലായിരുന്നു കോഹ്ലിയും അനുഷ്കയും ഡാൻസ് ചെയ്തത് . പാർട്ടിക്കായി ഒരേ നിറത്തിലുള്ള വസ്ത്രമണിഞ്ഞാണ് ഇരുവരും എത്തിയത് . സച്ചിൻ ടെൻഡുൽക്കർ , രാഹുൽ ദ്രാവിഡ് , വീരേന്ദ്രർ സെവാഗ് , സാനിയ മിർസ , ആഷിഖ് നെഹ്റ , ഹർഭജൻ സിംഗ് . യുവരാജ് സിംഗ് , അജിത് അഗാർക്കർ തുടങ്ങിയവർ വിവാഹ സൽക്കാരത്തിൽ പങ്കെടുത്തു . ഏറെ നാളത്തെ പ്രണയത്തിന് ശേഷമാണ് ബോളിവുഡ് നടി സാഗരിക ഗഡ്കെയെ സഹീർഖാൻ വിവാഹം ചെയ്തത് . ഷാരൂഖ് ഖാൻ നായികയായ ചക് ദേ ഇന്ത്യ എന്ന ചിത്രത്തിലൂടെയാണ് സാഗരിക സിനിമയിലേക്ക് എത്തുന്നത് .


2015 - 16 വർഷത്തെ ആദായ നികുതി ദായകരുടെ വിവരങ്ങൾ കേന്ദ്ര സർക്കാർ പുറത്തുവിട്ടു . ഇതനുസരിച്ച് ആദായ നികുതി റിട്ടേൺ സമർപ്പിച്ച 30,567 പേർ പ്രതിവർഷം ഒരു കോടിക്ക് മുകളിൽ സമ്പാദിക്കുന്നവരാണ് . ഇതിൽ തന്നെ 29,000 പേരുടെ വരുമാനം ഒരു കോടിക്കും അഞ്ച് കോടിക്കും ഇടയിലാണ് . ശരാശരി 1.77 കോടി രൂപയാണ് ഇവരുടെ വാർഷിക വരുമാനം . എന്നാൽ 100 കോടിക്ക് മുകളിൽ പ്രതിവർഷം സമ്പാദിക്കുന്നത് വെറും അഞ്ച് പേർ മാത്രം . ആദായ നികുതി റിട്ടേൺ സമർപ്പിക്കപ്പെട്ടത് അടിസ്ഥാനമാക്കി തയ്യാറാക്കിയ കണക്കുകൾ ഇന്നാണ് ദേശീയ പ്രത്യക്ഷ നികുതി ബോർഡ് പുറത്തുവിട്ടത് . 1 , 288 പേർക്ക് അഞ്ച് കോടിക്കും പത്ത് കോടിക്കുമിടയിൽ വരുമാനമുണ്ട് . 10 കോടി മുതൽ 25 കോടി വരെ വരുമാനമുള്ളവർ 346 പേരുണ്ട് . 58 പേർക്ക് മാത്രമാണ് 25 കോടിക്കും 50 കോടിക്കും ഇടയിൽ ഒരു വർഷത്തെ സമ്പാദ്യമുള്ളത് . 11 പേരുടെ വരുമാനം 50 കോടിക്കും 100 കോടിക്കും ഇടയ്ക്കാണ് . നിലവിൽ 2.5 ലക്ഷം വരെ വാർഷിക വരുമാനമുള്ളവരെയാണ് ആദായ നികുതിയിൽ നിന്ന് ഒഴിവാക്കുന്നത് . ഇത് കഴിഞ്ഞാൽ അഞ്ച് ലക്ഷം വരെ വരുമാനമുള്ളവർ അഞ്ച് ശതമാനം നികുതി നൽകണം . പത്ത് ലക്ഷം വരെയാണ് വരുമാനമെങ്കിൽ 20 ശതമാനമാകും നികുതി . 10 ലക്ഷത്തിന് മുകളിലുള്ളവരിൽ നിന്ന് 30 ശതമാനം നികുതിയും വാങ്ങും . ഉയർന്ന വരുമാനക്കാർക്ക് നികുതിക്ക് പുറമെ സെസും നൽകണം . രാജ്യത്ത് ആദായ നികുതി റിട്ടേൺ സമർപ്പിച്ച 4.36 കോടി പേരിൽ 2.77 കോടി പേരുടെയും വാർഷിക വരുമാനം രണ്ടര ലക്ഷത്തിലും താഴെയാണ് . 2012 - 13 വർഷത്തെ കണക്കനുസരിച്ച് ഒരു കോടിക്ക് മുകളിൽ വരുമാനമുണ്ടായിരുന്നത് 5,430 പേർക്കാണ് . ഇതാണ് 30,000ൽ അധികമായി ഉയർന്നത് . 2015 - 16ലെ കണക്ക് അനുസരിച്ച് 100 കോടി മുതൽ 500 കോടി വരെ വാർഷിക വരുമാനമുള്ള മൂന്ന് പേർ മാത്രം 437 കോടിയാണ് ആദായ നികുതി അടച്ചത് . അതായത് ഒരാൾ ശരാശരി 145 കോടി രൂപ ഒരു വർഷം നികുതിയായി മാത്രം അടച്ചുവെന്ന് സാരം .


അഞ്ജലി മേനോൻ ഫേസ്ബുക്കിലിട്ട പോസ്റ്റും , അത് ആരാധകരെ ചുറ്റിച്ചതും രസകരമായ സംഭവമായി . കഴിഞ്ഞ ദിവസം ഫേസ്ബുക്ക് പേജിൽ ഒരു ഫോട്ടോ പോസ്റ്റ് ചെയ്ത് അതിനെ വ്യാഖ്യാനിയ്ക്കാൻ സംവിധായിക അഞ്ജലി മേനോൻ ആവശ്യപ്പെട്ടു . പല തരത്തിലുള്ള കമൻറുകൾ വന്നു . ഭാവനകൾ പലവഴിക്ക് ഓടി . അമ്മയും കുഞ്ഞും , വാർദ്ധക്യം , ബുദ്ധൻ എന്നൊക്കെ അഭിപ്രായങ്ങൾ വന്നു . ഒടുവിൽ യഥാർത്ഥത്തിൽ സംഭവം എന്താണെന്ന് അഞ്ജലി തന്നെ വ്യക്തമാക്കേണ്ടി വന്നു . അഞ്ജലി കയറിയ ഒരു ലിഫ്റ്റിലെ പൊട്ടിപ്പൊളിഞ്ഞ തറയാണ് സംഭവം . തന്നെ ആകർഷിച്ച ഒരു കാഴ്ചയുടെ അനുഭവ വ്യാഖ്യാനങ്ങളുമായി പങ്കു ചേർന്നവർക്ക് അഞ്ജലി നന്ദിയും പറഞ്ഞു .


ആൻഡ്രോയ്ഡ് ഓപ്പറേറ്റിങ് സിസ്റ്റത്തിന്റെ എട്ടാമത്തെ പതിപ്പായ ആൻഡ്രോയിഡ് ‘ഓറിയോ’ ഗൂഗിൾ പുറത്തിറക്കി . ഇന്ത്യൻ സമയം രാത്രി 12.10ഓടെ ന്യൂയോർക്കിലായിരുന്നു ഓറിയോ ഓപറേറ്റിങ് സിസ്റ്റത്തിന്റെ ലോഞ്ചിങ് . പുതിയ പതിപ്പിന് ഓറിയോ എന്നായിരിക്കുമെന്നും ഒക്ടോപസ് എന്നായിരിക്കുമെന്നുമെല്ലാം അഭ്യൂഹങ്ങൾ ഉണ്ടായിരുന്നു . ഓട്ട്മീൽ കുക്കീ , ഒക്ടോപസ് , ഓറഞ്ച് തുടങ്ങിയ പേരുകളെ പിന്തള്ളിയാണ് ഓറിയോയെ ഗൂഗിൾ തിരഞ്ഞെടുത്തത് . സൂര്യനും ചന്ദ്രനും ആകാശത്ത് സൃഷ്ടിക്കുന്ന ഒ ആകൃതിക്ക് സമാനമാണ് ഓറിയോ എന്ന് വിശേഷിപ്പിച്ചാണ് എട്ടാം പതിപ്പ് പുറത്തിറക്കിയത് . ഓട്ട്മീൽ കുക്കി , ഒക്ടോപസ് , ഓറഞ്ച് തുടങ്ങിയ പേരുകളെ പിന്തള്ളിയാണ് പ്രശസ്ത ബിസ്ക്കറ്റിന്റെ പേരായ ഓറിയോയെ തന്നെ ഗൂഗിള് തെരഞ്ഞെടുത്തത് . പേരു പൊലെ മധുരതരവും കൂടുതൽ സ്മാർട്ടും സുരക്ഷിതവും കരുത്തുള്ളതുമാണ് ഈ ഓറിയോയെന്നും ഗൂഗിൾ അവകാശപ്പെടുന്നു . ഓറിയോയുടെ ലോഞ്ചിംങ് യു ട്യൂബ് വഴി ലൈവുണ്ടായിരുന്നു . മികച്ച ബാറ്ററി പെർഫോമൻസാണ് ഓറിയോയുടെ പ്രത്യേകത . ഇമോജികളിൽ വരുന്ന മാറ്റമുൾപ്പെടെ ഒട്ടേറെ ഫീച്ചറുകൾ പ്രതീക്ഷിക്കാം . ഗൂഗിളിന്റെ ആൻഡ്രോയ്ഡ് ഓപ്പൺസോഴ്സ് പ്രോജക്ട് വഴിയും ഓറിയോ ലഭ്യമാകും . ഒയുടെ റിലീസിന്റെ കൌണ്ട്ഡൌൺ ആൻഡ്രോയ്ഡ് വെബ്പേജിൽ ഗൂഗിൾ നടത്തിയിരുന്നു– ഇതിനൊടുവിലായിരുന്നു യൂട്യൂബ് വഴിയുള്ള ലൈവ് സ്ട്രീമിങ് . ആൻഡ്രോയിഡ് ഓരോ പതിപ്പിനും മധുരപലഹാരങ്ങളുടെ പേരിടുന്ന പതിവും ഇത്തവണ ഗൂഗിൾ തെറ്റിച്ചില്ല . ആൻഡ്രോയ്ഡ് നാലാം പതിപ്പിന് ( 4.4 ) കിറ്റ് കാറ്റ് എന്നായിരുന്നുപേര് . അന്ന് കിറ്റ്കാറ്റ് നിർമാതാക്കളായ നെസ്ലെയുമായി സഹകരിച്ചായിരുന്നു ഗൂഗിളിന്റെ പ്രവർത്തനം . സമാനമായ രീതിയിൽ ഓറിയോ നിർമാതാക്കളായ നബിസ്കോ കമ്പനിയുമായും ഗൂഗിൾ ബന്ധം സ്ഥാപിക്കുമെന്നാണു കരുതുന്നത് .


അപ്രതീക്ഷിതമായുണ്ടായ കനത്ത പ്രളയത്തിൽ ലക്ഷക്കണക്കിനാളുകളുടെ ജീവിതം സ്തംഭിച്ചതോടെ സംസ്ഥാനത്തെ ഓണം വിപണിയിൽ ഇക്കുറി തണുത്ത പ്രതികരണം . പൊതുവിപണി കൂടാതെ ഗൃഹോപകരണ വിപണിക്കും കടുത്ത തിരിച്ചടിയാണ് ഇക്കുറി നേരിടേണ്ടി വന്നത് . വന്പൻ ഓഫറുകൾ ഉണ്ടായിട്ടും കച്ചവടം പകുതിയിൽ താഴെമാത്രം . ഓണക്കാലത്ത് മികച്ച നേട്ടം കൊയ്യേണ്ട ഗൃഹോപകരണ വിപണിയെയും പ്രളയം തളർത്തിയിരിക്കുകയാണ് . ഗൃഹോപകരണ സാധനങ്ങൾ വിൽക്കുന്ന കടകളിലൊന്നും തന്നെ ഒട്ടും തിരക്കില്ല . വന്പൻ ഓഫറുകൾ , എന്നാൽ വാങ്ങാനാളില്ല . ഇതാണ് ഗൃഹോപകരണ വിപണിയുടെ പൊതു അവസ്ഥ . കഴിഞ്ഞ വർഷത്തെ അപേക്ഷിച്ച് ഗൃഹോപകരണ വിപണിയിൽ മാത്രം നേരിട്ടത് 35 ശതമാനം ഇടിവ് . ഇലക്ട്രോണിക് ഉൽപ്പന്നങ്ങളുടെ വിൽപ്പനയും കഴിഞ്ഞ വർഷത്തിന്റെ നേർപ്പകുതിമാത്രം . ഓണം ഓഫറുകൾ അടുത്ത മാസം അവസാനം വരെ നീട്ടി നഷ്ടം നികത്താനാണ് കച്ചവടക്കാരുടെ നീക്കം . ഇത് കൂടാതെ പ്രളയത്തിൽ വീട്ടുപകരണങ്ങളെല്ലാം നഷ്ടപ്പെട്ടവർക്കായി പ്രത്യേക ഓഫറുകൾ ഒരുക്കാനും വിവിധ ഇലക്ട്രോണിക് കന്പനികൾ പദ്ധതിയിടുന്നുണ്ട് .


ആർഎസ്എസിൻറെ സാമ്പത്തിക കാര്യ വിഭാഗമായ സ്വദേശി ജാഗരൺ മഞ്ചിൻറെ മുൻ കോ - കൺവീനറായിരുന്ന സ്വാമിനാഥൻ ഗുരുമൂർത്തിയിലൂടെ റിസർവ് ബാങ്കിൽ സർക്കാർ സ്വാധീനം വർദ്ധിപ്പിക്കുകയാണ് . ആഗസ്റ്റിലാണ് റിസർവ് ബാങ്കിൻറെ സയറക്ടർ ബോർഡിലേക്ക് ഗുരുമൂർത്തിയെത്തിയത് . റിസർവ് ബാങ്കും കേന്ദ്ര സർക്കാരും തമ്മിൽ തർക്കം രൂക്ഷമായതിനെ തുടർന്ന് ആർബിഐയുടെ വായ്പനയങ്ങളെയും ഗവർണർ ഊർജിത് പട്ടേലിനെയും സ്വാമിനാഥൻ ഗുരുമൂർത്തി രൂക്ഷമായ ഭാഷയിൽ വിമർശിച്ചത് രാജ്യത്ത് വലിയ ചർച്ച വിഷയമായിരുന്നു . ഇതോടെ വാർത്ത മാധ്യമങ്ങളിൽ ഗുരുമൂർത്തി ശ്രദ്ധാകേന്ദ്രമായി മാറി . ബാങ്കുകളിൽ നിന്ന് വായ്പയെടുക്കുന്നതിനുളള ചട്ടങ്ങൾ ലഘൂകരിക്കുന്നതിനും , കിട്ടാക്കടമായി പരിണമിച്ചേക്കാവുന്ന വായ്പകൾക്ക് ഫണ്ട് നീക്കിവെക്കുന്നതിനുളള നയം രൂപീകരിക്കുന്നതും അടക്കമുളള സർക്കാർ നടപടികളെ റിസർവ് ബാങ്ക് പിന്തുണയ്ക്കാത്തതിനെ ഗുരുമൂർത്തി രൂക്ഷമായി അന്ന് വിമർശിച്ചിരുന്നു . ഗുരുമൂർത്തിയെ നിയമിച്ച സർക്കാർ നടപടി റിസർവ് ബാങ്കിൻറെ തകർച്ചയ്ക്ക് കാരണമാകുമെന്നാണ് കോൺഗ്രസ്സ് വക്താവായ രൺദീപ് സൂർജാവാല നേരത്തെ പ്രതികരിച്ചിരുന്നു . സൂർജാവാലയുടെ ഈ പ്രതികരണം പിന്നീട് കോൺഗ്രസ് - ബിജെപി വാക്പോരായി മാറുകയും ചെയ്തു . ഒക്ടോബർ - നവംബർ മാസങ്ങളിൽ നടന്ന ബോർഡ് യോഗങ്ങളിൽ ചെറുകിട സംരംഭങ്ങൾക്ക് കൂടുതൽ പ്രാധാന്യം നൽകണമെന്ന് അദ്ദേഹം ആവശ്യപ്പെട്ടിരുന്നതായി ദേശീയ മാധ്യമായ ഇക്കണോമിക് ടൈംസ് റിപ്പോർട്ട് ചെയ്യുന്നു . ' അദ്ദേഹത്തിന് അദ്ദേഹത്തിൻറെതായ ആശങ്ങളുളളതായും അതിനായി അദ്ദേഹം ബോർഡിൽ വലിയ സമ്മർദ്ദം ചെലത്തിയിരുന്നതായിയും ' റിസർവ് ബാങ്ക് ഉന്നത ഉദ്യോഗസ്ഥൻറെ പ്രതികരണത്തെ മുൻനിർത്തി ഇക്കണോമിക്സ് ടൈംസ് വ്യക്തമാക്കുന്നു . റിസർവ് ബാങ്കും സർക്കാരും തമ്മിലുളള അധികാര തർക്കം രൂക്ഷമായതിനെ തുടർന്ന് ഒരുഘട്ടത്തിൽ ഗവർണർ ഊർജിത് പട്ടേൽ രാജിവയ്ക്കുന്ന അവസ്ഥയിലേക്ക് വരെ കാര്യങ്ങളെത്തിയിരുന്നു . സ്വദേശി ജാഗരൺ മഞ്ചിൽ ഗുരുമൂർത്തിയുടെ സഹപ്രവർത്തകനായിരുന്ന അശ്വനി മഹാജൻ റിസർവ് ബാങ്ക് ബോർഡ് യോഗത്തിലെ അദ്ദേഹത്തിൻറെ പ്രവർത്തനങ്ങളിൽ വലിയ സന്തോഷം പ്രകടിപ്പിച്ചു . ' കഴിഞ്ഞ 25 വർഷമായി തനിക്ക് ഗുരുമൂർത്തിയെ അറിയാം , റിസർവ് ബാങ്ക് ബോർഡ് ഇത്രയും കാലം വെറും റബ്ബർ സ്റ്റാമ്പ് മാത്രമായിരുന്നെന്നും ഗുരുമൂർത്തിയെത്തിയതോടെയാണ് പ്രശ്നങ്ങൾ ബോർഡിൽ ചർച്ച ചെയ്ത് തുടങ്ങിയതെന്നുമാണ് അശ്വനി മഹാജൻ പറയുന്നത് ' . സ്വാമിനാഥൻ ഗുരുമൂർത്തിയെപ്പറ്റി ഇക്കണോമിക് ടൈംസ് പ്രസിദ്ധീകരിച്ച് റിപ്പോർട്ടിലാണ് ഇക്കാര്യങ്ങളെ സംബന്ധിച്ച് പരാമർശമുളളത് . റിസർവ് ബാങ്ക് - കേന്ദ്ര സർക്കാർ അധികാര തർക്കം രൂക്ഷമായ നാളുകളിൽ സംഘപരിവാർ കേന്ദ്രങ്ങൾ ഗുരുമൂർത്തിയുടെ പ്രവർത്തനങ്ങളെ പ്രശംസിച്ച് മുന്നോട്ട് വന്നിരുന്നു . അക്കൌണ്ടൻറായി തുടങ്ങി റിസർവ് ബാങ്ക് ഡയറക്ടർ ബോർഡിലേക്ക് തമിഴ്നാട് സ്വദേശിയായ 69 കാരൻ ഗുരുമൂർത്തി അക്കൌണ്ടൻറായാണ് തൻറെ തൊഴിൽ ജീവിതം ആരംഭിക്കുന്നത് . ഇന്ത്യൻ എക്സപ്രസ് പത്രത്തിൻറെ ഓഡിറ്ററായി പ്രവർത്തിച്ച അദ്ദേഹം പിന്നീട് പത്രത്തിൽ കോളമിസ്റ്റാവുകയും ചെയ്തു . 1987 ൽ രാഷ്ട്രീയ സ്വാധീനം മൂലമുളള കേസിൽ ഗുരുമൂർത്തി അറസ്റ്റിലായി . 2015 ൽ നടന്ന ഗുരുമൂർത്തിയുടെ മകളുടെ വിവാഹത്തിന് പങ്കെടുക്കാനെത്തിയ അതിഥികളെ കണ്ട് മറ്റുള്ളവർ അത്ഭുതപ്പെട്ടു . ബിജെപി പ്രസിഡൻറ് അമിത് ഷായും അരുൺ ജെയ്റ്റിലിയും അടക്കമുളള ഉന്നത നേതാക്കളാണ് അന്ന് ദില്ലിയിൽ നിന്ന് ചെന്നൈയിലേക്ക് അതിഥികളായി പറന്നിറങ്ങിയത് . ഒരു തമിഴ് മാഗസിൻറെ ഭാഗമായി പ്രവർത്തിച്ച അദ്ദേഹത്തിൻറെ വളർച്ച പിന്നീട് വേഗത്തിലായിരുന്നു . ഒടുവിൽ റിസർവ് ബാങ്കിൻറെ ഡയറക്ടർ ബോർഡിലേക്ക് വരെ ആ വളർച്ച നീണ്ടു .


ഇംഗ്ലണ്ടിനെതിരേ രണ്ടാം ഏകദിനത്തിൽ ഇന്ത്യക്ക് 323 റൺസ് വിജയലക്ഷ്യം . ടോസ് നേടി ബാറ്റിങ് ആരംഭിച്ച ഇംഗ്ലണ്ട് നിശ്ചിത ഓവറിൽ ഏഴ് വിക്കറ്റ് നഷ്ടത്തിൽ 322 റൺസ് നേടി . ജോ റൂട്ടിന്റെ സെഞ്ച്വറിയാണ് ( 116 പന്തിൽ 113 ) ഇംഗ്ലണ്ടിനെ ഭേദപ്പെട്ട സ്കോറിലെത്തിച്ചത് . ഇന്ത്യക്ക് വേണ്ടി കുൽദീപ് യാദവ് മൂന്ന് വിക്കറ്റ് നേടി . ഓപ്പണർമാരായ ജേസൺ റോയി ( 40 ) ജോണി ബെയർസ്റ്റോയും ( 38 ) തകർപ്പൻ തുടക്കമാണ് ഇംഗ്ലണ്ടിന് നൽകിയത് . ഇരുവരും ആദ്യവിക്കറ്റിൽ 69 റൺസ് കൂട്ടിച്ചേർത്തു . എന്നാൽ ഇരുവരേയും മടക്കി അയച്ച് കുൽദീപ് യാദവ് ഇന്ത്യക്ക് ബ്രേക്ക് ത്രൂ നൽകി . പിന്നീട് ക്യാപ്റ്റൻ ഓയിൻ മോർഗനും ( 51 പന്തിൽ 53 ) റൂട്ടും ഇംഗ്ലണ്ടിനെ മുന്നോട്ട് നയിച്ചു . എന്നാൽ മോർഗനെ കൂടf മടക്കി അയച്ച് കുൽദീപ് മത്സരം തിരിച്ചുക്കൊണ്ടുവന്നു . ബെൻ സ്റ്റോക്സ് ( 8 പന്തിൽ 5 ) ജോസ് ബട്ലർ ( 7 പന്തിൽ 4 ) , മൊയീൻ അലി ( 16 പന്തിൽ 13 ) എന്നിവർ പെട്ടന്ന് മടങ്ങി . യഥാക്രമം ഹാർദിക് പാണ്ഡ്യ , ഉമേഷ് യാദവ് , യൂസ്വേന്ദ്ര ചാഹൽ എന്നിവർക്കായിരുന്നു വിക്കറ്റ് . അതോടെ ഇംഗ്ലണ്ടിന്റെ റൺനിരക്ക് മന്ദഗതിയിലായി . അവസാനങ്ങളിൽ ഡേവിഡ് വില്ലി ( 31 പന്തിൽ 50 ) യുടെ ഇന്നിങ്സാണ് സ്കോർ 300 കടത്തിയത് . മൂന്ന് മത്സരങ്ങളുടെ പരമ്പരയിലെ രണ്ടാം ഏകദിനമാണ് ലോർഡ്സിൽ നടക്കുന്നത് . ആദ്യ ഏകദിനം ഇന്ത്യ എട്ട് വിക്കറ്റിന് ജയിച്ചിരുന്നു . രോഹിത് ശർമയുടെയും കുൽദീപ് യാദവിന്റെയും മികവിലായിരുന്നു ഇന്ത്യൻ ജയം . നേരത്തെ ട്വന്റി20 പരമ്പര ഇന്ത്യ സ്വന്തമാക്കിയിരുന്നു .


ആമസോൺ എക്കോ സബ് , വോയിസ് റിമോട്ടോടുകൂടിയ ഫയർ ടി വി സ്റ്റിക്ക് 4കെ , പുതിയ കിൻഡിൽ പേപ്പർവൈറ്റ് എന്നിവ വിപണിയിൽ 5,999രൂപയാണ് ഫയർ ടി വി സ്റ്റിക്ക് 4കെയുടെ വില . ഡോൾബി വിഷൻ ഉള്ള ആദ്യ സ്ട്രീമിംഗ് മീഡിയ സ്റ്റിക്കാണ് ഫയർ ടി വി സ്റ്റിക്ക് 4കെ . 1 . 7ജിഗാ ഹെട്സ് പ്രോസസ്സർ മികച്ച വേഗതയും , ഏറ്റവും ഉയർന്ന പ്രകടനവും ഉറപ്പുവരുത്തുന്നു . മാത്രമല്ല 4കെ അൾട്രാ എച്ച്ഡി , ഡോൾബി വിഷൻ , എച്ച് ഡി ആർ 10 + ഉൾപ്പെടെയുള്ള വിശാലമായ കാറ്റലോഗുകൾ ഉപയോക്താക്കൾക്ക് ലഭ്യമാകും . ആയിരക്കണക്കിന് അപ്ലിക്കേഷനുകൾ , അലക്സാ സ്കിൽസ് എന്നിവ ഉപയോഗിക്കാം . അതുപോലെ തന്നെ പ്രൈം വീഡിയോ , ഹോട്ട് സ്റ്റാർ , നെറ്റ്ഫ്ലിക്സ് , സോണി എൽഐവി , സീ 5 എന്നിവയിൽ നിന്ന് ആയിരക്കണക്കിന് സിനിമകളും , ടിവി എപ്പിസോഡുകളും ഉപയോക്താക്കൾക്ക് ലഭ്യമാക്കുകയും ചെയ്യുന്നു . ജനപ്രിയ വെബ്സൈറ്റുകളിൽ നിന്നുള്ള ഫയർഫോക്സ് അല്ലെങ്കിൽ സിൽക്ക് ബ്രൌസർ ഉപയോഗിച്ച് ഉള്ളടക്കം സ്ട്രീം ചെയ്യാനും സാധിക്കും . ആമസോൺ പ്രൈം മ്യൂസിക് , സാവൺ , ട്യൂൺഇൻ തുടങ്ങിയ സേവനങ്ങളിലൂടെ ഗാനങ്ങൾ , പ്ലേലിസ്റ്റുകൾ , തത്സമയ റേഡിയോ സ്റ്റേഷനുകൾ , പോഡ്കാസ്റ്റുകൾ എന്നിവയും ആസ്വദിക്കാം . ഫയർ ടിവിയിൽ ഇൻബോക്സ് വോയ്സ് റിമോട്ടുകൾ ഉപയോഗിച്ച് മൂവികൾ , ടിവി ഷോകൾ , ഓപ്പൺ ആപ്ലിക്കേഷനുകൾ എന്നിവ പ്ലേബാക്ക് എളുപ്പത്തിൽ തിരയാനും നിയന്ത്രിക്കാനും ഉപയോക്താക്കൾക്ക് കഴിയും . നിങ്ങളുടെ വോയ്സ് റിമോട്ടിലെ സൌകര്യത്തോടെ കാലാവസ്ഥ അറിയുക സ്പോർട്സ് സ്കോറുകൾ പരിശോധിക്കുക , ഭക്ഷണം പുസ്തകങ്ങൾ എന്നിവ ഓർഡർ ചെയ്യുക കോടിക്കണക്കിന് പാട്ടുകൾ ആസ്വദിക്കുക തുടങ്ങിയവ എളുപ്പത്തിൽ ഹാൻഡ്സ് - ഫ്രീയായി സാധിക്കും . പുതിയ അലക്സാ വോയ്സ് റിമോട്ടുകൾ 1,999 രൂപക്ക് ലഭ്യമാകും . നിലവിലുള്ള അല്ലെങ്കിൽ പുതിയ എക്കോ ഉപകരണങ്ങളിൽ സംഗീതം കേൾക്കുമ്പോൾ ബാസ് പമ്പ് ചെയ്യാൻ ആഗ്രഹിക്കുന്നവർക്കായുള്ള ആദ്യ വയർലെസ് എക്കോ സബ് ബൂഫർ ആണ് ആണ് എക്കോ സബ് . 12 , 999രൂപയാണ് ആമസോണിൽ എക്കോ സബ്ബിന്റെ വില . എക്കോ ഉപകരണ നിരയിലേക്കെത്തുന്ന ഏറ്റവും നൂതന ഉപകരണമാണ് എക്കോ സബ് . ഇത് സംഗീത ആസ്വാദകർക്ക് ഒരു മികച്ച ഓഡിയോ അനുഭവം സാധ്യമാക്കും . 1 . 1 അല്ലെങ്കിൽ 2.1 അനുപാതത്തിൽ എക്കോ സബ് മറ്റ് എക്കോ ഉപകാരണങ്ങളോട് ബന്ധിപ്പിക്കാം . ഈക്വലൈസർ സംവിധാനം ഉപയോഗിച്ച് ബാസ്സ് മിഡ് റേഞ്ച് , ട്രെബിൾ എന്നിവ ക്രമീകരിക്കുകയും ചെയ്യാം . വോയിസ് ഉപയോഗിച്ച് അലെക്സയിലൂടെ എക്കോ സബ് പ്രവർത്തിക്കുകയും നിയന്ത്രിക്കുകയും ആകാം 8 . 18 മില്ലിമീറ്റർ കനവും 182 ഗ്രാം തൂക്കവുമുള്ള വളരെ മനോഹരമായ വാട്ടർ പ്രൂഫിങ് ഉപകരണമായാണ് ഓൾ ന്യൂ കിൻഡിൽ പേപ്പർ വൈറ്റിന്റെ വരവ് . 12 , 999 രൂപയാണ് ആമസോണിൽ കിൻഡിൽ പേപ്പർ വൈറ്റിന്റെ വില . വളരെ കനം കുറഞ്ഞ സ്ലീക്ക് ഡിസൈൻ ആയതിനാൽ എളുപ്പത്തിൽ എവിടെയും കൊണ്ടു നടക്കുന്നതിനും , വായിക്കുന്നതിനും അനായാസം സാധിക്കും . ലേസർ ക്വാളിറ്റി അക്ഷരങ്ങൾ , ഫൈവ് എൽ ഇ ഡി , ക്രമീകരിക്കാവുന്ന ഫ്രണ്ട് ലൈറ്റ് എന്നിവയോടുകൂടിയ നേരിട്ടുള്ള സൂര്യപ്രകാശത്തിൽ പോലും ഗ്ലെയർ രഹിത കാഴ്ച പ്രദാനം നൽകുന്ന ആറ് ഇഞ്ച് , പിപിഐ 300ഡിസ്പ്ലേ വായന സുഖപ്രദമാക്കുന്നു . ആകസ്മികമായുണ്ടാകുന്ന മഴ , പൂളിലെയോ ബീച്ചുകളിൽ നിന്നുള്ളതോ ആയ ജലകണികളിൽ നിന്നും സംരക്ഷണം നൽകുന്ന ഐപി എക്സ് 8 സംവിധാനം 60മിനിട്ടോളം ശുദ്ധജലത്തിൽ മുങ്ങിക്കിടന്നാൽ പോലും സംരക്ഷണം നൽകുന്നു . 8ജിബി ആണ് സ്റ്റോറേജ് . കിൻഡിൽ പേപ്പർവൈറ്റ് പ്രീമിയം ലെതർ കവർ 2999രൂപക്ക് ലഭ്യമാകും . 2399രൂപക്ക് കറുപ്പ് , മെർലോട്ട് , പഞ്ച് റെഡ് എന്നീ നിറങ്ങളിൽ ലെതർ കവറുകൾ സ്വന്തമാക്കാം . ചാർക്കോൾ ബ്ലാക്ക് , കാനറി യെല്ലോ മറൈൻ ബ്ലൂ എന്നീ നിറങ്ങളിൽ 1799 രൂപക്ക് വാട്ടർ പ്രൂഫ് ഫാബ്രിക് കവറുകളും ലഭ്യമാണ് .


2012ൽ പോണ്ടിങ്ങ് വിരമിച്ചതിന് പിന്നാലെ ക്ലാർക്ക് നായകനായതോടെ പല താരങ്ങളും കളിയിൽ നിന്നും വിട്ടുനിൽക്കാൻ വരെ തീരുമാനിച്ചുവെന്നും ജോൺസൺ പറയുന്നു . റിക്കി പോണിങ്ങ് വിരമിച്ചതോടെ ടീമിലെ അവസ്ഥ തികച്ചും മാറി . ടീമിൽ നിരവധി ഗ്രൂപ്പുകളുണ്ടായി . അതൊരു ടീം ആയിരുന്നില്ല . താരങ്ങൾ വിവിധ ചേരികളായി . അത് തീർത്തും വിഷമയമായിരുന്നു . പതുക്കെയായിരുന്നു എല്ലാം സംഭവിച്ചത് . എല്ലാവർക്കും അത് അറിയാമായിരുന്നു . എന്നാൽ അതിന് തടയിടാൻ ആരും ഒന്നും ചെയ്തില്ല . ലോകക്രിക്കറ്റിൽ വിജയ കൊടുമുടിയിൽ നിൽക്കുന്ന വേളയിൽ ടീമിനുള്ളിൽ വ്യാപക അസ്വരസ്യങ്ങൾ ഉണ്ടായിരുന്നുവെന്ന് അടുത്തിടെ ക്ലാർക്ക് വെളിപ്പെടുത്തിയിരുന്നു . ഷെയ്ൻ വാട്സൺ അടക്കമുള്ള താരങ്ങൾ ടീമിലെ ക്യാൻസറായി മാറുമെന്ന മുന്നറിയിപ്പ് നൽകിയിരുന്നു .


വിൻഡീസിനെതിരായ ആദ്യ ഏകദിനം യുവതാരം റിഷഭ് പന്തിന് അരങ്ങേറ്റ മത്സരമാകും . പതിവുപോലെ രോഹിത് ശർമ്മയും ശീഖർ ധവാനും തന്നെയാകും ഇന്ത്യയുടെ ബാറ്റിംഗ് വെടിക്കെട്ടിന് തുടക്കമിടുക . ഏഷ്യാകപ്പിലെ മികവിലാണ് ഇരുവരും എത്തുന്നത് . മൂന്നാമനായി നായകൻ വിരാട് കോലി പതിവുപോലെ ഇറങ്ങുമ്പോൾ നാലാം നമ്പറിൽ റായ്ഡുവിനെ ഇറക്കാനാണ് സാധ്യത . ഏഷ്യാകപ്പിൽ മൂന്നാമനിറങ്ങിയ റായ്ഡു കോലിയുടെ മടങ്ങിവരവോടെയാണ് നാലാമനാകുന്നത് . വിക്കറ്റ് കീപ്പർ ബാറ്റ്സ്മാൻ എംഎസ് ധോണിയും സ്പെഷലിസ്റ്റ് ബാറ്റ്സ്മാനായെത്തുന്ന റിഷഭ് പന്തുമാണ് അടുത്ത രണ്ട് സ്ഥാനങ്ങൾക്ക് അവകാശികൾ . ഇവരിൽ ധോണിയുടെ ഫോമും പന്തിൻറെ അരങ്ങേറ്റവും ശ്രദ്ധേയമാകും . ടെസ്റ്റ് ക്രിക്കറ്റിലെ മിന്നും തുടക്കം ഏകദിനത്തിലും തുടരുകയാണ് പന്തിന് മുന്നിലുള്ള വെല്ലുവിളി . ടെസ്റ്റ് പരമ്പരയിൽ മികവ് കാട്ടിയ സ്പിൻ ഓൾറൌണ്ടർ രവീന്ദ്ര ജഡേജ ഏഴാമനായും സ്ഥാനം ഉറപ്പിക്കുമെന്നുറപ്പ് . മുൻനിര തകർന്നാൽ അതി നിർണായകമാവുക ഈ മൂവർ സംഘമാകും . രണ്ട് പേസർമാരെ കളിപ്പിക്കാനാണ് ഇന്ത്യ പദ്ധതിയിടുന്നത് എന്നാണ് സൂചനകൾ . ഹൈദരാബാദ് ടെസ്റ്റിൽ 10 വിക്കറ്റ് പിഴുത ഉമേഷ് യാദവും മുഹമ്മദ് ഷമിയുമാകും പേസ് ആക്രമണത്തിനിറങ്ങുക . ഇതേസമയം അതിശക്തമായ സ്പിൻ യൂണിറ്റിൽ ജഡേജയ്ക്കൊപ്പം യുവ ജോഡി കുൽദീപ് യാദവും യുസ്വേന്ദ്ര ചഹലും പന്തെടുക്കും . ഇരുവരും ചേർന്നാൽ എതിരാളികൾ കറങ്ങിവീഴും എന്ന മുൻകാല ചരിത്രമാണ് ഈ തെരഞ്ഞെടുപ്പിന് പിന്നിൽ . ഖലീൽ അഹമ്മദ് ഈ മത്സരത്തിൽ പന്ത്രണ്ടാമനാകും . ഗുവാഹത്തിയിൽ ഉച്ചയ്ക്ക് ഒന്നരയ്ക്കാണ് കളി തുടങ്ങുക . ടെസ്റ്റ് പരമ്പരയിലെ തകർപ്പൻ പ്രകടനം ഏകദിനത്തിലും ആവർത്തിക്കാനൊരുങ്ങുകയാണ് ടീം ഇന്ത്യ . ക്രിസ് ഗെയ്ൽ , എവിൻ ലൂയിസ് , ഡ്വെയിൻ ബ്രാവോ , സുനിൽ നരൈൻ , ആന്ദ്രേ റസൽ തുടങ്ങിയ പ്രമുഖരില്ലാതെയാണ് വിൻഡീസ് ഇറങ്ങുന്നത് .


ചലച്ചിത്ര പ്രേമികൾ ആവേശത്തോടെ കാത്തിരിക്കുന്ന മോഹൻലാൽ നിവിൻ പോളി ടീമിൻറെ കായംകുളം കൊച്ചുണ്ണിയിലെ രണ്ടാം ഗാനം എത്തി . കളരിയടവും ചുവടിനഴകും എന്നുതുടങ്ങുന്ന പ്രണയഗാനം നേരത്തെ ശ്രദ്ധനേടിയിരുന്നു . ‘ഝണ ഝണ നാദം’ എന്ന് തുടങ്ങുന്ന ഗാനത്തിൻറെ ലിറിക്കൽ വീഡിയോ ആണ് പുതുതായി എത്തിയത് . വിജയ് യേശുദാസാണ് ആലാപനം നടത്തിയിരിക്കുന്നത് . കായംകുളം കൊച്ചുണ്ണിയുടെ ഫേസ്ബുക്ക് പേജിലൂടെയാണ് രണ്ടാം ഗാനവും പുറത്തുവിട്ടിരിക്കുന്നത് . റോഷൻ ആൻഡ്രൂസ് അണിയിച്ചൊരുക്കുന്ന ചിത്രത്തിൻറെ തിരക്കഥ ബോബിയും സഞ്ജയും ചേർന്നാണ് നിർവഹിച്ചിരിക്കുന്നത് . ഗോകുലം ഫിലിംസിൻറെ ബാനറിൽ ഗോകുലം ഗോപാലനാണ് കായംകുളം കൊച്ചുണ്ണി നിർമ്മിക്കുന്നത് . ഓണം റിലീസായി പുറത്തിറങ്ങാനിരിക്കുന്ന കായംകുളം കൊച്ചുണ്ണി വലിയ പ്രതീക്ഷയാണ് നൽകുന്നത് . സണ്ണി വെയ്ൻ , ബാബു ആന്റണി , പ്രിയ ആനന്ദ് , സുധീർ കരമന , മണികണ്ഠൻ എന്നിവരും ചിത്രത്തിൽ ശ്രദ്ധേയ സാന്നിധ്യമാകും .


പ്ളിപ്കാർട്ടിന്റെ ബിഗ് ബില്യൺ ഡേ രണ്ടാം ദിനത്തിലേക്ക് കടക്കുമ്പോൾ സ്മാർട്ട്ഫോണുകളും ഇലക്ട്രോണിക് ഉപകരണങ്ങളും മികച്ച കിഴിവിലാണ് ലഭ്യമാകുന്നത് . ഷവോമി , സാംസങ് , തുടങ്ങി ആപ്പിൾ ഫോണുകൾ വരെ മികച്ച വിലയ്ക്കാണ് വിൽപനയ്ക്ക് വെച്ചിരിക്കുന്നത് . ആപ്പിൾ ഐഫോണുകൾ വാങ്ങണമെന്ന് പദ്ധതി ഇട്ടിട്ടുണ്ടെങ്കിൽ ഇത് തന്നെയാണ് മികച്ച അവസരം . ആപ്പിളിന്റെ ഏറ്റവും കൂടുതൽ പ്രചാരം നേടിയ ഐഫോൺ 7 മോഡൽ 40,000 രൂപയ്ക്ക് താഴെയാണ് വിൽപനയ്ക്ക് എത്തിയത് . 32 ജിബി മോഡലിന് 38,999 രൂപയാണ് വില . 7 എംപി മുൻക്യാമറയും 12 എംപി പിൻക്യാമറയുമുളള ഫോൺ ഈ വിലയ്ക്ക് ലഭിക്കുന്നത് മികച്ച ഇടപാട് തന്നെയാണെന്നതിൽ സംശയമില്ല . ആമസോണിലും ഇതേ വിലയിൽ തന്നെ ലഭ്യമാണ് . ഐഫോൺ 6ന് 20,999 രൂപയാണ് വില . 32 ജിബിയുടെ സ്പേസ് ഗ്രേ നിറത്തിലുളള മോഡൽ മാത്രമാണ് ഇപ്പോൾ ലഭ്യമാകുന്നത് . 2014ലാണ് ഐഫോൺ 6 പുറത്തിറങ്ങിയത് . ആപ്പിൾ പുറത്തിറക്കിയ ഏറ്റവും പുതിയ ഓപ്പറേറ്റിംഗ് സിസ്റ്റമായ ഐഒഎസ് 11ഉം ഈ മോഡലിൽ സപ്പോർട്ട് ചെയ്യും . ആപ്പിൾ ഐഫോൺ 6 എസിന്റെ 32ജിബി മോഡൽ 30,999 രൂപയ്ക്കാണ് ഫ്ലിപ്കാർട്ടിൽ വിൽപനയ്ക്ക് വെച്ചിരിക്കുന്നത് . 128 ജിബി മോഡലിന് 43,600 രൂപയാണ് വില . ഐഫോൺ എസ്ഇയും മികച്ച ഓഫറിൽ ലഭ്യമാണ് . 17 , 999 രൂപയാണ് ഫോണിന് വില . 12 എംപി റിയർ ക്യാമറ , 1.2 എംപി മുൻ ക്യാമറ എന്നിവ ഫോണിന്റെ സവിശേഷതയാണ് . 20 , 000 രൂപയ്ക്ക് താഴെ കിട്ടുന്ന മികച്ച സ്മാർട്ട്ഫോണുകളിൽ ഒന്നാണ് എസ്ഇ മോഡൽ .


ബാങ്ക് അക്കൌണ്ട് മുതൽ മൊബൈൽ കണക്ഷനെടുക്കാൻ വരെ രാജ്യത്ത് ആധാർ നിർബന്ധമാക്കിക്കൊണ്ടിരിക്കുയാണ് . എന്നാൽ നിയമപ്രകാരം കഴിഞ്ഞ 12 മാസത്തിനിടെ 182 ദിവസമെങ്കിലും ഇന്ത്യയിൽ താമസിച്ചവർക്ക് മാത്രമേ 12 അക്ക ആധാർ നമ്പർ അനുവദിക്കുകയുള്ളൂ . അതുകൊണ്ടുതന്നെ വർഷങ്ങളായി വിദേശത്ത് താമസിക്കുകയും വർഷത്തിൽ ഒന്നോ രണ്ടോ മാസം മാത്രം നാട്ടിൽ നിൽക്കുകയോ ചെയ്യുന്ന പ്രവാസികളെ സംബന്ധിച്ച് ആധാർ വലിയ ആശങ്കയായി തുടരുകയാണ് . പ്രവാസികളും വിദേശ ഇന്ത്യൻ പൌരന്മാരും ഇന്ത്യൻ വംശജകും ആധാർ നമ്പർ ബന്ധിപ്പിക്കേണ്ടതില്ലെന്ന് കഴിഞ്ഞ ദിവസം യുനീക് ഐഡന്റിഫിക്കേഷൻ അതോരിറ്റി അറിയിച്ചിരുന്നു . എന്നാൽ പകരം എന്ത് ചെയ്യണമെന്ന് പലർക്കും വ്യക്തതയില്ല . ആധാർ സേവനങ്ങൾ നൽകുന്ന സർക്കാർ ഏജൻസിയായ യുനീക് ഐഡന്റിഫിക്കേഷൻ അതോരിറ്റി ഓഫ് ഇന്ത്യ നവംബർ 15നാണ് കേന്ദ്ര സർക്കാർ വകുപ്പുകൾക്കും സംസ്ഥാന സർക്കാറുകൾക്കും പ്രവാസികളെ സംബന്ധിക്കുന്ന അറിയിപ്പ് നൽകിയത് . സർക്കാർ സ്ഥാപനങ്ങളിൽ പലതും പ്രവാസികളോടും ആധാർ ഹാജരാക്കാൻ ആവശ്യപ്പെടുന്നുവെന്ന പരാതികൾ ലഭിച്ച സാഹചര്യത്തിലായിരുന്നു ഇത് . പ്രവാസികൾക്ക് ആധാർ ലഭിക്കില്ലെന്നും അതുകൊണ്ട് തന്നെ അവരോട് സർക്കാർ , ഇതര സേവനങ്ങൾക്കായി ആധാർ ഹാജരാക്കാൻ ആവശ്യപ്പെടരുതെന്ന് അറിയിപ്പിൽ പറയുന്നു . അതുകൊണ്ട് തന്നെ പ്രവാസികൾക്ക് ആധാർ ബന്ധിപ്പിക്കാതെ തന്നെ സേവനങ്ങൾ നൽകേണ്ടി വരും . എന്നാൽ പ്രവാസികളാണെന്ന് അവകാശപ്പെടുന്നവർ യഥാർത്ഥത്തിൽ പ്രവാസികളാണെന്ന് ബന്ധപ്പെട്ട ഏജൻസികൾ പരിശോധിച്ച് ഉറപ്പുവരുത്തണമെന്ന് യുനീക് ഐഡന്റിഫിക്കേഷൻ അതോരിറ്റി അറിയിച്ചിട്ടുണ്ട് . ഇതിനായി ഒരു സംവിധാനത്തിന് രൂപം നൽകണമെന്നും നിർദ്ദേശമുണ്ട് . അതുകൊണ്ടുതന്നെ പ്രവാസികൾ അത് തെളിയിക്കാനുള്ള രേഖകൾ ഹാജരാക്കി വന്നേക്കും . മൊബൈൽ കമ്പനികളും ബാങ്കുകളും അടക്കമുള്ളവർ പ്രവാസികൾക്കായി പ്രത്യേകം സംവിധാനം സജ്ജീകരിക്കേണ്ടി വരും .


ബാഹുബലി മൂന്നാം ഭാഗത്തിനായി പ്രഭാസ് കാത്തിരിക്കുന്നുണ്ടോ എന്ന ചോദ്യത്തിന് അതുകൊണ്ട് തന്നെ ഏറെ പ്രസക്തയുണ്ട് . രാജമൌലി അങ്ങനെയൊരു പ്രോജക്ടുമായി വന്നാൽ എന്താകും പ്രഭാസിന്റെ മറുപടി എന്നറിയാൻ പ്രേക്ഷകർക്കും കൌതുകമുണ്ടാകും . അത്തരമൊരു വീഡിയോ സോഷ്യൽമീഡിയയിൽ വൈറലാകുകയാണ് . ഒരു ടിവി പരിപാടിക്കിടെയാണ് രാജമൌലി പ്രഭാസിനെ ഫോണിൽ വിളിച്ച് പറ്റിക്കുന്ന വീഡിയോ ആണിത് . റാണ ദഗുപതിയായിരുന്നു പരിപാടിയുടെ അവതാരകൻ . നിർമാതാവ് ശോഭു യർലഗഡയും കൂടെ ഉണ്ടായിരുന്നു . പറ്റിക്കാൻ വേണ്ടി പരിപാടിക്കിടെ പ്രഭാസിനെ ഫോണിൽ വിളിച്ച രാജമൌലി ഡാർലിങ് നീ എവിടെയാണ് എത്രയും പെട്ടന്ന് കാണണം എന്നു പറഞ്ഞു . എന്താ കാര്യം എന്നു ചോദിച്ച പ്രഭാസിനോട് ബാഹുബലി 3ന് വേണ്ടിയാണെന്ന് രാജമൌലി പറഞ്ഞു . പ്രഭാസിൻറെ മറുപടി കേട്ട രാജമൌലിയ്ക്കും റാണയ്ക്കും ചിരിയടക്കാനായില്ല .


നടിയെ ആക്രമിച്ച സംഭവത്തിന്റെ ഗൂഢാലോചനാ കേസിൽ ജയിലിൽ കഴിയുന്ന നടൻ ദിലീപിന്റെ ജാമ്യ ഹർജിയിൽ ഹൈക്കോടതി ഇന്ന് വിധി പറയും . . ഉച്ചയ്ക്ക് 1.45നാകും കേസിൽ ഹൈക്കോടതി വിധി പറയുക . രണ്ട് തവണ ഹൈക്കോടതി നേരത്തെ ജാമ്യേപേക്ഷ തള്ളിയിരുന്നു . കേസിന്റെ കുറ്റപത്രം ഏതാനും ദിവസങ്ങൾക്കുള്ളിൽ സമർപ്പിക്കുമെന്നാണ് പ്രോസിക്യൂഷൻ നേരത്തെ അറിയിച്ചിരുന്നത് . ദൃശ്യങ്ങൾ പകർത്തിയ മൊബൈൽഫോൺ കണ്ടെത്താൻ കഴിഞ്ഞില്ലെന്ന പോലീസ് വാദം ദിലീപിന് ജാമ്യം നിഷേധിക്കാനുള്ളതാണെന്നായിരുന്നു നേരത്തെ പ്രതിഭാഗം വാദിച്ചിരുന്നത് . കേസിൽ ഇപ്പോൾ നടക്കുന്നത് സ്ഥിരം കുറ്റവാളിയായ സുനിൽകുമാറിൻറെ മൊഴിയെ ആശ്രയിച്ചുള്ള അന്വേഷണമാണ് . ഇയാൾ പറയുന്ന കഥകൾക്ക് പിറകെയാണ് പോലീസ് , ഇങ്ങനെപോയാൽ കേസിൽ മുഖ്യപ്രതി സുനിൽകുമാർ പോലീസ് മാപ്പ് സാക്ഷിയാകുമെന്നും ദിലീപ് മാത്രമാകും പ്രതിയെന്നും പ്രതിഭാഗം വാദിച്ചിരുന്നു . എന്നാൽ അന്വേഷണം ശരിയായ ദിശയിലാണെന്നും പ്രതിഭാഗത്തിന്റെ വാദം ശരിയല്ലെന്നും ഡി . ജി . പി കോടതിയെ അറിയിച്ചു . കേസിൽ ഉടൻ കുറ്റപത്രം സമർപ്പിക്കുമെന്നും അദ്ദേഹം പറഞ്ഞിരുന്നു . നേരത്തെ ജാമ്യം തള്ളിയ സാഹചര്യത്തിൽ മാറ്റമൊന്നും വന്നിട്ടില്ലെന്നായിരുന്നു കേസ് പരിഗണിച്ച ദിവസം കോടതിയുടെ നിരീക്ഷണം .


1 . 97 രൂപയ്ക്ക് ഒരു ജിബി ഡാറ്റ നൽകുന്ന ഓഫറുമായി എയർടെൽ രംഗത്ത് . 399 രൂപ പ്ലാൻ പരിഷ്കരിച്ചാണ് ഏറ്റവും കുറഞ്ഞ നിരക്കിൽ കൂടുതൽ ഇൻറർനെറ്റ് ലഭ്യമാക്കുന്നത് . നിലവിൽ 399 രൂപ പ്ലാനിൽ ദിവസം 1.4 ജിബി ഡാറ്റയാണ് നൽകുന്നത് . ഈ ഓഫർ പ്രകാരം കോളും , 100 എസ്എംഎസും ഫ്രീയാണ് . എന്നാൽ ഇത് 2.4 ജിബി ഡാറ്റയായി ഉയർത്തിയിരിക്കുന്നു . അതേസമയം , 399 രൂപ പ്ലാനിന്റെ കാലാവധി ചിലർക്ക് 70 ദിവസവും മറ്റുചിലർക്ക് 84 ദിവസവുമാണ് . ഇത് സർക്കിൾ അനുസരിച്ച് മാറും . എന്നാൽ ഈ പ്ലാൻ തിരഞ്ഞടുത്ത കുറച്ചു പേർക്ക് മാത്രമാണ് നൽകുന്നത് എന്ന് ടെലികോം ടോക്ക് റിപ്പോർട്ട് ചെയ്യുന്നു . അതേസമയം , ജിയോയുടെ 399 രൂപ പ്ലാൻ ചെയ്യുന്നവർക്ക് 100 രൂപ തിരിച്ചുനൽകുന്നുണ്ട് . ജിയോയുടെ 399 രൂപ പ്ലാനിൽ 84 ദിവസത്തേക്ക് പ്രതിദിനം 1.5 ജിബി എന്ന നിരക്കിലാണ് ഡേറ്റ നൽകുന്നത് .


കബാലിക്ക് ശേഷം രജനീകാന്തും പാ . രഞ്ജിത്തും ഒരുമിക്കുന്ന കാലയുടെ ആദ്യദിന ബോൿസ്ഓഫീസ് പ്രതികരണം എന്താണ് ? ചിത്രത്തിൻറെ തീയേറ്റർ പ്രകടനത്തെ ബാധിക്കുന്ന നിരവധി കാരണങ്ങളുണ്ടെന്ന് റിലീസിന് മുൻപുതന്നെ വിലയിരുത്തപ്പെട്ടിരുന്നു . തൂത്തുക്കുടി സമരത്തെക്കുറിച്ചുള്ള രജനീകാന്തിൻറെ പ്രതികരണവും കർണാടകയിൽ നേരിട്ട വിലക്കുമായിരുന്നു ചിത്രത്തിന് പ്രതിബന്ധം സൃഷ്ടിച്ച പ്രധാന കാരണങ്ങളെങ്കിൽ റംസാൻ നോമ്പും മൺസൂണുമൊക്കെ കളക്ഷനെ ബാധിച്ചേക്കാമെന്ന് അനലിസ്റ്റുകൾ നിരീക്ഷിച്ചിരുന്നു . ഇക്കാരണങ്ങളാലൊക്കെ ഒരു സാധാരണ രജനീകാന്ത് ചിത്രത്തിന് റിലീസ് ദിനത്തിൽ ലഭിക്കേണ്ട കളക്ഷൻ കാലയ്ക്ക് ലഭിച്ചില്ലെന്നാണ് പുറത്തുവരുന്ന ആദ്യവിവരം . ഇന്ത്യയിൽ 2000 തീയേറ്ററുകളിലായിരുന്നു ചിത്രത്തിൻറെ റിലീസ് . ഫസ്റ്റ് ഡേ കളക്ഷനെക്കുറിച്ച് നിർമ്മാതാക്കളായ വണ്ടർബാർ ഫിലിംസിൽ നിന്ന് ഔദ്യോഗിക വിവരങ്ങളൊന്നും പുറത്തുവരാത്തപ്പോൾത്തന്നെ ചില ട്രേഡ് അനലിസ്റ്റുകൾ കാലയ്ക്ക് ആദ്യദിനം ലഭിച്ച കളക്ഷനെക്കുറിച്ച് പ്രതികരിച്ചിട്ടുണ്ട് . അനലിസ്റ്റായ ഗിരീഷ് ജോഹർ ഫിനാൻഷ്യൽ എൿസ്പ്രസിനോട് പറഞ്ഞത് ചിത്രത്തിൻറെ ആദ്യദിന കളക്ഷൻ 25 മുതൽ 30 കോടി വരെ വരുമെന്നാണ് . മറ്റുചില അനലിസ്റ്റുകളെ ഉദ്ധരിച്ച് സീ ബിസിനസ് റിപ്പോർട്ട് ചെയ്ത ആദ്യദിന കളക്ഷൻ 30 കോടി രൂപയാണ് . ഒരു രജനി ചിത്രത്തിൻറെ ആകെ കളക്ഷനിലെ ഭൂരിഭാഗവും ( 80 ശതമാനം വരെ ) തമിഴ്നാട്ടിൽ നിന്നുതന്നെയാണ് ലഭിക്കാറ് . രജനിയുടെ തൂത്തുക്കുടി പ്രസ്താവന അടക്കമുള്ള കാരണങ്ങളാൽ തമിഴ്നാട്ടിൽ രജനി ചിത്രങ്ങൾക്ക് ലഭിക്കുന്ന പതിവ് ആവേശം കാലയ്ക്ക് ലഭിച്ചിരുന്നില്ല . തമിഴ്നാട്ടിൽ തന്നെ പല മേഖലകളിലും മിനിമം ഗ്യാരൻറി തുക കൊടുക്കാൻ വിതരണക്കാർ തയ്യാറായിരുന്നില്ല . ചിത്രത്തിൻറെ പ്രീ - റിലീസ് ബുക്കിംഗിലും പല മേഖലകളിലും തണുപ്പൻ പ്രതികരണമായിരുന്നു . മറ്റ് കാരണങ്ങളോടൊപ്പം മൾട്ടിപ്ലെക്സുകളടക്കം പല തീയേറ്ററുകളും കാലയുടെ റിലീസ്ദിന പ്രദർശനങ്ങൾക്ക് കൂടുതൽ തുക ഈടാക്കിയതും കളക്ഷനെ ബാധിച്ചെന്ന് റിപ്പോർട്ടുകളുണ്ട് . ചിത്രത്തിൻറെ ആകെ കളക്ഷനെ കർണാടക വിലക്ക് ഗുരുതരമായി ബാധിച്ചേക്കുമെന്നാണ് കരുതപ്പെടുന്നത് . ചിത്രം പ്രദർശിപ്പിക്കുന്ന തീയേറ്ററുകൾക്ക് സംരക്ഷണം നൽകണമെന്ന് കർണാടക ഹൈക്കോടതിയുടെ നിർദേശം ഉണ്ടായിരുന്നെങ്കിലും സംസ്ഥാനത്തെ ഭൂരിഭാഗം തീയേറ്ററുകളും അതിന് കാല പ്രദർശനത്തിന് എടുത്തില്ല . ബംഗളൂരുവിലും മറ്റുമുള്ള ചില മൾട്ടിപ്ലെക്സുകൾ മാത്രമാണ് ഇതിന് തയ്യാറായിട്ടുള്ളത് . എന്നാൽ ചെന്നൈ നഗരത്തിൽ ആദ്യദിനത്തിൽ ചിത്രം മികച്ച പ്രകടനം നടത്തി . 1 . 76 കോടിയാണ് ചിത്രം വ്യാഴാഴ്ച നേടിയത് . വിജയ് ചിത്രം മെർസൽ നേടിയതിനേക്കാൾ ( 1.56 കോടി ) വരുമിത് . അജിത്തിൻറെ വിവേകം 1.21 കോടിയാണ് ആദ്യദിനം ചെന്നൈ തീയേറ്ററുകളിൽ നിന്ന് നേടിയത് . പ്രീ റിലീസ് ബിസിനസുകളിൽ നിന്ന് ചിത്രം 200 - 230 കോടി നേടിയിട്ടുണ്ടെന്നായിരുന്നു പുറത്തുവന്ന വിവരം . വിതരണാവകാശവും മ്യൂസിക്കൽ റൈറ്റ്സും സാറ്റലൈറ്റ് റൈറ്റ്സും വിറ്റ വകയിൽ ഉള്ളതാണിത് . തീയേറ്റർ വിതരണാവകാശത്തിൽ നിന്ന് 155 കോടിയും ചാനൽ റൈറ്റ്സിൽ നിന്ന് 70 കോടിയും മ്യൂസിക്കൽ റൈറ്റിൽ നിന്നും 5 കോടിയും നേടിയെന്നായിരുന്നു വിവരം . ആതേസമയം ചിത്രത്തിന് മികച്ച നിരൂപക പ്രതികരണങ്ങളും പ്രേക്ഷകരുടെ മൌത്ത് പബ്ലിസിറ്റിയുമാണ് ലഭിക്കുന്നത് . ഒരു രജനി ചിത്രത്തിന് സാധാരണ ലഭിക്കാറുള്ള ഇനിഷ്യൽ ലഭിച്ചില്ലെങ്കിൽ പോലും മികച്ച സിനിമ എന്ന പേര് എല്ലാ സെൻററുകളിൽ നിന്നും ലഭിക്കുന്നതിനാൽ ചിത്രം വൈകാതെ ബോക്സ്ഓഫീസിൽ മുന്നേറുമെന്നാണ് ട്രേഡ് അനലിസ്റ്റുകളുടെ വിലയിരുത്തൽ . അതിൻറെ ആദ്യ ലക്ഷണങ്ങൾ ഈ വെള്ളി , ശനി , ഞായർ ദിനങ്ങളിൽ നിന്ന് ലഭിക്കുമെന്നും .


കോപ്പ ലിബർട്ടഡോറസ് ഫൈനലിൽ അർജൻറീനൻ ക്ലബ്ബുകളായ ബൊക്ക ജൂനിയേഴ്സും റിവർപ്ലേറ്റും തമ്മിൽ ഏറ്റുമുട്ടുമ്പോൾ ഗാലറിയിൽ ആവേശമുയർത്താൻ സൂപ്പർ താരങ്ങളായ ലിയോണൽ മെസിയെയും ക്രിസ്റ്റ്യാനോ റൊണാൾഡോയെയും കാത്തിരിക്കുകയാണ് ഫുട്ബോൾ പ്രേമികൾ . തിങ്കളാഴ്ച സ്പെയിനിലെ റയൽ മാഡ്രിഡ് മൈതാനമായ സാൻറിയാഗോ ബെർണബ്യൂവിലാണ് കോപ്പ ലിബർട്ടഡോറസ് ഫൈനൽ . ലിയോണൽ മെസി കളി കാണാൻ എത്തുമെന്ന് സ്പാനിഷ് ഫുട്ബോൾ ഫെഡറേഷൻ വ്യക്തമാക്കിയെങ്കിലും ക്രിസ്റ്റ്യാനോ റൊണാൾഡോ എത്തുന്നത് ഇതുവരെ സ്ഥിരീകരണമായില്ല . കളികാണാൻ ഇരുവരും ഒന്നിച്ചെത്തിയാൽ ഫുട്ബോൾ പ്രേമികൾക്ക് നല്ല സന്ദേശമാകുമെന്നാണ് സംഘാടകരുടെ പ്രതീക്ഷ . റയൽ മാഡ്രിഡ് വിട്ട ശേഷം ആദ്യമായാണ് റോണോ തൻറെ പഴയ തട്ടകത്തിലേക്ക് വരുന്നത് എന്ന പ്രത്യേകതയുമുണ്ട് . നാട്ടങ്കങ്ങളിലെ പ്രമുഖ പോരാട്ടമായ റിവർപ്ലേറ്റ് - ബൊക്ക ജൂനിയേഴ്സ് മത്സരത്തിന് ലോകമെങ്ങും വലിയ ആരാധകരാണുള്ളത് . അർജൻറീനയിൽ നടക്കേണ്ട രണ്ടാംപാദ മത്സരം ആരാധകരുടെ പ്രതിഷേധം കാരണം വേദി മാറ്റുകയായിരുന്നു . ആദ്യ പാദത്തിൽ രണ്ട് ഗോൾ വീതമടിച്ച് ഇരു ടീമുകളും സമനിലയിലാണ് .


കേരള ബ്ലാസ്റ്റേഴ്സിനെ രക്ഷിക്കാൻ ജർമനിയിൽ നിന്ന് പുതിയൊരു താരം എത്തുന്നു . ജാൻക്രിക്കോഫ് എന്നാണ് ഈ ദേശീയ താരത്തിൻറെ പേര് . ഇന്ത്യൻ സൂപ്പർ ലീഗിൻറെ നാലാം സീസണിൽ അരാധകരുടെ പ്രതീക്ഷയ്ക്കൊത്ത് മികച്ച പ്രകടനം കാഴ്ചവെക്കാൻ കഴിയാതെ വിഷമിക്കുന്ന കേരള ബ്ലാസ്റ്റേഴ്സിന് ജാൻ ടിം ക്രിക്കോഫിലാണ് ഇനി പ്രതീക്ഷ . സെൻട്രൽ ഡിഫൻററായും ഡിഫൻസീവ് മിഡ്ഫീൽഡറായും ഒരുപോലെ തിളങ്ങാൻ കഴിയുന്ന ക്രിക്കോഫ് വരുന്നതോടെ ബ്ലാസ്റ്റേഴ്സിൻറെ ഇപ്പോഴത്തെ അനിശ്ചിതത്വങ്ങൾ അവസാനിക്കുമെന്നാണ് ടീം മാനേജ്മെൻറിൻറെ വിശ്വാസം . പരിചയ സമ്പന്നനായ ക്രിക്കോഫ് വെറ്ററൻ താരവുമല്ല . ഇരുപത്തിയേഴുകാരനാണദ്ദേഹം . ആറടി അഞ്ചിഞ്ച് ഉയരമുള്ള ക്രിക്കോഫ് 2013 മുതൽ 16 വരെ ലവൻറോവ്സ്കി , മുള്ളർ , ഫ്രാങ്ക് റിബറി എന്നീ ഇതിഹാസ താരങ്ങൾക്കൊപ്പം ലോകത്തെ മികച്ച ടീമുകളിൽ ഒന്നായ ബയേൺ മ്യൂണിക്കിൻറെ ഭാഗമായിരുന്നു . ബയേണിൽ നിന്ന് ഷാൽക്കേയിലേക്ക് മാറിയ ക്രിക്കോഫ് 2016 മുതൽ ഇംഗ്ലീഷ് പ്രീമിയർ ലീഗിലെ സണ്ടർലാൻറിൻറെ താരമാണ് . അവിടെ നിന്നാണ് ബ്ലാസ്റ്റേഴ്സിലേക്ക് വരുന്നത് . ജനുവരിയിൽ അദ്ദേഹം ബ്ലാസ്റ്റേഴ്സിനൊപ്പം ചേർന്നേക്കും . ജർമനിയുടെ പതിനെട്ടിനും , പത്തൊമ്പതിനും , ഇരുപത്തിയൊന്നിനും താഴെ പ്രായമുള്ളവരുടെ ദേശീയ ടീമിനുവേണ്ടി 29 മത്സരങ്ങൾ കളിച്ചിട്ടുള്ള ക്രിക്കോഫ് മികച്ച മിഡ്ഫീൽഡറെന്ന നിലയിൽ ശ്രദ്ധേയനാണ് .


ബിസിസിഐക്കെതിരെ കടുത്ത നടപടികളുമായി ലോധ സമിതി . സംസ്ഥാന അസോസിയേഷനുകൾക്ക് ബിസിസിഐയുടെ വിഹിതമായുള്ള പണം നൽകരുതെന്ന് ലോധ സമിതി ബാങ്കുകൾക്ക് നിർദേശം നൽകി . എന്നാൽ ഒരു തരത്തിലുള്ള ഇടപാടും നടത്താനാകില്ലെന്ന് അറിയിച്ച് ബാങ്ക് ഓഫ് മഹാരാഷ്ട്ര ബിസിസിഐക്ക് കത്തയച്ചു . നിയന്ത്രണം ഇന്ത്യ - ന്യുസീലൻഡ് പരമ്പരയെ ബാധിക്കില്ലെന്ന് ജസ്റ്റിസ് ലോധ വ്യക്തമാക്കി . കഴിഞ്ഞ മാസം 30 ന് ചേർന്ന ബിസിസിഐ പോതുയോഗത്തിൽ സംസ്ഥാന അസോസിയേഷനുകൾക്ക് വൻ തുക വിഹിതമായി നൽകാനുള്ള തീരുമാനമാണ് ലോധ സമിതിയെ ചൊടിപ്പിച്ചത് . ഇതിന് അംഗീകരിക്കാനാകില്ലെന്ന് വ്യക്തമാക്കിയ ലോധ സമിതി സംസ്ഥാന അസോസിയേഷനുകൾക്ക് പണം നൽകരുതെന്ന് ബാങ്കുകൾക്ക് നിർദേശം നൽകി . ഇതോടെ ഇന്ത്യ - ന്യുസീലൻഡ് പരമ്പരെയക്കുറിച്ചും അനിശ്ചിതത്വം ഉടലെടുത്തു . എന്നാൽ വൈകാതെ വിശദീകരണവുമായി ജസ്റ്റിസ് ലോധ രംഗത്തെത്തി . ഇപ്പോഴത്തെ നിയന്ത്രണം പരമ്പരയെ ഒരു തരത്തിലും ബാധിക്കില്ലെന്ന് അദ്ദേഹം അറിയിച്ചു . ദൈനംദിന ആവശ്യങ്ങൾക്കും പണം ചെലവഴിക്കാം . സംസ്ഥാന അസോസിയേഷനുകൾക്ക് പണം നൽകുന്നതിൽ മാത്രമാണ് നിയന്ത്രണമെന്നും ജസ്റ്റിസ് ലോധ വ്യക്തമാക്കി . എന്നാൽ ബാങ്കുകൾ പണം നൽകുന്നതിൽ വിമുഖത കാട്ടുന്നുവെന്നാണ് ബിസിസിഐയുടെ ആരോപണം . മൂന്നാം ടെസ്റ്റ് സംബന്ധിച്ച തീരുമാനം കൈക്കൊണ്ടിട്ടില്ലെന്നും ബോർഡിനോട് അടുത്ത വൃത്തങ്ങൾ പറഞ്ഞു . ലോധ സമിതി നിർദേശങ്ങൾ നടപ്പാക്കുന്നതിനെതിരെ ബിസിസിഐ നൽകിയ ഹർജി വ്യാഴാഴ്ച സുപ്രീം കോടതി പരിഗണിക്കുന്നുണ്ട് . ഇതിന് ശേഷമേ മൂന്നാം ടെസ്റ്റിനെക്കുറിച്ച് അന്തിമ തീരുമാനമെടുക്കൂ എന്നാണ് സൂചന . പരമ്പര നിർത്തുന്നത് സംബന്ധിച്ച് ഒരു തരത്തിലുള്ള ചർച്ചയും നടന്നിട്ടില്ലെന്ന് ന്യുസീലൻഡ് ക്രിക്കറ്റ് ബോർഡും അറിയിച്ചു .


ഐഎസ്എൽ അഞ്ചാം സീസണിൽ കേരള ബ്ലാസ്റ്റേഴ്സിന് സമനിലയോടെ തുടക്കം . കൊച്ചി രാജ്യാന്തര സ്റ്റേഡിയത്തിലെ മഞ്ഞക്കടലിന് മുന്നിൽ എടികെ കൊൽക്കത്തയോട് ബ്ലാസ്റ്റേഴ്സ് സമനില വഴങ്ങി . ഗോൾ വരൾച്ച പ്രകടമായ ആദ്യ പകുതിക്ക് ശേഷം രണ്ടാം പകുതി ആവേശമായെങ്കിലും ഗോൾ മാറിനിന്നു . ബെർബറ്റോവ് , ഹ്യൂം , സികെ വിനീത് ത്രിമൂർത്തികൾക്ക് ബ്ലാസ്റ്റേഴ്സ് കാണികൾക്കു മുന്നിൽ ഗോൾ വിരുന്നൊരുക്കാനായില്ല . ഐഎസ്എല്ലിൽ അരങ്ങേറ്റം കുറിച്ച ബൽഗേറിയൻ ഇതിഹാസം ദിമിതൽ ബെർബറ്റോവ് ആദ്യ പകിതിയിൽ നിരാശപ്പെടുത്തി . എന്നാൽ രണ്ടാം പകുതിയിൽ മലയാളി താരം സി . കെ വിനീതിൻറെ ഗോളെന്നുറച്ച ഷോട്ട് ലക്ഷ്യം കണ്ടില്ല . രണ്ട് വർഷത്തെ ഇടവേളക്ക് ശേഷം ബ്ലാസ്റ്റേഴ്സിൽ തിരിച്ചെത്തിയ ഇയാൻ ഹ്യൂം കളംനിറഞ്ഞ് കളിച്ചെങ്കിലും അവസരങ്ങൾ സൃഷ്ടിക്കുന്നതിൽ പരാജയപ്പെട്ടു കേരളത്തിനു നാലും കൊൽക്കത്തക്ക് ഏഴും കോർണ്ണർ അവസരങ്ങൾ ലഭിച്ചെങ്കിലും ലക്ഷ്യത്തിലെത്തിക്കാനായില്ല . കൊച്ചിയിൽ നടന്ന ഉദ്ഘാടത്തിൽ ചലച്ചിത്ര താരങ്ങളായ മമ്മുട്ടി , സൽമാൻഖാൻ , കരീന കപൂർ , ബ്ലാസ്റ്റേഴ്സ് ഉടമ സച്ചിൻ ടെൻഡുൾക്കർ , നീതാ അംബാനി തുടങ്ങിയവർ പങ്കെടുത്തു . മത്സരത്തിൽ കേരള ബ്ലാസ്റ്റേഴ്സിനായി മലയാളി താരം പ്രശാന്ത് അരങ്ങേറ്റം കുറിച്ചു . ബ്ലാസ്റ്റേഴ്സ് ഗോൾ കീപ്പർ പോൾ റെച്ചൂബ്കയുടെ മികച്ച സേവുകൾകാണികൾക്ക് വിരുന്നായി .


തമിഴ് ബിഗ്ബോസിൽ ഓവിയ തിരിച്ചെത്തിയതായി റിപ്പോർട്ട് . കഴിഞ്ഞ വാരമാണ് തമിഴ് പ്രേക്ഷകർക്ക് ഏറ്റവും പ്രിയപ്പെട്ട മത്സരാർത്ഥിയായ ഓവിയ ഷോ വിട്ടത് . മാനസികമായി ബിഗ് ബോസ് വീട്ടിൽ തുടരാൻ കഴിയില്ലെന്ന് ഓവിയ അറിയിച്ചതിനെ തുടർന്നായിരുന്നു നീക്കം . ആരവ് എന്ന മത്സരാർത്ഥിയുമായ പ്രണയത്തെ തുടർന്ന് ബിഗ് ബോസ് ഹൌസിൽ ഓവിയ ആത്മഹത്യയ്ക്ക് ശ്രമിച്ചത് . തുടർന്നാണ് ഓവിയ പുറത്ത് പോയത് . ഷോയുടെ തുടക്കം മുതൽ വൻ പിന്തുണയാണ് ഓവിയയ്ക്ക് ലഭിച്ചത് . ഓവിയ ഷോയിൽ നിന്നും പുറത്തായതിന് പിന്നാലെ ഷോയുടെ റൈറ്റിംഗ് കുറഞ്ഞതായി റിപ്പോർട്ടുണ്ടായിരുന്നു . ഇതേ തുടർന്നാണ് ഓവിയ തിരിച്ചുവരുന്നത് എന്നും റിപ്പോർട്ടുകളുണ്ട് . തമിഴ് സിനിമയിൽ സജീവമായ മലയാളി നടിയാണ് ഓവിയ . തൃശ്ശൂർ സ്വദേശിയായ താരം കങ്കാരു എന്ന ചിത്രത്തിലൂടെയാണ് സിനിമ ലോകത്ത് എത്തിയത് . അപൂർവ്വ , പുതിയ മുഖം പോലുള്ള ചിത്രങ്ങളിൽ അഭിനയിച്ച ഓവിയ 13 ഒളം തമിഴ് ചിത്രങ്ങളിൽ ഓവിയ അഭിനയിച്ചിരുന്നു .


സിനിമാതാരങ്ങൾ മത്സരിക്കുന്നില്ലെങ്കിലും പ്രചാരണത്തിന് ഏറ്റവും കൂടുതൽ സിനിമാ താരങ്ങൾ ഇറങ്ങിയ മണ്ഡലങ്ങളിലൊന്നാണ് കണ്ണൂർ ജില്ലയിലെ മട്ടന്നൂർ . ആസിഫ്അലിയും , ജയരാജ് വാര്യരും , ഇർഷാദും തുടങ്ങി സുരാജ് വെഞ്ഞാറമ്മൂട് വരെ മട്ടന്നൂരിൽ ഇപി ജയരാജന് വോട്ടഭ്യർത്ഥിച്ച് വന്നുക്കഴിഞ്ഞു . സുരാജ് വെഞ്ഞാറമ്മൂടാണ് പ്രചാരണത്തിന് വന്നതെങ്കിലും വി എസ് അച്യുതാനന്ദനും , മമ്മൂട്ടിയും മോഹൻലാലും വന്ന അനുഭവമായിരുന്നു മട്ടന്നൂരുകാർക്ക് . കളിയും തമാശയും മിമിക്രിയുമായി തുടങ്ങിയെങ്കിലും രാഷ്ട്രീയത്തെക്കുറിച്ചും സ്ഥാനാർത്ഥിയെക്കുറിച്ചും പറഞ്ഞപ്പോൾ സുരാജ് വെഞ്ഞാറമ്മൂട് സീരിയസ്സായി . 2011ലെ തെരഞ്ഞെടുപ്പ് പ്രചാരണത്തിന് കലാഭവൻ മണിയായിരുന്നു മട്ടന്നൂരിൽ എത്തിയത് . മണിയുമായുള്ള ആത്മബന്ധം ഇപിയും സുരാജും വേദിയിൽ പങ്കുവച്ചു . സുരാജിന് പുറമെ ആസിഫ് അലിയും , ജയരാജ് വാര്യരും , ഇർഷാദും മട്ടന്നൂരിൽ ഇപിക്ക് വോട്ട് ചോദിച്ചു വന്നു പോയിരുന്നു . കെ പി എ സി ലളിതയും വരും ദിവസങ്ങളിൽ മട്ടന്നൂരിൽ എത്തുന്നുണ്ട് .


ദീപാവലി ആഘോഷങ്ങൾക്ക് നിറം പകരാൻ ഫ്ലിപ്കാർട്ട് ആരംഭിക്കുന്ന ‘ബിഗ് ദിവാലി സെയിൽ’ നവംബർ ഒന്ന് മുതൽ അഞ്ച് വരെ . വിൽപന കാലയളവിൽ മൊബൈൽ ഫോൺ , ടാബ്ലെറ്റ് എന്നിവയ്ക്ക് വില കിഴിവ് ലഭിക്കും . ടെലിവിഷൻ , വീട്ടുപകരണങ്ങൾ , ഫാഷൻ ഉൽപ്പനങ്ങൾ , ഇലക്ട്രോണിക് ഉപകരണങ്ങൾ എന്നിവയ്ക്ക് 75 % വില കിഴിവ് ബിഗ് ദിവാലി സെയിലിൽ ലഭിക്കും . കൂടാതെ ഡെബിറ്റ് കാർഡ് ഉപയോഗിച്ച് ഇഎംഐ സൌകര്യം ഉപയോഗപ്പെടുത്താനാകും . ഫോൺപേ വഴി ക്യാഷ്ബാക്ക് എന്നിവയും ലഭിക്കും . ബജാജ് ഫിൻസെർവ് നൽകുന്ന നോ കോസ്റ്റ് ഇഎംഐയും സൌകര്യപ്പെടുത്താം . പിക്സൽ 2 എക്സ്എല്ലിന് 45,000 രൂപയുടെ വിലക്കുറവുണ്ട് . ദിവാലി സെയിലിൽ 45,900 രൂപയ്ക്ക് പിക്സൽ 2 എക്സ്എൽ ലഭിക്കും . ഐഫോൺ 7 , ഐഫോൺ 6എസ് , ഐഫോൺ എസ്ഇ എന്നിവയ്ക്കും വിലക്കിഴിവുണ്ട് . ഐഫോണിന്റെ പുതിയ ഫോണുകളായ ഐഫോൺ എക്സ്ആർ , ഐഫോൺ എക്സ്എസ് തുടങ്ങിയ ഫോണുകൾ എക്സ്ചേഞ്ച് ഓഫർ വഴിയോ , നോ - കോസ്റ്റ് ഇഎംഐ ഉപയോഗിച്ചോ വാങ്ങാനാകും . ഗൂഗിൾ പിക്സൽ 2 എക്സ്എൽ 4ജിബി റാം 64ജിബി സ്റ്റോറേജ് ഫോണിന് 45,999 രൂപയും , 128 സ്റ്റോറേജ് മോഡലിന് 60,000 രൂപയുമാണ് ഫ്ലിപ്കാർട്ട് ദിവാലി സെയിലിൽ . 12എംപി പിൻ ക്യാമറയുള്ള മികച്ച ആൻഡ്രോയിഡ് ഫോണാണ് ഗൂഗിൾ പിക്സൽ 2 എക്സ്എൽ . എന്നാൽ മൈക്രോ എസ്ഡി സൌകര്യമില്ലെന്നത് ന്യൂനതയാണ് . ആപ്പിൾ ഐഫോൺ 8ന് 12എംപി ക്യാമറ , 4.7 ഇഞ്ച് ഡിസ്പ്ലേ എന്നീ സൌകര്യങ്ങളുണ്ട് . 60 , 000 രൂപയ്ക്ക് താഴെ ലഭിക്കാവുന്ന മികച്ച ഫോണാണ് ആപ്പിൾ ഐഫോൺ 8 . എന്നാൽ ഒരു പിൻ ക്യാമറയെ ഫോണിനുള്ളൂ എന്നത് ന്യൂനതയാണ് . 58 , 999 രൂപയാണ് ആപ്പിൾ ഐഫോൺ 8ന് ഫ്ലിപ്കാർട്ട് ദിവാലി സെയിലിൽ . ആപ്പിൾ ഐഫോൺ 6എസ് 32ജിബി സ്റ്റോറേജ് മോഡലിന് 29,499 രൂപയാണ് ഫ്ലിപ്കാർട്ടിലെ വില . എന്നാൽ ഔദ്യോഗിക വില 29,900 രൂപയാണ് . എ9 ചിപ്പ് , 12 എംപി ക്യാമറ , 4.7 ഇഞ്ച് ഡിസ്പ്ലെ 5എംപി മുൻ ക്യാമറ എന്നിവയാണ് ഐഫോൺ 6എസിന്റെ സ്പെസിഫിക്കേഷൻ 29 , 900 രൂപ വിലയുളള ആപ്പിൾ ഐഫോൺ 6എസ് 32ജിബി സ്റ്റോറേജ് മോഡലിന് 29,499 രൂപയാണ് ഫ്ലിപ്കാർട്ടിലെ വില . എ9 ചിപ്പ് , 12 എംപി ക്യാമറ , 4.7 ഇഞ്ച് ഡിസ്പ്ലെ 5എംപി മുൻ ക്യാമറ എന്നിവയാണ് ഐഫോൺ 6എസിന്റെ സ്പെസിഫിക്കേഷൺ ആപ്പിൾ ഐഫോൺ എസ്ഇ 32ജിബി ഫോൺ 18,999 രൂപയ്ക്ക് ഫ്ലിപ്കാർട്ടിൽ നിന്നും വാങ്ങാനാകും . രണ്ട് വർഷത്തിന് മുൻപ് പുറത്തിറങ്ങിയ ഫോൺ ഇപ്പോൾ ഐഫോൺ സീരിസിലെ ഏറ്റവും വില കുറഞ്ഞ ഫോണാണ് . 4 ഇഞ്ച് ഡിസ്പ്ലെ , 12എംപി പിൻ ക്യാമറ , ആപ്പിളിന്റെ എ9 ചിപ്പ് എന്നിവയാണ് ഫോണിന്റെ സ്പെസിഫിക്കേഷൻസ് .


ഏഷ്യൻ ഗെയിംസിൽ അത്ലറ്റിക്സ് മത്സരങ്ങൾക്ക് ഇന്ന് തുടക്കം . ആദ്യ ദിനം മലയാളി താരങ്ങളായ മുഹമ്മദ് അനസിനും , ശ്രീശങ്കറിനും പ്രാഥമിക റൌണ്ട് മത്സരങ്ങൾ ഉണ്ട് . അത്ലറ്റിക് ടീം തെരഞ്ഞെടുപ്പിനെ ചൊല്ലിയുള്ള പ്രശ്നങ്ങൾ ട്രാക്കിലെ പ്രകടനത്തെ ബാധിക്കില്ലെന്നാണ് ഇന്ത്യയുടെ പ്രതീക്ഷ . സ്ക്വാഷ് വനിതാ ഫൈനലിൽ ഇന്ത്യൻ പോരാട്ടം ഇന്നുണ്ടാകുമോ എന്ന് ഇന്നറിയാം . സെമിയിൽ മലയാളി താരം ദീപിക പള്ളിക്കൽ ഇന്ത്യൻ സമയം 1.30ന് മലേഷ്യയുടെ സൂപ്പർതാരം നിക്കോൾ ഡേവിഡിനെ നേരിടും . കഴിഞ്ഞ ഏഷ്യൻ ഗെയിംസിലടക്കം മുൻപ് നേരിട്ടുവന്ന എല്ലാ മത്സരങ്ങളിലും നിക്കോളിനായിരുന്നു ജയം . രണ്ടാം സെമിയിൽ ജോഷ്ന ചിന്നപ്പയുടെ എതിരാളിയും മലേഷ്യൻ താരമാണ് . സ്ക്വാഷിൽ നിക്കോളുമായി മികച്ച മത്സരം പ്രതീക്ഷിക്കുന്നതായി ദീപിക പള്ളിക്കൽ പറഞ്ഞു . കഴിഞ്ഞ ഗെയിംസിൽ വെള്ളി നേടിയ സൌരവ് ഗോഷാൽ പുരുഷ സെമിയിലും ഇന്നിറങ്ങും . സ്വർണം നേടാനാകുമെന്ന് സൌരവ് ഗോഷാൽ ആത്മവിശ്വാസം പ്രകടിപ്പിച്ചു . ട്രാക്കുണരുന്ന ആദ്യദിനം നാല് ഫൈനലുകളാണുള്ളത് . വൈകിട്ട് 5.15ന് ഹാമർ ത്രോവിൽ സരിതാ സിംഗും , 6.30 ഷോട്ട് പുട്ടിൽ തേജീന്ദർപാൽ സിംഗും ഇന്നിറങ്ങും 10000 മീറ്ററിൽ എൽ സൂര്യ , സഞ്ജീവിനി എന്നിവരിലാണ് ഇന്ത്യയുടെ പ്രതീക്ഷ .


ആപ്പിളിൻറെ പുതിയ ഓപ്പറേറ്റിംഗ് സിസ്റ്റം അപ്ഡേറ്റാണ് ഐഒഎസ് 12 . അനവധി പ്രത്യേകതകളുമായി എത്തിയ ഈ ഓപ്പറേറ്റിംഗ് സിസ്റ്റം അപ്ഡേറ്റ് ഇതിനകം തന്നെ വിവിധ ആപ്പിൾ ഗാഡ്ജറ്റ് ഉപയോക്താക്കൾ സ്വന്തമാക്കി കഴിഞ്ഞു . ആപ്പിളിൻറെ പുതിയ ഒഎസ് അപ്ഡേറ്റിലെ സ്ക്രീൻ ടൈം എന്ന ഫീച്ചർ ശരിക്കും ഒരു ഐഫോൺ ഉപയോക്താവിനെ ഞെട്ടിക്കുന്നു എന്നതാണ് പുതിയ വാർത്ത . കുറേ വിവരങ്ങളുടെ കൂട്ടമാണ് ഈ ഫീച്ചർ . സ്ക്രീൻ ടൈം ഫീച്ചറിൽ ഉൾകൊള്ളുന്ന വിവരങ്ങൾ തന്നെയാണ് അതിൻറെ പ്രധാന്യവും വർദ്ധിപ്പിക്കുന്നത് . അവ ഇങ്ങനെയാണ് . ഇത് വച്ച് നോക്കിയാൽ ഒരാൾ ഒരു ദിവസം എത്ര ഫോണിന് അടിമയാണെന്ന് ഉറപ്പായും കണ്ടെത്താം . ഇനി ഈ ഫീച്ചർ ഉപയോഗിച്ച ആപ്പിൾ മേധാവി ടിം കുക്കിൻറെ വാക്കുകൾ കേൾക്കുക , സിഎൻഎൻ അഭിമുഖത്തിൽ ടിം കുക്ക് പറഞ്ഞു . സ്ക്രീൻ ടൈം ഫീച്ചർ ഞാൻ ഉപയോഗിച്ചു , അതിൻറെ ഫലം ഞാൻ നിങ്ങളോട് പറയാം , ഫോൺ ഉപയോഗത്തിൽ നല്ല അച്ചടക്കമുള്ള വ്യക്തിയാണ് ഞാൻ എന്നാണ് സ്വയം കരുതിയിരുന്നത് . അത് തെറ്റാണെന്ന് സ്ക്രീൻ ടൈം എനിക്ക് ബോധ്യമാക്കി തന്നു . എനിക്ക് കുറേ അധികസമയം ഫോണിൻറെ കൂടെ ചിലവാകുന്നു എന്ന് ഈ വിവരം കിട്ടുവാൻ തുടങ്ങിയതോടെ മനസിലായി . അത് മാത്രമല്ല എത്രത്തോളം ആവശ്യമില്ലാത്ത ആപ്പുകളിലാണ് ഞാൻ സമയം കളയുന്നത് , ശരിക്കും എനിക്ക് ലഭിക്കുന്ന നോട്ടിഫിക്കേഷനുകളിൽ എന്ത് അർത്ഥമാണ് ഉള്ളത് എന്നുവരെ സ്ക്രീൻ ടൈം കാരണം ഞാൻ ചിന്തിച്ച് പോയി .


എസ്ബിഐയെ കൊള്ളസംഘം എന്ന് വിളിച്ച് പോസ്റ്റിട്ടതിനെ തുടർന്ന് മാധ്യമപ്രവർത്തകനോട് ക്ഷമാപണവുമായി ബാങ്ക് . കോഴിക്കോട് സ്വദേശി കെഎ സൈഫുദ്ദീനാണ് എസ്ബിഐയുടെ നടപടിക്കെതിരേ പോസ്റ്റിട്ടിരിക്കുന്നത് . യാതൊരു മുന്നറിയിപ്പുമില്ലാതെ 13,300 രൂപയാണ് എസ്ബിഐ വലിച്ചതെന്നാണ് സൈഫുദ്ദീൻ പോസ്റ്റിലൂടെ പറഞ്ഞത് . സൈഫുദ്ദീൻറെ ഫേസ്ബുക്ക് പോസ്റ്റ് വൈറലായതോടെ മാത്രമാണ് എസ്ബിഐ കാര്യം ഗൌരവമായി എടുത്തത് . ഇത് സംബന്ധിച്ച് സൈഫുദ്ദീൻ ഏഷ്യാനെറ്റ് ഓൺലൈനോട് പറഞ്ഞത് ഇങ്ങനെ , ബുധനാഴ്ച ഉച്ചയായപ്പോൾ എസ്ബിഐ റീജിനൽ ഓഫീസിൽ നിന്ന് വിളിച്ചു . ക്ഷമാപണം നടത്തി . പണം തിരിച്ച് നൽകാം എന്ന് പറഞ്ഞു . സാങ്കേതികമായ തെറ്റാണെന്ന് പറഞ്ഞ അവരോട് അതല്ല ഇതൊരു ക്രിമിനൽ കുറ്റമാണ് എന്നാണ് ഞാൻ പറഞ്ഞത് . ഒരു ദിവസം അനുഭവിച്ച മാനഹാനിക്കും നഷ്ടത്തിനും പരിഹാരം തേടി നിമയപരമായി ബാങ്കിനെതിരെ നീങ്ങുവാനാണ് ഉദ്ദേശിക്കുന്നത് എന്ന് സൈഫുദ്ദീൻ പറയുന്നു . ഇന്ന് ഉച്ചയ്ക്ക് ശേഷം സൈഫുദ്ദീൻറെ അക്കൌണ്ടിൽ പണം തിരിച്ചെത്തിയെന്നും അദ്ദേഹം വ്യക്തമാക്കി . സൈഫുദ്ദീൻറെ പോസ്റ്റിൻറെ പൂർണ്ണരൂപം ഇങ്ങനെ വിശദമായ അന്വേഷണത്തിൽ കാശുപോയ വഴി തെളിഞ്ഞുവരുന്നു . . . SBIയും SBTയും ലയിക്കുന്നതിനും നാല് വർഷം മുമ്പ് വീട് നിർമാണത്തിന് SBIയിൽനിന്ന് 10 ലക്ഷം രൂപ ലോണെടുത്തിരുന്നു . അതിൻെറ EMI 13,300 രൂപയാണ് . എൻെറയും വൈഫിൻെറയും പേരിലാണ് ലോൺ എടുത്തിരിക്കുന്നത് . കോഴിക്കോട് മാനാഞ്ചിറയിലെ RASMECC ബ്രാഞ്ചിൽനിന്നാണ് ലോൺ . അതിൻെറ തിരിച്ചടവിനായി ഞങ്ങളുടെ പേരിൽ അവിടെ തന്നെ ഒരു ജോയൻറ് SB അക്കൌണ്ടുമുണ്ട് . 15ാം തിയതിയാണ് EMI അടയ്ക്കേണ്ട ദിവസം . എല്ലാ ദിവസവും 15ന് മുമ്പായി ഈ അക്കൌണ്ടിലേക്ക് ക്യാഷ് എത്തിക്കാറുണ്ട് . തിരിച്ചടവ് തുടങ്ങിയ അന്നു മുതൽ ഇക്കഴിഞ്ഞ ഡിസംബർ 15 വരെ ഒരു തവണ പോലും EMI മുടങ്ങിയിട്ടില്ല . ( എന്നിട്ടും രണ്ടുതവണ EMI മുടങ്ങിയെന്ന പേരിൽ 1800 രൂപ പിഴയായി ഈടാക്കിയിരുന്നു . അക്കൌണ്ട് deatailsൻെറ പ്രിൻറുമായി ബ്രാഞ്ചിലത്തെി ബോധ്യപ്പെടുത്തിയപ്പോൾ അത് തിരികെ credit ചെയ്തു ) കോഴിക്കോട് വെള്ളിമാടുകുന്നിലെ SBT ബ്രാഞ്ചിലാണ് ഞങ്ങളുടെ സാലറി അക്കൌണ്ട് . SBIയിൽ ലയിക്കുന്നതുവരെ വലിയ കുഴപ്പമില്ലാതെ പോയതാണ്് . ലയിച്ചുകഴിഞ്ഞപ്പോൾ മുതൽ കഷ്ടകാലവും തുടങ്ങി . ഇക്കഴിഞ്ഞ ഡിസംബർ 15ന് മാനാഞ്ചിറയിലെ ഞങ്ങളുടെ ജോയൻറ് അക്കൌണ്ടിൽനിന്നും എൻെറ സാലറി അക്കൌണ്ടിൽനിന്നും ഒരേ പോലെ 13,300 രൂപ വീതം പിടിച്ചിരിക്കുന്നു . അതാണ് അക്കൌണ്ടിലെ പണം ആവിയായി പോയതിനു കാരണം . അവസാനം , 24 മണിക്കൂറിനുള്ളിൽ പണം എൻെറ അക്കൌണ്ടിൽ എത്തിച്ചില്ളെങ്കിൽ നാളെ ബാങ്കിൻെറ നടയിൽ കുത്തിയിരിക്കുമെന്ന് അന്ത്യശാസനം കൊടുത്തിരിക്കുകയാണ് . . .


ലോകകപ്പിനൊരുങ്ങുന്ന അർജന്റീന ടീമിന് സന്തോഷവാർത്ത . പരിക്കേറ്റ ഗോൾ കീപ്പർ സെർജി യോ റൊമേറോ ലോകകപ്പിനുണ്ടാവുമെന്ന് അദ്ദേഹത്തിന്റെ ഭാര്യ എലീന ഗ്യുർഷ്യോ പറഞ്ഞു . റൊമേറൊയുടെ പരിക്ക് ഗുരുതരമല്ലെന്നും ഐസ്ലൻഡിനെതിരായ ആദ്യമത്സരത്തിന് മുമ്പ് പരിക്ക് ഭേദമാവുമെന്നാണ് ഡോക്ടർമാർ അറിയിച്ചിരിക്കുന്നതെന്നും ഗ്യുർഷ്യോ വ്യക്തമാക്കി . പരമാവധി രണ്ടോ മൂന്നോ ആഴ്ച കൊണ്ട് പരിക്ക് ഭേദമാവുമെന്നും ഗ്യുർഷോ അറിയിച്ചു . റൊമേറോയുടെ വലതുകാൽമുട്ടിനേറ്റ പരിക്കിനെത്തുടർന്ന് അദ്ദേഹത്തെ ലോകകപ്പ് ടീമിൽ നിന്നൊഴിവാക്കുകയാണെന്ന് അർജന്റീന ഫുട്ബോൾ അസോസിയേഷൻ കഴിഞ്ഞദിവസം വാർത്താക്കുറിപ്പിൽ വ്യക്തമാക്കിയിരുന്നു . ഇതിന് പിന്നാലെയാണ് ഈ വിശദീകരണം തള്ളി ഭാര്യ രംഗത്തെത്തിയത് . എന്നാൽ ഭാര്യയുടെ വിശദീകരണത്തിനുശേഷം റൊമേറോയുടെ കാര്യത്തിൽ ടീം മാനേജ്മെന്റ് ഇതുവരെ പ്രതികരിച്ചിട്ടില്ല . മാഞ്ചസ്റ്റർ യുണൈറ്റഡിന്റെ ഗോൾ കീപ്പറായ റൊമേറോ ആണ് ഗോൾവലക്കുതാഴെ അർജന്റീനയുടെ ഫസ്റ്റ് ചോയ്സ് . ചെൽസിയുടെ വില്ലി കാബല്ലെറോ , ഫ്രാങ്കോ അർമാനി എന്നിവരാണ് കഴിഞ്ഞ ദിവസം പ്രഖ്യാപിച്ച 23 അംഗ ടീമിലെ റിസർവ് ഗോൾ കീപ്പർമാർ . ജൂൺ 16ന് ഐസ്ലൻഡിനെതിരെ ആണ് ലോകകപ്പിൽ അർജന്റീനയുടെ ആദ്യ മത്സരം .


ഫേസ്ബുക്കിന്റെ ലാഭത്തിൽ മൂന്നിരട്ടി വർധന . പരസ്യ വരുമാനത്തിലെ കുതിപ്പാണ് ലാഭം ഇത്ര ഉയരാൻ കാരണം . പരസ്യ വരുമാനത്തിൽ സാമ്പത്തിക വർഷത്തിന്റെ ആദ്യ പാദത്തിൽ 57 ശതമാനം വളർച്ചയാണുണ്ടായത് . പ്രവർത്തനഫലം പുറത്തുവന്നതോടെ ഫേസ്ബുക്ക് ഓഹരികളിൽ വൻ കുതിപ്പുമുണ്ടായി . മുൻ വർഷത്തെ അപേക്ഷിച്ച് ഫേസ്ബുക്ക് ഉപയോക്താക്കളുടെ എണ്ണത്തിലും വൻ വർധനവുണ്ടായി . മാർച്ച് 31ലെ കണക്കു പ്രകാരം 1.65 ബില്യൺ ആളുകളാണ് പ്രതിമാസം ഫേസ്ബുക്ക് ഉപയോഗിക്കുന്നത് . ഓരോ ഉപയോക്താവിൽനിന്നു ശരാശരി പ്രതിവർഷം 3.32 ഡോളർ പരസ്യ വരുമാനത്തിലൂടെ കമ്പനിക്കു ലഭിക്കുന്നുമുണ്ട് . ഇതാണ് ലാഭം കുതിച്ചു കയറാനുള്ള പ്രധാന കാരണമായി ചൂണ്ടിക്കാണിക്കപ്പെടുന്നത് . 2016ലെ ആദ്യ മൂന്നു മാസം 150 കോടി ഡോളറിന്റെ ലാഭം ഫേസ്ബുക്ക് നേടി . മുൻ വർഷം ഇഥ് 51.2 കോടി ഡോളറായിരുന്നു . മൊത്ത വരുമാനം 3.54 ബില്യൺ ഡോളറിൽനിന്ന് 5.38 ബില്യൺ ഡോളറായി ഉയർന്നു . മൊബൈൽ വരുമാനമാണ് ഇതിന്റെ 82 ശതമാനവും . ഫേസ്ബുക്ക് ലൈവ് അടക്കം പുതുതായി കൊണ്ടുവന്ന ഫീച്ചറുകളാണ് സോഷ്യൽ മീഡിയ രംഗത്ത് കമ്പനിയുടെ മേധാവിത്വം അരക്കിട്ടുറപ്പിച്ചത് .


ഇന്ത്യയിലെ ഉപഭോക്താക്കളെ അങ്ങനെയെങ്ങ് വിടാൻ ഫ്ലിപ്പ്കാർട്ടും ആമസോണും തയ്യാറാകുന്നില്ല . ദീപാവലി മുന്നിൽക്കണ്ട് ഈ സീസണിലെ മൂന്നാമത് ഓഫർ വിൽപനയ്ക്ക് ഒരുങ്ങുകയാണ് ആമസോണും ഫ്ലിപ്പ്കാർട്ടും . ഒക്ടോബർ 25 മുതൽ ഒക്ടോബർ 28 രാത്രി 11.59 വരെയാണ് മൂന്നാം റൌണ്ട് ഓഫർ വിൽപന . ബിഗ് ദീവാലി സെയിൽ എന്ന പേരിലാണ് ഫ്ലിപ്പ്കാർട്ട് വീണ്ടുവരുന്നത് . അതേസമയം ഗ്രേറ്റ് ഇന്ത്യൻ ഫെസ്റ്റിവൽ എന്ന പേരിൽത്തന്നെയാണ് ആമസോണിന്റെ വിൽപന . തുണിത്തരങ്ങൾ , മൊബൈൽഫോണുകൾ , മറ്റ് ഇലക്ട്രോണിക് ഉൽപന്നങ്ങൾ എന്നിവയ്ക്കാണ് പ്രധാനമായും ഓഫറുകൾ നൽകുക . കൂടാതെ അര മണിക്കൂർ ഇടവിട്ട് ഫ്ലാഷ് സെയിലുകളും ഉണ്ടാകും . ഇതുവഴി നിങ്ങൾക്ക് ഇഷ്ടപ്പെട്ട ഉൽപന്നങ്ങൾ വളരെ തുച്ഛമായ വിലയ്ക്ക് വാങ്ങാനുള്ള അവസരമുണ്ടാകും . ബംപർ ബൊണാൻസ എന്ന പേരിൽ ഈ സീസണിലെ വമ്പൻ ഓഫറുകളും ഈ സമയത്ത് ലഭ്യമാകും . കൂടാതെ എസ് ബി ഐ , സിറ്റിബാങ്ക് തുടങ്ങിയ ബാങ്കുകളുമായി ചേർന്ന് ആമസോണും ഫ്ലിപ്കാർട്ടും പത്തു മുതൽ പതിനഞ്ച് ശതമാനം വരെ ഓഫറുകൾ നൽകുന്നുണ്ട് .


നിർണായക പോരാട്ടത്തിൽ ന്യൂസിലൻഡിനെ തകർത്ത് ഇന്ത്യാ വനിതാ ലോകകപ്പിന്റെ സെമിയിലെത്തി . ജീവൻമരണ പോരാട്ടത്തിൽ 186 റൺസിനായിരുന്നു ഇന്ത്യൻ പെൺപുലികൾ ജയിച്ചുകയറിയത് . ആദ്യം ബാറ്റ് ചെയ്ത ഇന്ത്യ ക്യാപ്റ്റൻ മിതാലി രാജിന്റെ സെഞ്ചുറി കരുത്തിൽ 50 ഓവറിൽ ഏഴ് വിക്കറ്റ് നഷ്ടത്തിൽ 265 റൺസെടുത്തപ്പോൾ ന്യൂസിലൻഡ് 25.3 ഓവറിൽ 79 റൺസിന് പുറത്തായി . ഓസ്ട്രേലിയ , ഇംഗ്ലണ്ട് , ദക്ഷിണാഫ്രിക്ക ടീമുകളാണ് സെമിയിലെത്തിയ മറ്റ് ടീമുകൾ . സ്കോർ ഇന്ത്യ 50 ഓവറിൽ 265/7 , ന്യൂസിലൻഡ് 25.3 ഓവറിൽ 79ന് ഓൾ ഔട്ട് . സെമിയിൽ കരുത്തരായ ഓസ്ട്രേലിയ ആയിരിക്കും ഇന്ത്യയുടെ എതിരാളികൾ . ഇന്ത്യൻ ഉയർത്തിയ കൂറ്റൻ വിജയലക്ഷ്യം മറികടക്കണമെങ്കിൽ ന്യൂസിലൻഡിൽ നിന്ന് അത്ഭുത പ്രകടനങ്ങളെന്തെങ്കിലും ആവശ്യമായിരുന്നു . എന്നാൽ ഇടംകൈയൻ സ്പിന്നർ രാജേശ്വരി ഗെയ്ക്വാദിന്റെ പന്തുകൾക്ക് മുന്നിൽ കീവീസ് കറങ്ങി വീണു . 7 . 3 ഓവറിൽ 15 റൺസിന് അഞ്ചു വിക്കറ്റ് വീഴ്ത്തിയാണ് രാജേശ്വരി കീവികളുടെ ചിറകരിഞ്ഞത് . ദീപ്തി ശർമ രണ്ട് വിക്കറ്റെടുത്തു . 26 റൺസെടുത്ത സാറ്റെർത് വെയ്റ്റാണ് കീവിസിന്റെ ടോപ് സ്കോറർ . 12 റൺസ് വീതമെടുത്ത മാർട്ടിനും കെറും മാത്രമാണ് സാറ്റെർത് വെയ്റ്റിനു പുറമെ കീവീ നിരയിൽ രണ്ടക്കം കടന്നുള്ളു .


2 . 0 എന്ന ബിഗ് ബജറ്റ് പടത്തിന്റെ ട്രെയ്ലർ കണ്ടപ്പോൾ നമ്മുടെയെല്ലാം മനസ്സിൽ തോന്നിയ ചില കാര്യങ്ങളുണ്ട് . ഒന്ന് ഇന്ത്യൻ സിനിമ കണ്ടിട്ടുള്ളതിൽ ഏറ്റവും വലിയ കാൻവാസിൽ ഒരുക്കുന്ന അന്താരാഷ്ട്ര നിലവാരത്തിലുള്ള വിഷ്വൽ ഇഫക്ടുകളും ഗ്രാഫിക്സും ഒത്തുചേരുന്ന ഒരു സിനിമ . രണ്ട് - ബിഗ് ബജറ്റ് ചിത്രങ്ങൾ ഒരുക്കുന്ന കാര്യത്തിൽ രാജമൌലിയുമായി ഷങ്കറിന്റെ ഒരു മാറ്റുരയ്ക്കൽ . നീണ്ട കാത്തിരിപ്പിനൊടുവിൽ ചിത്രം സ്ക്രീനിൽ എത്തിയപ്പോൾ ആർഭാടങ്ങൾ എല്ലാം ഉണ്ട് . എന്നാൽ അത്യാവശ്യം വേണ്ട പലതും കണ്ടില്ല . സിനിമയുടെ ട്രെയ്ലർ കണ്ട് ഊഹിച്ചെടുത്ത ഒരു കഥ ഉണ്ടായിരുന്നു . അതിനപ്പുറം വിസ്മയിപ്പിക്കുന്ന ഒന്നും തന്നില്ല എന്നതാണ് ഈ ബ്രഹ്മാണ്ഡ ചിത്രത്തിന്റെ നെഗറ്റീവും പോസിറ്റീവും . ഷങ്കർ എന്ന സംവിധായകന്റെ ഭാവനയേയും ബുദ്ധിയേയും ' അപാരം ' എന്ന് തന്നെ വിശേഷിപ്പിക്കേണ്ടി വരും . അത് നമ്മൾ യന്തിരൻ സിനിമയിൽ കണ്ടതുമാണ് . യന്തിരൻ സീരീസിലെ ഈ രണ്ട് ചിത്രങ്ങൾ കൈവരിച്ച ആഗോള നിലവാരത്തിലുള്ള സാങ്കേതിക മികവിനോട് കിടപിടിക്കുന്ന ഒരു ചിത്രം സൃഷ്ടിച്ചെടുക്കാൻ കോളിവുഡിലോ ബോളിവുഡിലോ മറ്റൊരാളില്ല . ഒരു റോബോട്ടിന് മനുഷ്യവികാരങ്ങൾ പകർന്ന് കിട്ടുമ്പോൾ ഉണ്ടാവുന്ന സങ്കീർണതകളാണ് യന്തിരൻ പറയുന്നതെങ്കിൽ നിത്യജീവിതത്തിൽ ഒഴിച്ചു കൂടാനാവാത്ത മൊബൈൽ ഫോണുകൾ നമുക്ക് നേരെ തിരിഞ്ഞാൽ എന്തായിരിക്കും നടക്കുക എന്ന വേറിട്ട ആശയമാണ് 2.0യുടെ രത്നചുരുക്കം . കഥപറച്ചിലിന്റെ ശങ്കർ ഫോർമുല ഈ ചിത്രത്തിലും ആവർത്തിക്കപ്പെടുന്നുണ്ട് . രജനി ചിത്രങ്ങളുടെ പതിവ് ഇൻട്രോ സീൻ കാഹളങ്ങളൊന്നുമില്ലാതെ കഥാസന്ദർഭങ്ങളിൽ ഊന്നിയാണ് ചിത്രം മുന്നോട്ട് നീങ്ങുന്നത് . അക്ഷയ് കുമാറിന്റെ പക്ഷിരാജൻ എന്ന കഥാപാത്രത്തിന്റെ പൂർവകാലം പതിവുപോലെ ഷങ്കർ ഫ്ലാഷ്ബാക്കിൽ അവതരിപ്പിച്ചിരിക്കുന്നു . ചിത്രത്തിൽ അക്ഷയ് കുമാർ എന്ന നടനെ കാണാൻ കിട്ടിയ മുഹൂർത്തങ്ങൾ കൂടിയായിരുന്നു അത് . 2 . 0 - ന്റെ രണ്ട് പകുതികളും മികച്ച ദൃശ്യങ്ങളാൽ സമ്പന്നാണ് . പക്ഷേ സംവിധായകന്റെ ശ്രദ്ധ മുഴുവൻ ചിത്രത്തിന്റെ സാങ്കേതിക മേഖലയിൽ ഒതുങ്ങിപ്പോയോ എന്നതാണ് ചിത്രം കണ്ടിറങ്ങുമ്പോൾ ബാക്കിയാവുന്ന സംശയം . ഒരു സൂപ്പർ സ്റ്റാർ പടത്തിന് ലക്ഷണമൊത്ത തിരക്കഥ വേണമെന്ന് പ്രേക്ഷകന് വാശി പിടിക്കാനാവില്ല . എന്നാൽ ഒരു സയന്റിഫിക് ഫിക്ഷൻ ചിത്രത്തിന് പ്രക്ഷകനെ പിടിച്ചിരുത്തുന്ന രീതിയിൽ കരുത്തുറ്റ തിരക്കഥ അനിവാര്യമാണ് . അങ്ങനെയൊരു കഥയുടെ അഭാവമാണ് 2.0 ന്റെ പ്രധാന പരിമിതി . അതേസമയം ത്രീഡി ദൃശ്യാനുഭവം എന്ന ഗണത്തിൽ ചിത്രം നൂറ് ശതമാനം സംതൃപ്തി നൽകുകയും ചെയ്യുന്നു . സിനിമയുടെ അവസാന 40 മിനിറ്റുകൾ സാങ്കേതിക തികവ് കൊണ്ട് ഇന്ത്യൻ സിനിമരം ഗത്തെ പുതിയൊരു അനുഭവമായിരിക്കും . തന്റെ ഭാവനകളെ സ്ക്രീനിൽ വരച്ചു കാണിക്കുന്ന അത്ഭുതമാണ് അവിടെ ഷങ്കർ കാണിച്ചത് . കുടുംബപ്രേക്ഷകരേയും കുട്ടികളേയും വിസ്മയപ്പിക്കുന്ന ദൃശ്യവിസ്മയമാണ് 2.0 . അത്രമേൽ റിച്ചാണ് ചിത്രത്തിന്റെ ഓരോ ഫ്രെയിമുകളും . കേവലമൊരു സിനിമ എന്നതിനപ്പുറം ഒരു മികച്ച തീയേറ്റർ അനുഭവം നൽകുന്ന ചിത്രമാണിത് . മറ്റു വിഭാഗങ്ങളിലേക്ക് വന്നാൽ രജനീകാന്തിനോ അക്ഷയ് കുമാറിനോ നടനെന്നോ താരമെന്ന രീതിയിലോ കാര്യമായി ഒന്നും ചെയ്യാനില്ലാത്ത ചിത്രമാണ് 2.0 . വസീഗരൻ എന്ന ശാസ്ത്രജ്ഞനായി വലിയ ബഹളങ്ങളില്ലാതെ എത്തുന്ന രജനി ചിട്ടിയായും ചിട്ടി 2.0 ആയും പഴയ ഊർജ്ജത്തോടെ സ്ക്രീനിൽ നിറയുന്നു . എന്നാൽ സ്റ്റൈൽ മന്നന്റെ പതിവ് പഞ്ചുകളും മാനറിസങ്ങളുമൊന്നും ചിത്രത്തിലില്ല എന്നത് ആരാധകർക്ക് നിരാശ നൽകും . പക്ഷിരാജൻ എന്ന വില്ലൻ കഥാപാത്രത്തിന്റെ പലതരം മാനസിക സഞ്ചാരങ്ങളെ അക്ഷയ് കുമാർ മനോഹരമായി സ്ക്രീനിലെത്തിച്ചിട്ടുണ്ട് . എന്നാൽ ഇന്ത്യൻ സിനിമയിലെ രണ്ട് പ്രമുഖ സൂപ്പർ താരങ്ങളെ ഒരുമിച്ചു കിട്ടിയിട്ടും മാസ് മുഹൂർത്തങ്ങൾ സൃഷ്ടിച്ചെടുക്കാൻ ഷങ്കർ ശ്രമിച്ചിട്ടില്ല . . . . കാരണം ഈ ചിത്രത്തിലെ താരം രജനിയോ അക്ഷയോ അല്ല , ഗ്രാഫിക്സും വിഎഫ്ക്സുമാണ് . രജനിയുടെ അക്ഷയുടേയും നിഴലിലാണ് എമി ജാക്സന്റെ കഥാപാത്രം . റോബോട്ടുകൾ തമ്മിലുള്ള പ്രണയമെല്ലാം ചിത്രത്തിലെ വിരസമായ രം ഗങ്ങളാണ് . ദൃശ്യത്തിന് വീണ്ടും തമിഴിലെത്തിയ കലാഭവൻ ഷാജോണിന് ചിത്രത്തിന് മികച്ചപ്രകടനം ഭാവിയിൽ മുതൽക്കൂട്ടാവും . ഇതല്ലാതെ മറ്റു പ്രമുഖതാരങ്ങളൊന്നും ചിത്രത്തിൽ ഇല്ല . സംഗീതവിഭാ ഗത്തിലേക്ക് വന്നാൽ എ ആർ റഹ്മാന്റെ ഗാനങ്ങളും പശ്ചാത്തല സംഗീതവും പതിവ് നിലവാരത്തിലെത്തിയില്ല എന്നതും പ്രക്ഷകർക്ക് നിരാശയാവും . ഒരു ടിപ്പിക്കൽ ഷങ്കർ ചിത്രമോ രജനി ചിത്രമോ അല്ല 2.0 . അക്ഷയ് കുമാർ - - രജനികാന്ത് എന്നീ താരങ്ങൾ തമ്മിൽ ഉള്ള ഏറ്റുമുട്ടലും അല്ല . ഇതൊരു ദൃശ്യവിസ്മയമാണ് . ലോജിക്കുകൾ മാറ്റി വച്ചു ആസ്വദിച്ചാൽ 2.0 നിങ്ങളെ നിരാശരക്കില്ല . ഒരു ത്രീ ഡി ചിത്രം എന്ന നിലയിൽ ഒരു മികച്ച തീയേറ്ററിൽ നിന്ന് കണ്ടിരിക്കേണ്ട ചിത്രമാണ് 2.0 എന്നു കൂടി ഓർമപ്പെടുത്തട്ടേ . . .


ക്രിക്കറ്റ് താരം സഞ്ജു വി സാംസണിനും ചാരുലതയ്ക്കും വിഹാശംസകളുമായി മുൻ ഇന്ത്യൻ ക്രിക്കറ്റ് താരം രാഹുൽ ദ്രാവിഡ് . തിരുവനന്തപുരത്തെ വിവാഹസത്കാരത്തിൽ കുടുംബസമേതമാണ് രാഹുലെത്തിയത് . അഞ്ച് വർഷത്തെ പ്രണയത്തിന് വിവാഹത്തിലൂടെ സാക്ഷാത്കാരം . അടുത്ത ബന്ധുക്കളുടെ സാന്നിധ്യത്തിൽ ലളിതമായ ചടങ്ങിലായിരുന്നു മിന്നുകെട്ടെങ്കിലും ഗിരിദീപം കൺവെൻഷൻ സെൻററിലെ വിരുന്ന് വർണ്ണാഭമായിരുന്നു . ആരെത്തിയില്ലെങ്കിലും ഇന്ത്യൻ ക്രിക്കറ്റ് ടീമിലെ വൻമതിലായിരുന്ന രാഹുൽ ദ്രാവിഡ് എത്തണമെന്ന് സഞ്ജുവിന് നിർബന്ധമുണ്ടായിരുന്നു . എ ടീമിലും രാജസ്ഥാൻ റോയൽസിലും സഞ്ജുവിൻറെ ഗുരുവും വഴികാട്ടിയുമായിരുന്നു ദ്രാവിഡ് . ഭാര്യ സുചേതക്കൊപ്പമായിരുന്നു ദ്രാവിഡ് എത്തിയത് . രാജസ്ഥാൻ റോയൽസിലെ സഞ്ജു രഞ്ജി ട്രോഫിയുടെ ഇടവേളയിലാണ് ചാരുവിനെ കൂടെക്കൂട്ടിയത് . മുഖ്യമന്ത്രി , വിഎം സുധീരൻ , അടക്കമുള്ള രാഷ്ട്രീയരംഗത്തെ പ്രമുഖരും സഞ്ജുവിനും ഭാര്യക്കും ആശംസ അർപ്പിക്കാനെത്തി . ഈ മാസം മുപ്പതിന് മൊഹാലിയിൽ നടക്കുന്ന രഞ്ജി ട്രോഫി മത്സരത്തിന് മുൻപ് സഞ്ജു ടീമിനൊപ്പം ചേരും .


നടിയെ ആക്രമിച്ചതുമായി ബന്ധപ്പെട്ട വിവാദങ്ങൾക്കിടെ താരസംഘടനയായ അമ്മയുടെ എക്സിക്യൂട്ടീവ് കമ്മിറ്റി യോഗം ഇന്ന് കൊച്ചിയിൽ ചേരും . വാർഷിക ജനറൽ ബോഡി യോഗത്തിന് മുന്നോടിയായിട്ടാണ് ഭരണ സമിതി ചേരുന്നത് . യോഗത്തിൽ നടിയെ ആക്രമിച്ചതും തുടർന്നുള്ള സംഭവവികാസങ്ങളും ചർച്ചയായേക്കും . കൊച്ചിയിലെ സ്വകാര്യ ഹോട്ടലിൽ വൈകീട്ട് ആറിനാണ് എക്സിക്യൂട്ടീവ് കമ്മിറ്റി യോഗം . നാളെ നടക്കുന്ന അമ്മയുടെ വാർഷിക പൊതു യോഗത്തിൽ ഉൾപ്പെടുത്തേണ്ട വിഷയങ്ങളുടെ അജണ്ട തീരുമാനിക്കാനാണ് ഭരണ സമിതി ചേരുന്നത് . കൊച്ചിയിൽ നടിയെ ആക്രമിക്കപ്പെട്ട സംഭവം മലയാള സിനിമ വ്യവസായത്തിൽ കരിനിഴൽ വീഴ്ത്തിയ സാഹചര്യത്തിൽ പൊതുയോഗം ഇക്കാര്യം ചർച്ചയ്ക്ക് എടുക്കണമെന്ന് ചലച്ചിത്ര പ്രവർത്തകരിൽ നിന്ന് ആവശ്യമുയരുന്നുണ്ട് . നടിയ്ക്ക് പിന്തുണയുമായി രംഗത്തുള്ള വിമൻ ഇൻ കളക്ടീവ് പ്രവർത്തകയും അമ്മ എക്സിക്യൂട്ടീവ് കമ്മിറ്റി അംഗവുമായ രമ്യ നമ്പീശനും ഇക്കാര്യം ഉന്നയിച്ചേക്കും . അമ്മ പ്രസിഡൻറ് ഇന്നസെൻറ് , ജനറൽ സെക്രട്ടറി മമ്മൂട്ടി , വൈസ് പ്രസിഡൻറ് മോഹൻലാൽ , ട്രെഷറർ ദിലീപ് തുടങ്ങിയവർ യോഗത്തിനെത്തുമെന്നാണ് കരുതുന്നത് . പീഡനത്തിനിരയായ നടിക്കും ആരോപണവിധേയനായ ദിലീപിനും ഒരേപോലെ നീതികിട്ടണമെന്ന പൊതു നിലപാടാകും സംഘടന സ്വീകരിക്കുക . എന്നാൽ ദിലീപിനെ അനുകൂലിച്ചും നടിയെ പ്രതികൂലിച്ചും ചില താരങ്ങൾ നിലപാടെടുത്തതിൽ ഒരു വിഭാഗം പ്രവർത്തകർക്ക് അതൃപ്തിയുണ്ട് .


ആവേശം വാനോളമുയർത്തിയ ഇന്ത്യ - ശ്രീലങ്ക ഒന്നാം ക്രിക്കറ്റ് ടെസ്റ്റ് സമനിലയിൽ കലാശിച്ചു . 231 റൺസ് വിജയലക്ഷ്യവുമായി ബാറ്റുചെയ്ത ശ്രീലങ്ക ഏഴിന് 75 എന്ന നിലയിൽ നിൽക്കെ വെളിച്ചക്കുറവ് മൂലം കളി അവസാനിപ്പിക്കാൻ അംപയമാരും ഇരു ക്യാപ്റ്റൻമാരും ചേർന്ന് തീരുമാനിക്കുകയായിരുന്നു . ബാറ്റിങ് ദുഷ്ക്കരമായ വിക്കറ്റിൽ തോൽവി ഒഴിവാക്കാൻവേണ്ടി ബാറ്റുചെയ്ത ശ്രീലങ്കയ്ക്ക് തുടക്കത്തിലേ ഇന്ത്യൻ ബൌളർമാർ പ്രഹരമേൽപ്പിച്ചു . സ്കോർബോർഡ് തുറക്കുമുമ്പെ സമരവിക്രമയെ ( പൂജ്യം ) ഭുവനേശ്വർകുമാർ മടക്കി . ടെസ്റ്റിൽ ഭുവനേശ്വറിന്റെ അമ്പതാമത്തെ വിക്കറ്റായിരുന്നു ഇത് . ഒരു റൺസെടുത്ത കരുണരത്നയെ മൊഹമ്മദ് ഷമി ക്ലീൻ ബൌൾഡാക്കുക കൂടി ചെയ്തപ്പോൾ ശ്രീലങ്ക രണ്ടിന് രണ്ട് എന്ന നിലയിലായി . പിന്നീട് കൃത്യമായ ഇടവേളകളിൽ ഇന്ത്യൻ ബൌളർമാർ വിക്കറ്റുകൾ വീഴ്ത്തിക്കൊണ്ടിരുന്നു . 27 റൺസെടുത്ത നിരോഷൻ ഡിക്ക്വെല്ലയാണ് ടോപ് സ്കോറർ . ഇന്ത്യയ്ക്കുവേണ്ടി ഭുവനേശ്വർകുമാർ നാലു വിക്കറ്റെടുത്തപ്പോൾ , മൊഹമ്മദ് ഷമി രണ്ടും ഉമേഷ് യാദവ് ഒന്നും വിക്കറ്റെടുത്തു . സ്കോർഃ ഇന്ത്യ - 172 , എട്ടിന് 352 & ശ്രീലങ്ക - 294 , ഏഴിന് 75 നേരത്തെ ഒന്നിന് 171 എന്ന നിലയിൽ അഞ്ചാം ദിനം ബാറ്റിങ് പുനഃരാരംഭിച്ച ഇന്ത്യ എട്ടിന് 352 എന്ന നിലയിൽ ഇന്നിംഗ്സ് ഡിക്ലയർ ചെയ്യുകയായിരുന്നു . സെഞ്ച്വറി നേടിയ നായകൻ വിരാട് കോലിയുടെയും ( പുറത്താകാതെ 104 ) , അർദ്ധസെഞ്ച്വറി നേടിയ ശിഖർ ധവാൻ ( 94 ) , കെ എൽ രാഹുൽ ( 79 ) എന്നിവരുടെയും മികവാണ് ഇന്ത്യൻ സ്കോർ 350 കടത്തിയത് . ശ്രീലങ്കയ്ക്കുവേണ്ടി സുരംഗ ലക്മൽ , ധസുൻ ശനക എന്നിവർ മൂന്നു വിക്കറ്റ് വീതം വീഴ്ത്തി . പരമ്പരയിലെ രണ്ടാമത്തെ മൽസരം നാഗ്പുരിലെ വിദർഭ ക്രിക്കറ്റ് അസോസിയേഷൻ സ്റ്റേഡിയത്തിൽ നവംബർ 24 മുതൽ 28 വരെ നടക്കും


മോഹൻലാൽ ആരാധകർ ഏറെ പ്രതീക്ഷയോടെ കാത്തിരിക്കുന്ന സിനിമയാണ് ലൂസിഫർ . യുവ സൂപ്പർസ്റ്റാർ ആദ്യമായി സംവിധാനം ചെയ്യുന്ന സിനിമയാണ് എന്നതുകൂടിയാണ് ആ കാത്തിരിപ്പിന്റെ കാരണം . എന്തായാലും സിനിമയുടെ ഒരുക്കങ്ങൾ പൂർത്തിയായെന്നാണ് പുതിയ റിപ്പോർട്ടുകൾ . ഒടിയന്റെ ലൊക്കേഷനിലെത്തി പൃഥ്വിരാജ് മോഹൻലാലിനെ ലൂസിഫറിന്റെ തിരക്കഥ വായിച്ചുകേൾപ്പിച്ചു . ഇന്നാണ് ലൂസിഫറിന്റെ തിരക്കഥ ലാലേട്ടനെ വായിച്ച് കേൾപ്പിച്ചത് . ഇനി അടുത്ത ഘട്ടത്തിലേക്ക് കടക്കണം , അതിന് മുന്നോടിയായി ഒരുപാട് ഒരുപാട് ജോലികൾ ബാക്കിയുണ്ട് - പൃഥ്വിരാജ് പറയുന്നു . ലൂസിഫർ വളരെ നല്ല സിനിമയായിരിക്കുമെന്ന് മോഹൻലാൽ പറഞ്ഞു . സിനിമയുടെ മേക്കിങിലും കഥ പറയുന്ന രീതിയിലും ഒരുപാട് പ്രത്യേകതകൾ ഉണ്ട് . വലിയ മഹത്തായ സിനിമയൊന്നുമല്ല , സാധാരണക്കാർക്ക് ഇഷ്ടപ്പെടുന്ന ഒരു എന്റർടെയ്നർ . എന്റർടെയ്നർ ഉണ്ടാക്കാൻ അത്ര എളുപ്പമല്ല . എല്ലാ രീതയിലും മികച്ച സിനിമയായിരിക്കും ലൂസിഫർ - മോഹൻലാൽ പറഞ്ഞു .


2017ൽ സ്മാർട്ട് വില കുത്തനെ വർദ്ധിക്കുമെന്ന് സൂചന . ചരക്കുസേവന പ്രാബല്യത്തിൽ വരുന്നതോടെ നികുതി ഘടനയിലുണ്ടാകുന്ന മാറ്റത്തെത്തുടർന്ന് 2017ൽ 25 ശതമാനം വർധനവാണ് പ്രതീക്ഷിക്കുന്നത് . ഇന്ത്യയിലെ മൊബൈൽ ഫോൺ വിപണിയിൽ 2017ൽ 270 മില്യണിന്റെ വളർച്ചയാണ് പ്രതീക്ഷിക്കുന്നത് . മൊത്തം മൊബൈൽ ഫോണിന്റെ വരവിൽ സ്മാർട്ട്ഫോണുകളുടെ വരവിൽ 5 മില്യൺ വളർച്ച ഉണ്ടായെന്ന് സൈബർ മീഡിയ നടത്തിയ ഗവേഷണത്തിൽ വ്യക്തമാക്കുന്നു . ചരക്കുസേവന നികുതി പ്രാബല്യത്തിൽ വരുന്നതോടെ 2017ൽ 15 മുതൽ 25 ശതമാനം വരെ ഫോണുകളുടെ വിലയിൽ വർധനവുണ്ടാകുമെന്നാണ് സൈബർ മീഡിയ പഠനത്തിനൊടുവിൽ വ്യക്തമാക്കുന്നത് . എന്നാൽ രാജ്യത്ത് ചരക്കുസേവന നികുതി നടപ്പിലാക്കുന്നത് സംബന്ധിച്ച് ധനകാര്യമന്ത്രി അരുൺ ജെയ്റ്റ്ലി സ്വീകരിക്കുന്ന നിലപാടുകൾ നിർണ്ണായകമാണ് . ഏപ്രിൽ മുതൽ സെപ്തംബർ വരെയുള്ള കാലയളവാണ് ഇതിനായി മാറ്റിവച്ചിട്ടുള്ളതെന്നും സൈബർമീഡിയ വ്യക്തമാക്കുന്നു . ഏപ്രിൽ ഒന്നുമുതൽ ചരക്കുസേവന നികുതി രാജ്യത്ത് പ്രാബല്യത്തിൽ വരുമെന്നാണ് ആദ്യം തീരുമാനിച്ചിരുന്നതെങ്കിലും പിന്നീട് ജൂലൈ ഒന്നുമുതലാണ് പ്രാബല്യത്തിൽ വരുത്താമെന്ന ധാരണയിലെത്തുകയായിരുന്നു . ഒന്നരക്കോടിയ്ക്ക് താഴെയുള്ളവരുടെ സേവന നികുതി പിരിയ്ക്കാനുള്ള മുഴുവൻ അധികാരവും സംസ്ഥാനങ്ങൾക്ക് തന്നെ നൽകണമെന്നാണ് കേരളമുൾപ്പെടെയുള്ള സംസ്ഥാനങ്ങൾ ഉന്നയിച്ച ആവശ്യം . എന്നാൽ പിന്നീട് ഒന്നരക്കോടിയ്ക്ക് താഴെയുള്ളവരുടെ വിറ്റുവരവുള്ളവരുടെ നികുതി പിരിയ്ക്കുന്നതിൽ 90 ശതമാനം അധികാരം സംസ്ഥാനങ്ങൾക്കും പത്തുശതമാനം അധികാരം കേന്ദ്രസർക്കാരിനും എന്നതാണ് പുതിയ തീരുമാനം . ഇത് സംബന്ധിച്ച നിയമനിർമാണം നടത്തുന്നതിനായി ഫെബ്രുവരി 18ന് ജിഎസ്ടി കൌൺസിൽ ചേരുമെന്നും അരുൺ ജെയ്റ്റ്ലി വ്യക്തമാക്കിയിരുന്നു .


ഇടവേളയ്ക്ക് ശേഷം മോഹൻലാലും രഞ്ജിത്തും ഒന്നിക്കുന്ന ' ഡ്രാമാ ' യുടെ മൂന്നാമത്തെ ടീസർ പുറത്തെത്തി . ചിത്രം വ്യാഴാഴ്ച തീയേറ്ററുകളിലെത്താനിരിക്കെയാണ് പുതിയ ടീസർ എത്തിയിരിക്കുന്നത് . പത്ത് സെക്കന്റ് മാത്രം ദൈർഘ്യമുള്ള ടീസറിൽ മോഹൻലാലിനെക്കൂടാതെ ശ്യാമപ്രസാദും ബൈജുവും മാത്രമാണ് പ്രത്യക്ഷപ്പെടുന്നത് . ലോഹത്തിന് ശേഷം മോഹൻലാലിനെ നായകനാക്കി രഞ്ജിത്ത് സംവിധാനം ചെയ്യുന്ന ചിത്രമാണിത് . ലണ്ടനിലായിരുന്നു പ്രധാനമായും ചിത്രീകരണം . വർണചിത്ര ഗുഡ് ലൈൻ പ്രൊഡക്ഷൻസിന്റെയും ലില്ലിപാഡ് മോഷൻ പിക്ചേഴ്സിന്റെയും ബാനറിൽ എംകെ നാസ്സറും മഹാ സുബൈറും ചേർന്നാണ് ചിത്രത്തിന്റെ നിർമ്മാണം . കനിഹ , കോമൾ ശർമ്മ , നിരഞ്ജ് , സിദ്ദിഖ് , ടിനി ടോം , ബൈജു , സുരേഷ് കൃഷ്ണ എന്നിവർക്കൊപ്പം മൂന്ന് പ്രമുഖ സംവിധായകരും ചത്രത്തിൽ കഥാപാത്രങ്ങളായെത്തുന്നുണ്ട് . ദിലീഷ് പോത്തൻ , ശ്യാമപ്രസാദ് , ജോണി ആന്റണി എന്നിവരാണ് ചിത്രത്തിൽ വ്യത്യസ്ത കഥാപാത്രങ്ങളായെത്തുന്നത് . ഛായാഗ്രഹണം അഴകപ്പൻ . എഡിറ്റിംഗ് സന്ദീപ് നന്ദകുമാർ . കേരളപ്പിറവി ദിനമായ നവംബർ ഒന്നിന് തീയേറ്ററുകളിലെത്തും .


ന്യൂസിലൻഡിനെതിരായ രണ്ടാം ട്വന്റി - 20യിൽ ഇന്ത്യൻ തോൽവിക്ക് കാരണമായത് ഫീൽഡർമാരുടെ ചോരുന്ന കൈകൾ . സെഞ്ചുറിയുമായി ന്യൂസിലൻഡ് ഇന്നിംഗ്സിന്റെ നട്ടെല്ലായ കോളിൻ മൺറോയെ മൂന്നു തവണയാണ് ഇന്ത്യൻ ഫീൽഡർമാർ കൈയയച്ച് സഹായിച്ചത് . 45 റൺസെടുത്തുനിൽക്കുമ്പോഴായിരുന്നു മൺറോയുടെ ക്യാച്ച് ശ്രേയസ് അയ്യർ നിലത്തിട്ടത് . അക്ഷർ പട്ടേലിന്റെ പന്തിലായിരുന്നു ഇത് . വ്യക്തിഗത സ്കോർ 80ൽ നിൽക്കെ മൺറോ വീണ്ടും അവസരം നൽകി . ഭുവനേശ്വർകുമാറിന്റെ പന്തിൽ മൺറോയെ കൈവിട്ടത് ചാഹലായിരുന്നു . അനായാസ ക്യാച്ച് ചാഹൽ നിലത്തിട്ടു . ഇതോടെ ട്വന്റി - 20യിലെ രണ്ടാം സെഞ്ചുറിയ്ക്കൊപ്പം കീവിസീന് കൂറ്റൻ സ്കോറും മൺറോ ഉറപ്പാക്കി . രണ്ടാം മത്സരം തോറ്റതോടെ തിരുവനന്തപുരത്ത് നടക്കുന്ന മൂന്നാം മത്സരം ഇരു ടീമുകൾക്കും ശരിക്കും ഫൈനലായി . ഏകദിന പരമ്പര 2 - 1ന് സ്വന്തമാക്കിയ ഇന്ത്യക്ക് ഇതേ മാർജിനിൽ ട്വന്റി - 20 പരമ്പരയും സ്വന്തമാക്കാനാകുമോ എന്നാണ് ആരാധകർ ഉറ്റുനോക്കുന്നത് .


ലോകകപ്പ് യോഗ്യതാ മൽസരത്തിൽ യുറോ കപ്പ് ജേതാക്കളായ പോർച്ചുഗലിന് തോൽവി . സ്വിറ്റ്സർലൻഡാണ് പോർച്ചുഗലിനെ തോൽപ്പിച്ചത് . ഗ്രൂപ്പ് ബിയിൽ എതിരില്ലാത്ത രണ്ടു ഗോളുകൾക്കാണ് സ്വിസ് പടയുടെ വിജയം . ബ്രീൽ എംബോളോ , അഡ്മിർ മെഹ്മെദി എന്നിവരാണ് സ്വിസ്റ്റർലൻഡിന്റെ ഗോളുകൾ നേടിയത് . ഗ്രൂപ്പ് ബിയിൽ ലാത്വിയ ഒരു ഗോളിന് അൻഡോറയെ തോൽപ്പിച്ചപ്പോൾ ഹംഗറി - ഫറോവ ഐലൻഡ് മൽസരം ഗോൾരഹിത സമനിലയിൽ അവസാനിച്ചു . അതേസമയം യൂറോകപ്പിലെ റണ്ണേഴ്സ് അപ്പായ ഫ്രാൻസിനെ ഗ്രൂപ്പ് എയിൽ ബെലാറസ് ഗോൾരഹിത സമനിലയിൽ തളച്ചു . ഗ്രൂപ്പ് എയിൽ ബൾഗേറിയ വിജയിച്ചപ്പോൾ കരുത്തരായ സ്വീഡൻ - ഹോളണ്ട് മൽസരം 1 - 1ന് സമനിലയിൽ അവസാനിച്ചു . ഹോളണ്ടിനുവേണ്ടി വെസ്ലി സ്നൈഡറും സ്വീഡനുവേണ്ടി മാർകസ് ബെർഗും ഗോളുകൾ നേടി . മറ്റു മൽസരങ്ങളിൽ ഗ്രൂപ്പ് എച്ചിൽ ബോസ്നിയ ഹെർഗോവിന , ബെൽജിയം , ഗ്രീസ് ടീമുകൾ വിജയിച്ചു . ബെൽജിയത്തിനുവേണ്ടി സൂപ്പർ താരം റൊമേലു ലുകാവു രണ്ടു ഗോളുകൾ നേടി . ഗ്രൂപ്പ് ജിയിൽ അൽബേനിയയും വിജയിച്ചു .


കൊച്ചിയിൽ യുവനടി ആക്രമിക്കപ്പെട്ട കേസിൽ റിമാൻഡിൽ കഴിയുന്ന നടൻ ദിലീപിനെതിരായ തെളിവുകൾ ദുർബലമാണെന്ന വാദവുമായി സംവിധായകൻ സജീവൻ അന്തിക്കാട് . കോടതിയിൽ പ്രോസിക്യൂഷൻ നിരത്തിയ തെളിവിൽ പ്രധാനപ്പെട്ടത് കുടുംബജീവിതം തകർത്തതുകൊണ്ട് ദിലീപിന് നടിയോടുണ്ടായ വ്യക്തി വൈരാഗ്യം ആണെന്നാണ് . എന്നാൽ നടന് അത്രയ്ക്ക് വിഷമം നിലനിന്നിരുന്നുവെങ്കിൽ എത്രയും പെട്ടെന്ന് കാവ്യയുമായുള്ള വിവാഹത്തിൽ എത്തില്ലായിരുന്നുവെന്നും സജീവൻ പറയുന്നു . ഇനി ദിലീപിനെതിരെ കേസ് നിലനിൽക്കണമെങ്കിൽ സാക്ഷാൽ ഡിങ്കൻ തന്നെ വിചാരിക്കണമെന്ന് പരിഹാസരൂപേണ സജീവൻ പറയുന്നു . ഫെയ്സ്ബുക്ക് പോസ്റ്റിന്റെ പൂർണരൂപംഃ ദിലീപിനെതിരെ " ഉള്ള " തെളിവുകൾ ദുർബലപ്പെടുന്നുവോ ? ജാമ്യാപേക്ഷ തള്ളിയ വിധിയിൽ ബഹുമാനപ്പെട്ട ഹൈക്കോടതി ഈ ക്രൂര കൃത്യത്തിന് ക്വട്ടേഷൻ കൊടുക്കാനുള്ള ദിലീപിന്റെ മോട്ടീവ് വ്യക്തമാക്കിയിരുന്നു . കോടതിവിധിയുടെ പാരഗ്രാഫ് 3 ലാണ് ഇക്കാര്യം ഇങ്ങിനെ രേഖപ്പെടുത്തിയിരിക്കുന്നു . മാത്രമല്ല ഇപ്പോൾ പോലീസ് കേസന്വേഷിച്ചന്വേഷിച്ച് ദിലീപിന്റെ മറ്റൊരു കല്യാണം വരെ കണ്ടെത്തിയിരിക്കുകയാണ് . " വാസാംസി ജീർണ്ണാനി യഥാ വിഹായ " എന്ന ഗീതാ വചനം പോലെ മുഷിഞ്ഞതു മാറ്റി പുതിയ ദേഹം തേടുന്ന ആത്മാവാണ് ദിലീപെങ്കിൽ ടിയാന് ഭാര്യ പോകുന്നതിൽ എന്താണ് വൈരാഗ്യം .


ദിലീപിനെ നായകനാക്കി ബി ഉണ്ണികൃഷ്ണൻ സംവിധാനം ചെയ്യുന്ന കോടതിസമക്ഷം ബാലൻ വക്കീൽ എന്ന ചിത്രത്തിന്റെ ടീസർ പുറത്തെത്തി . വിക്കുള്ളയാളാണ് ദിലീപിന്റെ നായക കഥാപാത്രം . കമ്മാരസംഭവത്തിന് ശേഷം തീയേറ്ററുകളിലെത്തുന്ന ദിലീപ് ചിത്രമാവും ഇത് . ഒരു ബി ഉണ്ണികൃഷ്ണൻ ചിത്രത്തിൽ ദിലീപ് ആദ്യമായാണ് അഭിനയിക്കുന്നത് . മംമ്ത മോഹൻദാസ് നായികയാവുന്ന ചിത്രത്തിന്റെ രചനയും സംവിധായകന്റേതാണ് . പ്രമുഖ ബോളിവുഡ് നിർമ്മാണക്കമ്പനി വയാകോം 18 മോഷൻ പിക്ചേഴ്സ് ആണ് നിർമ്മാണം . ഛായാഗ്രഹണം അഖിൽ ജോർജ് . ഗോപി സുന്ദറും രാഹുൽ രാജും ചേർന്ന് സംഗീതസംവിധാനം .


ജിഎസ്ടി നടപ്പിലാകുന്നതോടെ അടിമുടി മാറ്റത്തിനൊരുങ്ങുകയാണ് വാണിജ്യ നികുതി വകുപ്പ് ചെക്പോസ്റ്റുകൾ . സാങ്കേതികമായി ചെക്പോസ്റ്റുകൾ ഇല്ലാതാകുമെങ്കിലും , ചരക്ക് ഡിക്ലറേഷൻ സ്വീകരണ കേന്ദ്രങ്ങളായി ചെക്പോസ്റ്റുകൾ തുടരാനാണ് നിലവിലെ തീരുമാനം . ജിഎസ്ടി പൂർണാർത്ഥത്തിൽ നടപ്പിലാകുന്നതോടെ കേരളപ്പിറവിയോളം പഴക്കമുള്ള വാളയാർ അടക്കമുള്ള വാണിജ്യ നികുതി വകുപ്പ് ചെക്പോസ്റ്റുകൾ ചിത്രത്തിൽ ഇല്ലാതാകും . എന്നാൽ ഇ - വേ ബിൽ ഫോമുകളിൽ രേഖപ്പെടുത്തിയ ചരക്കുകൾ , അതേ അളവിൽ തന്നെയാണോ കൊണ്ടു പോകുന്നതെന്ന് പരിശോധനക്കാൻ ആദ്യത്തെ ആറു മാസക്കാലം ചെക്പോസ്റ്റുകളെ നിലനിർത്താനാണ് തീരുമാനം . ഡിക്ലറേഷൻ ഫോമുകളുടെ പകർപ്പ് സ്വീകരിക്കൽ മാത്രമാകും ഇവിടങ്ങളിലെ നടപടി . ഇ - വേ ബില്ലുകൾ പൂർണാർത്ഥത്തിൽ നടപ്പിലാകുന്നതിനനുസരിച്ച് ചെക്പോസ്റ്റ് സംവിധാനം ഉടച്ച് വാർക്കാനാണ് സർക്കാർ നീക്കം . ഇതു സംബന്ധിച്ച ഉത്തരവ് ഇന്ന് തന്നെ പുറത്തിറങ്ങുമെന്നാണ് സൂചനകൾ . ജിഎസ്ടി നടപ്പിലാകുന്നതോടെ വാണിജ്യ നികുതി ചെക്പോസ്റ്റുകൾ ഇല്ലാതാകമെങ്കിലും , മോട്ടോർ വാഹന വകുപ്പ് , എക്സൈസ് , വനം , മൃഗ സംരക്ഷണവകുപ്പ് ചെക്പോസ്റ്റകൾ തുടരും . പല ചെക്പോസ്റ്റുകളിലെയും ഗതാഗത കുരുക്കും , അഴിമതിയും കുറക്കാൻ ജിഎസ്ടി നടപ്പിലാകുന്നതോടെ കഴിയുമെന്നാണ് പ്രതീക്ഷ .


തമിഴ് സൂപ്പർ സ്റ്റാർ ചിയാൻ വിക്രത്തിൻറെ മകൾ അക്ഷിത വിവാഹിതയാകുന്നുവെന്ന് റിപ്പോർട്ടുകൾ ചെന്നൈയിലെ പ്രമുഖ ബിസിനസുകാരനായ രംഗനാഥൻറെ മകൻ മനു രഞ്ജിത്തുമായാണ് വിവാഹം നിശ്ചയിച്ചിരിക്കുന്നത് . തമിഴ്നാട് മുൻ മുഖ്യമന്ത്രി എം കരുണാനിധിയുടെ മകൻ , നടനും ഗായകനുമായ എംകെ മുത്തുവിൻറെ മകൾ തേൻമൊഴിയുടെ മകനാണ് മനു രഞ്ജിത്ത് . എഴുപതുകളിൽ പുറത്തിറങ്ങിയ ഏതാനും ചിത്രങ്ങളിൽ മുത്തു നായകനായി അഭിനയിച്ചിട്ടുണ്ട് . അടുത്ത മാസം പത്താം തീയതിയാണ് അക്ഷിതയുടേയും മനുവിൻറെയും വിവാഹനിശ്ചയം . ഇരുവരും പ്രണയത്തിലാണെന്ന് നേരത്തെ വാർത്തകളുണ്ടായിരുന്നു . ചെന്നൈയിലെ ഹോട്ടലിൽ വെച്ചായിരിക്കും വിവാഹനിശ്ചയം . വളരെ സ്വകാര്യമായി നടത്തുന്ന ചടങ്ങിൽ അടുത്ത ബന്ധുക്കളേയും സുഹൃത്തുക്കളേയും മാത്രമേ ക്ഷണിച്ചിട്ടുള്ളൂ . അടുത്ത വർഷമായിരിക്കും വിവാഹം .


സംസ്ഥാന സർക്കാർ അതീവ ഗുരുതരമായ സാമ്പത്തിക പ്രതിസന്ധിയിലേക്ക് നീങ്ങുന്നു . വായ്പ തിരിച്ചടവിന് 800 കോടിയോളം മാറ്റിവെയ്ക്കേണ്ടി വരുന്നതും പെൻഷൻ കുടിശ്ശിക നൽകാൻ 79 കോടി രൂപയും ക്ഷേമ പെൻഷനുകൾക്കായി 1500 കോടി രൂപയും ആവശ്യമായി വരുന്നതോടെ അടുത്തമാസം സാമ്പത്തിക ഞെരുക്കം കൂടുമെന്നാണ് വിലയിരുത്തൽ അടുത്ത മാസത്തെ ശമ്പളം , പെൻഷൻ വിതരണവും അനിശ്ചിതത്വത്തിലാകും . സ്ഥിതി രൂക്ഷമാകുന്നതോടെ ട്രഷറികളിൽ ബില്ലുകൾ പാസാക്കി നൽകുന്നതിൽ കടുത്ത നിയന്ത്രണം ഏർപ്പെടുത്തിയിരിക്കുകയാണിപ്പോൾ . പരമാവധി 20400 കോടി രൂപയാണ് ഈ വർഷം കടമെടുക്കാൻ സംസ്ഥാന സർക്കാറിന് അനുമതിയുള്ളത് . ഇതിൽ ഈ വർഷം 14,000 കോടി ഇതുവരെ കടമെടുത്തുകഴിഞ്ഞു . കഴിഞ്ഞ വർഷം 6000 കോടി രൂപ അധിക വായ്പയെടുത്തിരുന്നു . ഈ തുക കൂടി ഇത്തവണത്തെ വായ്പാപരിധിയിൽ ഉൾപ്പെടുത്തിയതോടെ ഇനിയുള്ള നാലര മാസം സംസ്ഥാന സർക്കാരിനു കടമെടുക്കാനാവുന്ന പരമാവധി തുക 400 കോടി മാത്രമാണ് . പ്രതിസന്ധി രൂക്ഷമായ സാഹചര്യത്തിൽ ധനകാര്യ സെക്രട്ടറിയുടെ അധ്യക്ഷതയിൽ കഴിഞ്ഞ ദിവസം ഉന്നതതല യോഗം ചേർന്നിരുന്നു . കഴിഞ്ഞ വർഷം അധികമായി കടമെടുത്ത 6000 കോടി ഇത്തവണത്തെ കണക്കിൽ ഉൾപ്പെടുത്തരുതെന്നു കാണിച്ചു കേന്ദ്രത്തിനു കത്തയയ്ക്കാനാണ് യോഗത്തിൽ തീരുമാനിച്ചത് . നിലവിൽ 10 ലക്ഷം രൂപ വരെയുള്ള ബില്ലുകൾ മാത്രം പാസാക്കി നൽകിയാൽ മതിയെന്നാണു ട്രഷറികൾക്ക് നിർദ്ദേശം നൽകിയിരിക്കുന്നത് . 25 ലക്ഷത്തിനു മുകളിലുള്ള എല്ലാ ബില്ലുകളും പ്രത്യേക അനുമതിയോടെ പാസാക്കിയാൽ മതിയെന്നും നിർദേശമുണ്ട് .


ദേശീയ ഗെയിംസിന് പിന്നാലെ എത്തിയ സാഫ് ഫുട്ബോളിനും ആതിഥേയമരുളിയ ഗ്രീൻ ഫീൽഡിൽ ഇനി ക്രിക്കറ്റ് ആവേശവും . രാജ്യാന്തര ക്രിക്കറ്റ് മത്സരങ്ങൾക്കായി തിരുവന്തപുരം കാര്യവട്ടം ഗ്രീൻഫീൽഡ് സറ്റേഡിയം ഒരുങ്ങുകയാണ് . രണ്ട് മാസത്തിനുള്ളിൽ പിച്ച് നിർമ്മാണം പൂർത്തിയാക്കി സ്റ്റേഡിയം കേരള ക്രിക്കറ്റ് അസോസിയേഷന് കൈമാറാന് കഴിയുമെന്ന് സ്റ്റേഡിയം ഡയറക്ടർ ഏഷ്യാനെറ്റ് ന്യൂസിനോട് പറഞ്ഞു . കെ . സി . എയും ധാരണയായതോടെ ഇനി ബാക്കിയുള്ളത് പിച്ച് നിർമ്മാണം മാത്രമാണ് . ക്രിക്കറ്റും ഫുട്ബോളും ഒരുപോലെ സംഘടിപ്പിക്കാനാകുന്ന വിധത്തിൽ സ്റ്റേഡിയും ഒരുക്കാനും ആലോചനയുണ്ട് . ഐപിഎല്ലും ഐഎസ്എല്ലും അടക്കമുള്ള മത്സരങ്ങൾക്ക് വേണ്ട അന്താരാഷ്ട്ര സൌകര്യങ്ങളെല്ലാം ഗ്രീൻഫീൽഡിലുണ്ട് . കായികതാരങ്ങള്ക്ക് താമസിക്കാൻ ഫൈവ് സ്റ്റാർ സൌകര്യത്തോടെ ക്ലബ് ഹൌസും ജിംനേഷ്യവും മുതൽ ടെന്നിസ് , ബാഡ്മിന്റൻ , ടേബിൾ ടെന്നിസ് , ബാസ്കറ്റ്ബോൾ , സ്ക്വാഷ് എന്നിവയ്ക്കുള്ള കോർട്ടുകൾ വരെ പണിപ്പുരയിലാണ് . മത്സരങ്ങള്ക്ക് പുറമേ സ്റ്റേഡിയത്തിന്റെ വരുമാനം കൂട്ടാനും ഷോപ്പിംഗ് മോളും , മൾട്ടിപ്ലെക്സും അടക്കം മിനി സിറ്റി തന്നെ ഭാവിൽ കാര്യവട്ടത്ത് എത്തിക്കാൻ ആലോചിക്കുന്നുണ്ട് .


സിനിമാതിരക്കുകൾക്കിടയിലും സാമൂഹ്യമാധ്യമങ്ങളിൽ സജീവമായി ഇടപെടുന്ന താരമാണ് അമല പോൾ . ലുങ്കി ഉടുത്ത് സ്റ്റൈലായി നിൽക്കുന്ന അമലാ പോളിന്റെ ഫോട്ടോയാണ് ഇപ്പോൾ സാമൂഹ്യമാധ്യമങ്ങളിൽ വൈറലാകുന്നത് . ഇൻസ്റ്റാഗ്രാമിൽ അമല പോൾ പോസ്റ്റ് ചെയ്ത ഫോട്ടോയാണ് വൈറലാകുന്നത് . ലുങ്കി ഉടുത്ത് പുഴയ്ക്ക് സമീപം നിൽക്കുന്നതാണ് ഫോട്ടോ . ലുങ്കിയുടെ നാട്ടിലേക്ക് സ്വാഗതം . ഇവിടെ കള്ളും അപ്പവും മീൻ കറിയുമാണ് എല്ലാവരും കഴിക്കുന്നത് എന്നാണ് ഫോട്ടോയ്ക്ക് അമല പോൾ അടിക്കുറിപ്പ് എഴുതിയിരിക്കുന്നത് . അതോ അന്ത പറവൈ പോൽ എന്ന ചിത്രത്തിലാണ് അമല പോൾ ഇപ്പോൾ അഭിനയിക്കുന്ന് . വിനോദ് കെ ആർ ആണ് ചിത്രം സംവിധാനം ചെയ്യുന്നത് .